Kannada-LLM-Labs/Wikipedia-Kn huggingface dataset:
ಆಟದ ಮೈದಾನ

ಆಟದ ಮೈದಾನವು ನಿರ್ದಿಷ್ಟವಾಗಿ ಮಕ್ಕಳಿಗೆ ಆಟವಾಡಲು ಸಾಧ್ಯವಾಗಿಸಲು ವಿನ್ಯಾಸಗೊಳಿಸಲಾದ ಸ್ಥಳ. ಇದು ಸಾಮಾನ್ಯವಾಗಿ ಹೊರಾಂಗಣದಲ್ಲಿರುತ್ತದೆ. ಸಾಮಾನ್ಯವಾಗಿ ಆಟದ ಮೈದಾನವನ್ನು ಮಕ್ಕಳಿಗಾಗಿ ವಿನ್ಯಾಸಗೊಳಿಸಲಾಗಿರುತ್ತಾದರೂ, ಕೆಲವು ಆಟದ ಮೈದಾನಗಳು ಇತರ ವಯೋವರ್ಗದವರಿಗೆ ಉದ್ದೇಶಿತವಾಗಿರುತ್ತವೆ. ಉದಾಹರಣೆಗೆ, ಬರ್ಲಿನ್‍ನಲ್ಲಿನ ಒಂದು ಮೈದಾನವನ್ನು ೭೦ ಅಥವಾ ಅದರ ಮೇಲಿನ ವಯಸ್ಸಿನ ಜನರಿಗಾಗಿ ವಿನ್ಯಾಸಗೊಳಿಸಲಾಗಿದೆ. ಆಟದ ಮೈದಾನವು ಒಂದು ನಿರ್ದಿಷ್ಟ ವಯಸ್ಸಿಗಿಂತ ಕಡಿಮೆಯಿರುವ ಮಕ್ಕಳನ್ನು ಹೊರಗಿಡಬಹುದು.

ಆಧುನಿಕ ಆಟದ ಮೈದಾನಗಳು ಹಲವುವೇಳೆ ಆಡುಮಣೆ, ರಂಕರಾಟೆ, ಉಯ್ಯಾಲೆ, ಜಾರುಬಂಡೆ, ಕಂಬಿ ಏಣಿ, ಚಿನ್-ಅಪ್ ಸರಳು, ಮರಳಗುಳಿ, ಲಂಘಕ ಸವಾರ, ಟ್ರಪೀಜ಼್ ಚಕ್ರಗಳು, ಆಡುಮನೆಗಳು ಮತ್ತು ಚಕ್ರಭೀಮನ ಕೊಟೆಯಂತಹ ಮನರಂಜನಾ ಉಪಕರಣಗಳನ್ನು ಹೊಂದಿರುತ್ತವೆ. ಇವುಗಳಲ್ಲಿ ಅನೇಕ ಉಪಕರಣಗಳು ಮಕ್ಕಳಲ್ಲಿ ದೈಹಿಕ ಹೊಂದಾಣಿಕೆ, ಶಕ್ತಿ ಮತ್ತು ನಮ್ಯತೆ ಅಭಿವೃದ್ಧಿಯಾಗಲು ನೆರವಾಗುತ್ತವೆ. ಜೊತೆಗೆ ಮನೊರಂಜನೆ ಮತ್ತು ಸಂತೋಷ ನೀಡುತ್ತವೆ ಮತ್ತು ಸಾಮಾಜಿಕ ಹಾಗೂ ಭಾವನಾತ್ಮಕ ಬೆಳವಣಿಗೆಗೆ ಬೆಂಬಲ ನೀಡುತ್ತವೆ. ಆಧುನಿಕ ಆಟದ ಮೈದಾನಗಳಲ್ಲಿ ಅನೇಕ ಭಿನ್ನ ಉಪಕರಣ ಭಾಗಗಳನ್ನು ಜೋಡಿಸುವ ಆಡು ರಚನೆಗಳು ಸಾಮಾನ್ಯವಾಗಿರುತ್ತವೆ.

ಆಟದ ಮೈದಾನಗಳು ಹಲವುವೇಳೆ ಬೇಸ್‍ಬಾಲ್ ಆಡುಸ್ಥಳ, ಸ್ಕೇಟಿಂಗ್ ಅಖಾಡ, ಬಾಸ್ಕೆಟ್‍ಬಾಲ್ ಆವರಣ ಅಥವಾ ಟೆದರ್‍ಬಾಲ್‍ನಂತಹ ವಯಸ್ಕ ಕ್ರೀಡೆಗಳ ಔಪಚಾರಿಕ ಆಟಗಳನ್ನು ಆಡುವಂತಹ ಸೌಲಭ್ಯಗಳನ್ನೂ ಹೊಂದಿರುತ್ತವೆ. ಸಾರ್ವಜನಿಕ ಆಟದ ಉಪಕರಣವೆಂದರೆ ಉದ್ಯಾನಗಳು, ಶಾಲೆಗಳು, ಶಿಶುಪಾಲನಾ ಸೌಲಭ್ಯಗಳು, ಸಂಸ್ಥೆಗಳು, ಬಹುಕುಟುಂಬ ವಾಸಸ್ಥಾನಗಳು, ರೆಸ್ಟರಾಂಟ್‍ಗಳು, ರೆಸಾರ್ಟ್‌ಗಳು ಮತ್ತು ಇತರ ಸಾರ್ವಜನಿಕ ಬಳಕೆಯ ಪ್ರದೇಶಗಳ ಆಡು ಪ್ರದೇಶಗಳಲ್ಲಿ ಬಳಕೆಗಾಗಿ ಉದ್ದೇಶಿತವಾಗಿರುವ ಉಪಕರಣ.

ಇತಿಹಾಸದಾದ್ಯಂತ, ಮಕ್ಕಳು ತಮ್ಮ ಹಳ್ಳಿಗಳಲ್ಲಿ ಮತ್ತು ನೆರೆಹೊರೆಯಲ್ಲಿ ಆಟವಾಡುತ್ತಿದ್ದರು, ವಿಶೇಷವಾಗಿ ತಮ್ಮ ಮನೆಗಳ ಹತ್ತಿರದ ಬೀದಿಗಳು ಮತ್ತು ರಸ್ತೆಗಳಲ್ಲಿ. ೧೯ನೇ ಶತಮಾನದಲ್ಲಿ, ಮಕ್ಕಳಲ್ಲಿ ನ್ಯಾಯೋಚಿತ ವರ್ತನೆ ಮತ್ತು ಒಳ್ಳೆಯ ಸ್ವಭಾವದ ಭಾವನೆಯನ್ನು ತುಂಬಲು ಫ಼್ರೀಡ್ರಿಕ್ ಫ಼್ರೋಬಲ್‍ನಂತಹ ಅಭಿವೃದ್ಧಿ ಮನೋವಿಜ್ಞಾನಿಗಳು ಬೆಳವಣಿಗೆಗೆ ನೆರವಾಗಲು ಆಟದ ಮೈದಾನಗಳನ್ನು ಪ್ರಸ್ತಾಪಿಸಿದರು. ಜರ್ಮನಿಯಲ್ಲಿ, ಶಾಲೆಗಳಿಗೆ ಸಂಬಂಧಿಸಿದಂತೆ ಕೆಲವು ಆಟದ ಮೈದಾನಗಳನ್ನು ನಿರ್ಮಿಸಲಾಯಿತು, ಮತ್ತು ಮೊದಲ ಉದ್ದೇಶ-ನಿರ್ಮಿತ ಸಾರ್ವಜನಿಕ ಪ್ರವೇಶದ ಆಟದ ಮೈದಾನವನ್ನು ೧೮೫೯ರಲ್ಲಿ ಇಂಗ್ಲಂಡ್‍ನ ಮ್ಯಾಂಚೆಸ್ಟರ್‍ನಲ್ಲಿ ತೆರೆಯಲಾಯಿತು.

ಉಲ್ಲೇಖಗಳು

ಹೊರಾಂಗಣ ಮನೊರಂಜನೆ
ರೆಂಜಾಳ ಗೋಪಾಲ ಶೆಣೈ

ರೆಂಜಾಳ ಗೋಪಾಲ ಶೆಣೈ- (ಜನನ 1897) ಉಡುಪಿ ಜಿಲ್ಲೆ, ಕಾರ್ಕಳ ತಾಲೂಕಿನ ಸಮೀಪದ ರೆಂಜಾಳದಲ್ಲಿ ಜನಿಸಿದ ಪ್ರಸಿದ್ಧ ಶಿಲ್ಪಿಗಳು.

ಬದುಕು
ಕಾರ್ಕಳದಲ್ಲಿ 1897 ಜನವರಿ 1ರಂದು ಜನಿಸಿದರು. ಕಾರ್ಕಳಕ್ಕೆ ಹತ್ತಿರದಲ್ಲಿರುವ ರಂಜಾಳ ಇವರ ಹಿರಿಯರ ಮೂಲಸ್ಥಳ. ಇವರ ತಂದೆ ಜನಾರ್ಧನ ಶೆಣೈಯವರು ಶಿಲ್ಪಿಗಳು. ಗೋಪಾಲ ಶೆಣೈಯವರಿಗೂ ತಂದೆಯಿಂದ ಶಿಲ್ಪಕಲೆ ಇಳಿದು ಬಂತು. ಶೆಣೈ ಅವರು ಶಾಸ್ತ್ರೀಯವಾಗಿ ಎಲ್ಲರೂ ಕಲಾಭ್ಯಾಸ ಮಾಡದಿದ್ದರೂ ಗುರುಕರುಣೆ,  ತಂದೆಯ ಮಾರ್ಗದರ್ಶನ, ಅಚಲ ಶ್ರದ್ಧೆ ಹಾಗೂ ನಿರಂತರ ಪ್ರಯತ್ನಗಳಿಂದ ಪರಿಣಿತ ಶಿಲ್ಪಿಯೆನಿಸಿದರು. ಶಿಲ್ಪಕ್ಕೆ ತಮ್ಮ ಬದುಕನ್ನು ಮೀಸಲಿಡುವ ಮೊದಲು ಸುಮಾರು ಹದಿನೈದು ವರ್ಷಗಳ ಕಾಲ ಇವರು ಕಾರ್ಕಳದ ವಿ.ಡಿ.ಎ. ಸಂಸ್ಕೃತ ಶಾಲೆಯಲ್ಲಿ ಚಿತ್ರಕಲಾ ಶಿಕ್ಷಕರಾಗಿದ್ದರು. ಶೆಣೈ ಅವರಿಗೆ ಸಂಸ್ಕೃತ ಭಾಷೆಯಲ್ಲಿ ಪಾಂಡಿತ್ಯವಿತ್ತು. ಜೈನಶಾಸ್ತ್ರ ಧರ್ಮ ಗ್ರಂಥಗಳನ್ನೂ ಕಾವ್ಯಗಳನ್ನೂ ಸಾಕಷ್ಟು ಅಧ್ಯಯನ ಮಾಡಿದ್ದರು. 1920ರ ಸುಮಾರಿಗೆ ಇವರು ತಮ್ಮ ಶ್ರೀಮದ್ಭುವನೇಂದ್ರ ಶಿಲ್ಪಶಾಲೆಯನ್ನು ಸ್ಥಾಪಿಸಿದರು. ಅಂದಿನಿಂದ ಇವರ ಬದುಕಿನುದ್ದಕ್ಕೂ ಅದೇ ಇವರ ಕಾರ್ಯಕ್ಷೇತ್ರವಾಗಿತ್ತು.

ಕೆತ್ತನೆ ಕೆಲಸಗಳು
ಕಾರ್ಕಳ ವೆಂಕಟರಮಣ ನಾಲ್ಕು ಕಂಬಗಳನ್ನು ಕಡೆದ ಮೇಲೆಯೇ ಶೆಣೈಯವರ ಕಲಾ ವಿದಗ್ಧತೆ ಜನರ ಕಣ್ಮನಗಳನ್ನು ಸೆಳೆದದ್ದು. ಆ ಕಂಬಗಳ ಕಂಡರಣೆಗೆ ಇವರಿಗೆ ಎಂಟು ವರ್ಷಗಳು ಹಿಡಿದುವು (1934 - 42). ನೆಲ್ಲಿಕಾರು ಶಿಲೆಯಲ್ಲಿ ನಿರ್ಮಿತವಾದ ಆ ಕಂಬಗಳ ಕುಸುರಿಗೆಲಸ ತುಂಬ ಸೊಗಸಿನದು ಮತ್ತು ನಯಗಾರಿಕೆಯದು. 

ಗೋಪಾಲ ಶೆಣೈಯವರಿಗೆ ವಿಗ್ರಹ ಶಿಲ್ಪದಲ್ಲಿ ಆಸಕ್ತಿ ಹೆಚ್ಚು. ಈವರೆಗೆ ಇವರು ನಿರ್ಮಿಸಿರುವ ವಿಗ್ರಹಗಳು ಅನೇಕ. ಹೃಷಿಕೇಶದ ಶಿವಾನಂದ ಆಶ್ರಮದಲ್ಲಿರುವ ಮುರಳೀಧರ, ಅಲಹಾಬಾದಿಗೆ ಕಳುಹಿದ ಕಡೆಗೋಲು ಕೃಷ್ಣ, ಪರ್ತಗಾಳಿ ಮಠಕ್ಕೆ ನೀಡಿದ ವೃಂದಾವನ, ವಡಾಲ ಮಠಕ್ಕೆ ಒಪ್ಪಿಸಿದ ರಾಮಲಕ್ಷ್ಮಣ ಸೀತೆ - ಇವುಗಳ ಕೆಲವು ಉತ್ಕ್ರಷ್ಟ ರಚನೆಗಳು. ಕಂಚು, ಬೆಳ್ಳಿ, ಬಂಗಾರ ಮುಂತಾದ ಲೋಹಗಳಿಂದ, ಮಣ್ಣು ಮತ್ತು ದಂತಗಳಿಂದಲೂ ಸೂಕ್ಷ್ಮ ಸುಂದರ ಪ್ರತಿಮೆಗಳನ್ನು ಶೆಣೈಯವರು ನಿರ್ಮಿಸಿದ್ದಾರೆ. ಅಮೃತ ಶಿಲೆ, ಸಾಲಿಗ್ರಾಮಗಳಲ್ಲೂ ಮೋಹಕ ಮೂರ್ತಿಗಳನ್ನು ಕಡೆದಿದ್ದಾರೆ.

ಚಿತ್ರಕಲೆ
ಶೆಣೈ ಅವರು ಕೆಲಕಾಲ ಚಿತ್ರಕಲೆಯಲ್ಲೂ ನಿರತರಾಗಿದ್ದರು. ಇವರ ಮನೆಯಲ್ಲಿ ಇನ್ನೂ ಮಾಸದೇ ಉಳಿದಿರುವ ಹಿರಿಯಂಗಡಿ ಮಾನಸ್ತಂಭ, ಸಿದ್ಧಾರ್ಥನ ರಾಜ್ಯತ್ಯಾಗ, ಹೊಲಯರ ಮದುವೆ ಈ ಕೆಲವು ಚಿತ್ತಾಕರ್ಷಕ ವರ್ಣಚಿತ್ರಗಳು ಇವರ ಚಿತ್ರಕಲೆಯ ನೆನಪಿನ ಹೆಗ್ಗುರುತಾಗಿದೆ.

ಧರ್ಮಸ್ಥಳದಲ್ಲಿ ಗೊಮ್ಮಟೇಶನ ಮೂರ್ತಿಯ ಕೆತ್ತನೆ

ಗೋಪಾಲ ಶೈಣೈಯವರ ಹೆಸರು ಕರ್ನಾಟಕದಲ್ಲೇ ಅಲ್ಲದೆ ಹೊರನಾಡುಗಳಿಗೂ ಹಬ್ಬುವಂತಾದುದು ಇವರು ಧರ್ಮಸ್ಥಳಕ್ಕಾಗಿ ನಿರ್ಮಿಸಿದ ಗೊಮ್ಮಟ ಸ್ವಾಮಿಯ ಬೃಹನ್ಮೂರ್ತಿಯಿಂದ. ಈ ಬೃಹನ್ಮೂರ್ತಿಯ ಕೆತ್ತನೆ 1967 ನೆಯ ಅಕ್ಟೋಬರ್ 12 ರಂದು ಕಾರ್ಕಳದ ಮಂಗಲಪಾದೆ ಎಂಬಲ್ಲಿ ವಿದ್ಯುಕ್ತವಾಗಿ ಆರಂಭವಾಗಿ ಸುಮಾರು ಐದು ವರ್ಷಗಳಲ್ಲಿ ಐವತ್ತಕ್ಕೂ ಹೆಚ್ಚು ಜನ ಕುಶಲಕರ್ಮಿಗಳ ನೆರವಿನಿಂದ ಪೂರ್ಣಗೊಂಡಿತು. 1973 ನೆಯ ಮಾರ್ಚ್ ತಿಂಗಳಲ್ಲಿ ಮೂರ್ತಿಯನ್ನು ಕಾರ್ಕಳದಿಂದ ತಂದು ಧರ್ಮಸ್ಥಳದಲ್ಲಿ ಪ್ರತಿಷ್ಠಾಪಿಸಲಾಯಿತು. 13 ಅಡಿಗಳ ಪೀಠ ಭಾಗವನ್ನು ಬಿಟ್ಟು ಪಾದದಿಂದ ಶಿರಸ್ಸಿನವರೆಗೆ 39 ಅಡಿ ಉದ್ದ 14 ಅಡಿ ಅಗಲ, 170 ಟನ್ ಭಾರವಿರುವ ಈ ಮೂರ್ತಿ ಆಧುನಿಕ ಶಿಲ್ಪಚರಿತ್ರೆಗೆ ಅಚ್ಚರಿಯ ಒಂದು ಅಧ್ಯಾಯವನ್ನೇ ಸೇರಿಸಿದೆ.

ಪ್ರಶಸ್ತಿ ಮತ್ತು ಗೌರವಗಳು
ಗೋಪಾಲ ಶೆಣೈಯವರಿಗೆ 1960 ರಲ್ಲಿ ಭಾರತ ಸರ್ಕಾರ ಮಾಸ್ಟರ್ ಕ್ರ್ಯಾಫ್ಟ್ಸ್‍ಮನ್ ಪ್ರಶಸ್ತಿಯನ್ನು ನೀಡಿತು. ಅದೇ ವರ್ಷ ಕರ್ನಾಟಕ ಲಲಿತಕಲಾ ಅಕಾಡೆಮಿಯೂ ಇವರಿಗೆ ಪ್ರಶಸ್ತಿಯನ್ನಿತ್ತು ಗೌರವಿಸಿತು.

ಉಲ್ಲೇಖಗಳು

ಶಿಲ್ಪಿಗಳು
ಯಾಂಗೊನ್

ಯಾಂಗೊನ್- ಮಯನ್ಮಾರ್ ನ ರಾಜಧಾನಿ ಮತ್ತು ಮಹಾನಗರ.  ಹಿಂದಿನ ಬರ್ಮಾ ದೇಶವನ್ನು ಮಯನ್ಮಾರ್ ಎಂದೂ ರಾಜಧಾನಿ ರಂಗೂನ್ ನಗರವನ್ನು ಯಾಂಗೊನ್ ಎಂದೂ 1989 ಜೂನ್ 18 ರಿಂದ ಕರೆಯಲಾಗಿದೆ.  ನಗರ ದೇಶದ ಅತ್ಯಂತ ದಕ್ಷಿಣದಲ್ಲಿ ಮರಟಬಾನ್ ಕೊಲ್ಲಿಯಿಂದ ಸುಮಾರು 32 ಕಿಮೀ ಉತ್ತರದಲ್ಲಿದ್ದು ಸಮುದ್ರದಿಂದ 40 ಕಿಮೀ ದೂರದಲ್ಲಿ ಯಾಂಗೊನ್ ನದಿಯ ಎಡದಂಡೆಯ ಮೇಲೆ ಉ. ಅ. 160 47 - ಪೂ. ರೇ. 960 13 ನಲ್ಲಿದೆ ಜನಸಂಖ್ಯೆ ಸುಮಾರು 25,13,023 (1996).

ಈ ನಗರದ ಜನರ ಮುಖ್ಯ ಕಸಬು ಹಡಗುಗಳ ನಿರ್ಮಾಣ, ತೈಲ ಶುದ್ಧೀಕರಣ, ಅರಣ್ಯೋತ್ಪನ್ನಗಳ ಹಾಗೂ ಮರಗಳನ್ನವಲಂಬಿಸಿದ ಕೈಗಾರಿಕೆಗಳಾಗಿವೆ.  ಅಕ್ಕಿ ಮತ್ತು ತೇಗದ ಮರ ಇಲ್ಲಿಯ ಪ್ರಮುಖ ರಫ್ತುಗಳಾಗಿವೆ.  ನಗರದ ದಕ್ಷಿಣ ಮತ್ತು ಪೂರ್ವಭಾಗಗಳಲ್ಲಿ ಹತ್ತಿ ಬಟ್ಟೆ ಮತ್ತು ರೇಷ್ಮೇ ಉದ್ಯಮಗಳು ಕೇಂದ್ರಿಕೃತವಾಗಿದೆ.  ಈಗ ನಗರ ಆಧುನಿಕವಾಗಿ ಬೆಳೆದು ಉತ್ತಮ ರಸ್ತೆ, ರೈಲು ವಿಮಾನ ಮುಂತಾದವುಗಳ ಸಕಲ ಸೌಕರ್ಯಗಳನ್ನು ಪಡೆದಿದೆ.  ಇಡೀ ದೇಶ ಆರ್ಥಿಕ, ಸಾಮಾಜಿಕ, ಮತ್ತು ಸಾಂಸ್ಕøತಿಕ ಕೇಂದ್ರವಾಗಿದೆ.  ಬೌದ್ಧಧರ್ಮ ಪ್ರಮುಖವೆನಿಸಿದರೂ ನಗರದಲ್ಲಿ ನಾನಾ ಧರ್ಮಗಳ ಜನರಿದ್ದಾರೆ.  ಇಲ್ಲಿನ ವಿಶ್ವವಿದ್ಯಾಲಯ 1920ರಲ್ಲಿ ಸ್ಥಾಪನೆಯಾಗಿ ಮುಂದೆ ನಾನಾ ಕ್ಷೇತ್ರಗಳಲ್ಲಿ ವಿಸ್ತರಿಸುತ್ತಾ ಬೆಳೆಯಿತು.  ಹಾಗೆ ಬೆಳೆದ ವಿವಿಧ ಬಗೆಯ ವಿಜ್ಞಾನ, ತಾಂತ್ರಿಕ ವಿಷಯಗಳ ಸ್ವತಂತ್ರವಾದ ಅನೇಕ ವಿಶ್ವವಿದ್ಯಾಲಯಗಳಿವೆ.  ಈ ನಗರ ಬೌದ್ಧ ದೇವಾಲಯಗಳಿಗೆ ಪ್ರಸಿದ್ಧ.  ಸುಮಾರು 2500 ವರ್ಷಗಳಿಗೂ ಹಳೆಯದಾದ ಚಿನ್ನದ ಸ್ತೂಪವಿರುವ ಶ್ವೆಡಾಗನ್ ಪಗೋಡ 112 ಮೀ ಎತ್ತರವಿದೆ.  ಕಗಆಯೆ ಎಂಬ ಮತ್ತೊಂದು ಪ್ರಸಿದ್ಧ ಪಗೋಡವೂ ಇದೆ.  ನಗರದಲ್ಲಿ ಬ್ಯಾಂಕುಗಳೂ ವಾಣಿಜ್ಯ ಮಳಿಗೆಗಳೂ ಇದ್ದು ವ್ಯಾಪಾರಾಭಿವೃದ್ಧಿಗೆ ಅನುಕೂಲವಾಗಿದೆ.  ಯಂಗನ್ ಇಂದು ಒಂದು ದೊಡ್ಡ ಹಡಗು ವ್ಯಾಪಾರ ಕೇಂದ್ರವೂ ಆಗಿದೆ.  ಬರ್ಮ ಎಂದು ಕರೆಯುತ್ತಿದ್ದ ಈಗಿನ ಮ್ಯಾನ್‍ಮಾರ್ ದೇಶ 1896 ರಿಂದ 1948 ರವರೆಗೂ ಬ್ರಿಟಿಷರ ಆಳ್ವಿಕೆಗೆ ಸೇರಿತ್ತು.  ಸಾಮಾನ್ಯ ಗ್ರಾಮದಂತಿದ್ದ ಈ ನಗರಕ್ಕೆ ಆಗಿನ ಅರಸ ಅಲಂಗಪಾಯ 1750ರಲ್ಲಿ ರಂಗೂನ್ ಎಂದು ಹೆಸರಿಟ್ಟ.  1851ರಲ್ಲಿ ಅಗ್ನಿ ಅನಾಹುತದಿಂದಾಗಿ ನಗರ ಬಹಳಷ್ಟು ನಷ್ಟವಾಗಿ ಮುಂದೆ 1948ರಲ್ಲಿ ಸ್ವಾತಂತ್ರ್ಯ ಪಡೆದ ಅನಂತರ ಅಭಿವೃದ್ಧಿಯಾಯಿತು.

ಇರವಾಡಿ ನದಿ ಅರ್ಕಾನ್‍ಯೋಮ ಮತ್ತು ಷಾನ್ ಪ್ರಸ್ಥಭೂಮಿಗಳ ನಡುವೆ ಇರುವ ಪೆಗು ಖಾರಿಗೆ ಮೆಕ್ಕಲು ರಾಶಿಯನ್ನು ತಂದು ತುಂಬುವುದು.  ಹೀಗೆ ನಿಕ್ಷೇಪಗೊಂಡ ಸಿಹಿನೀರಿನ ಮೆಕ್ಕಲು ಸಹಸ್ರಾರು ವರ್ಷಗಳ ಅನಂತರ ಮರಳು ಶಿಲೆ ಜೇಡು ಶಿಲೆಯುಕ್ತವಾದ ಜಲಜಶಿಲೆಗಳಾಗಿ ಮಾರ್ಪಡುತ್ತದೆ.  ಈ ಶಿಲೆಗಳಲ್ಲಿರುವ ಜೀವ್ಯವಶೇಷ ಹಾಗೂ ಕಲ್ಲಿದ್ದಲು ನಿಕ್ಷೇಪವನ್ನು ಒಳಗೊಂಡಿರುವ ಶಿಲಾ ಸಮುದಾಯಕ್ಕೆ ಪೆಗುಶಿಲಾಸಮುದಾಯ ಎಂದು ಹೆಸರು.  ಇಲ್ಲಿಯ ಶಿಲಾಸ್ತರಗಳ ದಪ್ಪ ಸುಮಾರು 7000 ಮೀ. ಇದರ ವಯೋಮಿತಿಯನ್ನು ಆಲಿಗೋಸೀನ್‍ನಿಂದ ಮಯೊಸೀನ್ ಕಾಲದ ತನಕದ ಅವಧಿ ಎಂದು ನಿರ್ಧರಿಸಿದ್ದಾರೆ.  ಈ ಶಿಲಾಸಮುದಾಯ ಯಾಂಗೊನ್ ನ ಆಗ್ನೇಯದಲ್ಲಿ ವಿಸ್ತರಿಸಿಕೊಂಡಿದೆ.  ಮ್ಯನ್‍ಮಾರ್‍ನ ಬಹುತೇಕ ನೈಸರ್ಗಿಕ ಅನಿಲ ಮತ್ತು ಪೆಟ್ರೋಲಿಯಮ್ ನಿಕ್ಷೇಪಗಳೂ ಖನಿಜಗಳೂ ಪೆಗು ಮರಳು ಶಿಲೆಯಲ್ಲಿ ದೊರೆಯುತ್ತವೆ.  ಪೆಗುಶಿಲಾ ಸಮುದಾಯದ ಇತರ ಸಹ ಸಂಬಂಧಿಗಳೆಂದರೆ ಅಸ್ಸಾಮ್ ಶಿಲಾಸ್ತೋಮ, ಸಿವಾಲಿಕ್ ಶಿಲಾಸಮುದಾಯ ಮತ್ತು ಸಿಂಧ್‍ನ ಮಂಚಾರ್ ಶ್ರೇಣಿಗಳು.  ಪೆಗುಶಿಲೆಗಳಿಗಿಂತಲೂ ಹಲೆಯದಾದ ಶಿಲೆಗಳಿಂದ ಸೀಸ ಮತ್ತು ಸತುವು ಲೋಹದ ಅದಿರುಗಳ ಗಣಿಗಾರಿಕೆ ನಡೆಯುತ್ತಿದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಜರ್ಮನಿಯ ರಾಷ್ಟ್ರ ಧ್ವಜ

ಜರ್ಮನಿಯ ಧ್ವಜದ (ಜರ್ಮನ್: Flagge Deutschlands) ಜರ್ಮನಿಯ ರಾಷ್ಟ್ರೀಯ ಬಣ್ಣಗಳನ್ನು ಪ್ರದರ್ಶಿಸುವ ಮೂರು ಸಮತಲ ಬ್ಯಾಂಡ್ಗಳನ್ನು ಒಳಗೊಂಡಿರುವ ತ್ರಿವರ್ಣ: ಕಪ್ಪು, ಕೆಂಪು, ಮತ್ತು ಹಳದಿ (ಜರ್ಮನ್: Schwarz-Rot-Gold). ಈ ಧ್ವಜವನ್ನು ಆಧುನಿಕ ಜರ್ಮನಿಯ ರಾಷ್ಟ್ರೀಯ ಧ್ವಜವಾಗಿ ೧೯೧೯ ರಲ್ಲಿ ಮಾಡಲಾಯಿತು.

ಜರ್ಮನಿಯು ರಾಷ್ಟ್ರೀಯ ಬಣ್ಣಗಳ ಎರಡು ಸ್ಪರ್ಧಾತ್ಮಕ ಸಂಪ್ರದಾಯಗಳನ್ನು ಹೊಂದಿದೆ, ಕಪ್ಪು-ಕೆಂಪು-ಚಿನ್ನ ಮತ್ತು ಕಪ್ಪು-ಬಿಳಿ-ಕೆಂಪು, ಜರ್ಮನಿಯ ಆಧುನಿಕ ಇತಿಹಾಸದಲ್ಲಿ ಇದು ಪ್ರಮುಖ ಪಾತ್ರ ವಹಿಸಿದೆ. ಜರ್ಮನಿಯ-ಜನಾಂಗೀಯ ಸಾರ್ವಭೌಮತ್ವದ ರಾಜ್ಯದಲ್ಲಿ ೧೭೭೮ ರಲ್ಲಿ ಇಂದು ಜರ್ಮನಿಯು ಅಸ್ತಿತ್ವದಲ್ಲಿದೆ ಮತ್ತು ೧೮೪೮ ರ ಕ್ರಾಂತಿಯ ಸಮಯದಲ್ಲಿ ಪ್ರಾಮುಖ್ಯತೆ ಸಾಧಿಸಿತು. ೧೮೪೮-೧೮೫೦ರ ಅಲ್ಪಾವಧಿಯ ಫ್ರಾಂಕ್ಫರ್ಟ್ ಪಾರ್ಲಿಮೆಂಟ್ ತ್ರಿವರ್ಣವನ್ನು ಸಂವಿಧಾನಾತ್ಮಕ ರಾಜಪ್ರಭುತ್ವದಲ್ಲಿ ಯುನೈಟೆಡ್ ಮತ್ತು ಪ್ರಜಾಪ್ರಭುತ್ವದ ಜರ್ಮನ್ ರಾಜ್ಯಕ್ಕಾಗಿ ಧ್ವಜವೆಂದು ಪ್ರಸ್ತಾಪಿಸಿತು. ವಿಶ್ವ ಸಮರ I ರ ನಂತರ ಅಲ್ಪಾವಧಿಯ ವೀಮರ್ ರಿಪಬ್ಲಿಕ್ನ ರಚನೆಯೊಂದಿಗೆ, ತ್ರಿವರ್ಣವನ್ನು ಜರ್ಮನಿಯ ರಾಷ್ಟ್ರೀಯ ಧ್ವಜವಾಗಿ ಅಳವಡಿಸಲಾಯಿತು. ಹದಿನಾರು ವರ್ಷಗಳ ನಂತರ ಎರಡನೇ ಮಹಾಯುದ್ಧದ ನಂತರ, ಪಶ್ಚಿಮ ಮತ್ತು ಪೂರ್ವ ಜರ್ಮನಿಯ ಎರಡೂ ಧ್ವಜಗಳು ೧೯೪೯ ರಲ್ಲಿ ವಿಭಜನೆಯಾದಂತೆ ತ್ರಿವರ್ಣವನ್ನು ಮತ್ತೊಮ್ಮೆ ಗೊತ್ತುಪಡಿಸಲಾಯಿತು. ೧೯೫೯ ರವರೆಗೂ ಈ ಎರಡು ಧ್ವಜಗಳು ಒಂದೇ ರೀತಿಯಾದ್ದವು. ೩ ಅಕ್ಟೋಬರ್ ೧೯೯೦ ರಂದು ಪುನರೇಕೀಕರಣದ ನಂತರ, ಕಪ್ಪು-ಕೆಂಪು-ಹಳದಿಯ ತ್ರಿವರ್ಣವು ಪುನಃ ಸೇರಿಸಲ್ಪಟ್ಟ ಫೆಡರಲ್ ರಿಪಬ್ಲಿಕ್ ಆಫ್ ಜರ್ಮನಿಯ ಧ್ವಜವಾಯಿತು.

References 

Articles containing non-English-language text
ದಕ್ಷಿಣ ಭಾರತದ ಇತಿಹಾಸ

ವು ಸುಮಾರು ನಾಲ್ಕು ಸಾವಿರ ವರ್ಷಗಳಷ್ಟು ಕಾಲದ ಇತಿಹಾಸವನ್ನು ಹೊಂದಿದೆ, ಈ ಅವಧಿಯಲ್ಲಿ ಈ ಪ್ರದೇಶವು ಅನೇಕ ರಾಜವಂಶಗಳು ಮತ್ತು ಸಾಮ್ರಾಜ್ಯಗಳ ಉಗಮ ಮತ್ತು ಪತನವನ್ನು ಕಂಡಿತು. ಈ ಪ್ರದೇಶದ ಪ್ರಸಿದ್ಧ ಇತಿಹಾಸವು ಕಬ್ಬಿಣ ಯುಗ (ಕ್ರಿ.ಪೂ ೧೨೦೦ ನಿಂದ ಕ್ರಿ.ಪೂ ೨೪) ಅವಧಿಯಿಂದ ೧೪ ನೆಯ ಶತಮಾನದವರೆಗೆ ಪ್ರಾರಂಭವಾಗುತ್ತದೆ. ಇತಿಹಾಸದ ವಿವಿಧ ಅವಧಿಗಳಲ್ಲಿ ಶಾತವಾಹನ, ಚೋಳ, ಚೆರಾ, ಚಾಲುಕ್ಯ, ಪಲ್ಲವ, ರಾಷ್ಟ್ರಕೂಟ, ಕಾಕತೀಯ ಮತ್ತು ಹೊಯ್ಸಳದ ರಾಜವಂಶಗಳು ತಮ್ಮ ಉತ್ತುಂಗದಲ್ಲಿದ್ದವು. ಈ ರಾಜಮನೆತನಗಳು ನಿರಂತರವಾಗಿ ಪರಸ್ಪರ ನಡುವೆ ಮತ್ತು ಮುಸ್ಲಿಂ ಸೈನ್ಯಗಳು ದಕ್ಷಿಣ ಭಾರತವನ್ನು ಆಕ್ರಮಿಸಿದಾಗ ಬಾಹ್ಯ ಶಕ್ತಿಗಳ ವಿರುದ್ಧ ಹೋರಾಡಿದರು. ಮುಸ್ಲಿಂ ಹಸ್ತಕ್ಷೇಪಕ್ಕೆ ಪ್ರತಿಕ್ರಿಯೆಯಾಗಿ ವಿಜಯನಗರ ಸಾಮ್ರಾಜ್ಯವು ಏರಿತು ಮತ್ತು ದಕ್ಷಿಣ ಭಾರತದ ಬಹುಭಾಗವನ್ನು ಆವರಿಸಿತು ಮತ್ತು ದಕ್ಷಿಣಕ್ಕೆ ಮೊಘಲ್ ವಿಸ್ತರಣೆಗೆ ವಿರುದ್ಧವಾಗಿ ಒಂದು ಬುರುಜುಯಾಗಿ ವರ್ತಿಸಿತು. ಕ್ರಿ.ಶ ೧೬ ನೇ ಶತಮಾನದಲ್ಲಿ ಯುರೋಪಿಯನ್ ಶಕ್ತಿಗಳು ಆಗಮಿಸಿದಾಗ, ದಕ್ಷಿಣದ ರಾಜ್ಯಗಳು ಹೊಸ ಬೆದರಿಕೆಯನ್ನು ಪ್ರತಿರೋಧಿಸಿದವು, ಮತ್ತು ಅನೇಕ ಭಾಗಗಳು ಅಂತಿಮವಾಗಿ ಬ್ರಿಟಿಷ್ ಆಕ್ರಮಣಕ್ಕೆ ತುತ್ತಾಯಿತು. ಬ್ರಿಟೀಷರು ಮದ್ರಾಸ್ ಪ್ರೆಸಿಡೆನ್ಸಿಯನ್ನು ರಚಿಸಿದರು, ಇದು ದಕ್ಷಿಣ ಭಾರತದ ಬಹುಭಾಗವನ್ನು ನೇರವಾಗಿ ಬ್ರಿಟಿಷ್ ಆಳ್ವಿಕೆಗೆ ಒಳಪಡಿಸಿತು ಮತ್ತು ಉಳಿದ ಭಾಗಗಳನ್ನು ಅನೇಕ ಅವಲಂಬಿತ ರಾಜಪ್ರಭುತ್ವದ ರಾಜ್ಯಗಳಾಗಿ ವಿಭಜಿಸಿತು. ಭಾರತದ ಸ್ವಾತಂತ್ರ್ಯದ ನಂತರ ದಕ್ಷಿಣ ಭಾರತವನ್ನು ಆಂಧ್ರ ಪ್ರದೇಶ, ಕರ್ನಾಟಕ, ಕೇರಳ ಮತ್ತು ತಮಿಳುನಾಡು ರಾಜ್ಯಗಳಾಗಿ ಭಾಷಾವಾರುವಾಗಿ ವಿಂಗಡಿಸಲಾಗಿದೆ.

ಪೂರ್ವ ಇತಿಹಾಸ 
ದಕ್ಷಿಣ ಭಾರತ ಕ್ರಿ.ಪೂ.೨೫೦೦ ವರೆಗೂ ಮೆಸೊಲಿಥಿಕ್ನಲ್ಲಿಯೇ ಉಳಿಯಿತು. ಮೈಕ್ರೋಲಿತ್ ಉತ್ಪಾದನೆಯು ಕ್ರಿ.ಪೂ.೬೦೦೦ ರಿಂದ ೩೦೦೦ ಅವಧಿಯವರೆಗೆ ದೃಢೀಕರಿಸಲ್ಪಟ್ಟಿದೆ. ನವಶಿಲಾಯುಗದ ಅವಧಿಯು ಕ್ರಿ.ಪೂ.೨೫೦೦ ರಿಂದ ೧೦೦೦ ವರೆಗೆ ಇತ್ತು, ನಂತರ ಕಬ್ಇಣ ಯುಗ, ಮೆಗಾಲಿಥಿಕ್ ಸಮಾಧಿಗಳಿಂದ ನಿರೂಪಿಸಲ್ಪಟ್ಟಿದೆ. ತಿರುನೆಲ್ವೇಲಿ ಜಿಲ್ಲೆಯ ಆದಿಚನಲ್ಲೂರ್ನಲ್ಲಿ ಮತ್ತು ಉತ್ತರ ಭಾರತದಲ್ಲಿ ಹೋಲಿಸಿದ ತುಲನಾತ್ಮಕ ಉತ್ಖನನಗಳು ಮೆಗಾಲಿಥಿಕ್ ಸಂಸ್ಕೃತಿಯ ದಕ್ಷಿಣದ ವಲಸೆಯ ಸಾಕ್ಷಿಗಳನ್ನು ಒದಗಿಸಿವೆ. ಕೃಷ್ಣ ತುಂಗಭದ್ರ ಕಣಿವೆ ಸಹ ದಕ್ಷಿಣ ಭಾರತದ ಮೆಗಾಲಿಥಿಕ್ ಸಂಸ್ಕೃತಿಗೆ ಒಂದು ಸ್ಥಳವಾಗಿದೆ.

ಕಬ್ಬಿಣ ಯುಗ 
ದಕ್ಷಿಣ ಭಾರತದಲ್ಲಿನ ಅತ್ಯಂತ ಪುರಾತನ ಕಬ್ಬಿಣಯುಗದ ಪ್ರದೇಶಗಳು ಹಳೂರು, ಕರ್ನಾಟಕ ಮತ್ತು ಆದಿಚನಲ್ಲೂರ್, ತಮಿಳುನಾಡಿನಲ್ಲಿವೆ ಇವು ಸುಮಾರು ಕ್ರಿ.ಪೂ ೧೦೦೦ ಅವದಿಯಲ್ಲಿದ್ದವು.

ಆರಂಭಿಕ ಶಿಲಾಶಾಸನ ಪುರಾವೆಗಳು ಕ್ರಿಸ್ತಪೂರ್ವ ೫ ನೇ ಶತಮಾನದಿಂದಲೂ ಕಾಣಿಸಲಾರಂಭಿಸಿವೆ, ಇದು ತಮಿಳು-ಬ್ರಾಹ್ಮಿ ಶಾಸನಗಳ ರೂಪದಲ್ಲಿ, ದಕ್ಷಿಣದ ಬೌದ್ಧ ಧರ್ಮದ ಹರಡುವಿಕೆಯನ್ನು ಪ್ರತಿಫಲಿಸುತ್ತದೆ.

ಉತ್ತರ

ಭಾರತದ ರಾಜಮನೆತನಗಳು 
A
 ವಿಜಯನಗರ ಸಾಮ್ರಾಜ್ಯkhfgkh
 ಕದಂಬರು
 ಕಾಕತೀಯರು
 ಗಂಗರು
 ಬಹಮನಿ ಸುಲ್ತಾನರು<
 ಮೈಸೂರು ರಾಜ್ಯ
 ಚಾಲುಕ್ಯರುಚಾಲುಕ್ಯರು

ಇತಿಹಾಸ
ಕಲ್ಲೊತ್ತು

ಕಲ್ಲೊತ್ತು (ಆಣಿ) ಮೃತ ಚರ್ಮದ ವಿಶಿಷ್ಟ ಆಕಾರದ ಗಡಸುಗಟ್ಟಿದ ಭಾಗ ಮತ್ತು ಸಾಮಾನ್ಯವಾಗಿ ತೆಳು ಅಥವಾ ರೋಮರಹಿತ ಚರ್ಮ ಮೇಲ್ಮೈಗಳ ಮೇಲೆ ಉಂಟಾಗುತ್ತದೆ, ವಿಶೇಷವಾಗಿ ಬೆರಳುಗಳ ಹಿಂಬದಿ ಮೇಲೆ. ಇವು ಕೆಲವೊಮ್ಮೆ ಅಂಗೈಗಳು ಅಥವಾ ಪಾದದ ಕೆಳಭಾಗದ ದಪ್ಪನೆಯ ಚರ್ಮದ ಮೇಲೆ ಉಂಟಾಗಬಹುದು. ಚರ್ಮದ ವಿರುದ್ಧದ ಒತ್ತಡದ ಬಿಂದು ಉಜ್ಜುವ ಚಲನೆಯ ಅವಧಿಯಲ್ಲಿ ಅಂಡಾಕಾರದ ಅಥವಾ ಅರೆಅಂಡಾಕಾರದ ಪಥವನ್ನು ಪ್ರವಹಿಸಿದಾಗ ಕಲ್ಲೊತ್ತುಗಳು ರೂಪಗೊಳ್ಳುತ್ತವೆ. ಇದರ ಕೇಂದ್ರ ಒತ್ತಡದ ಬಿಂದುವಿನ ಸ್ಥಳದಲ್ಲಿ ಇರುತ್ತದೆ ಮತ್ತು ಕ್ರಮೇಣವಾಗಿ ವಿಸ್ತರಿಸುತ್ತದೆ. ಕಲ್ಲೊತ್ತನ್ನು ಶಸ್ತ್ರಕ್ರಿಯೆಯ ಮೂಲಕ ತೆಗೆಯಲಾದ ನಂತರವೂ ಕಲ್ಲೊತ್ತುಗಳನ್ನು ಉತ್ಪತ್ತಿಮಾಡುವ ಅಂಗಾಂಶದ ನಿರಂತರ ಉತ್ತೇಜನ ಆಗುತ್ತಿದ್ದರೆ, ಚರ್ಮವು ಕಲ್ಲೊತ್ತಾಗಿ ಬೆಳೆಯುವುದು ಮುಂದುವರಿಯಬಹುದು.

ಕಲ್ಲೊತ್ತಿನ ಕೇಂದ್ರದಲ್ಲಿರುವ ಗಟ್ಟಿಯಾದ ಭಾಗ ಜವೆಯ ಬೀಜವನ್ನು ಹೋಲುತ್ತದೆ, ಅಂದರೆ ಅಗಲವಾದ ಎತ್ತರದ ಮೇಲ್ಭಾಗ ಮತ್ತು ಚೂಪಾದ ಕೆಳಭಾಗವಿರುವ ಲಾಳಿಕೆಯಂತೆ. ಅವುಗಳ ಆಕಾರದ ಕಾರಣ, ಕಲ್ಲೊತ್ತುಗಳು ತುದಿಯಲ್ಲಿನ ಒತ್ತಡವನ್ನು ತೀವ್ರಗೊಳಿಸುತ್ತವೆ ಮತ್ತು ಆಳದ ಅಂಗಾಂಶ ಹಾನಿ ಮತ್ತು ಹುಣ್ಣನ್ನು ಉಂಟುಮಾಡಬಲ್ಲವು. ಗಟ್ಟಿ ಕಲ್ಲೊತ್ತುಗಳು ವಿಶೇಷವಾಗಿ ಅಸಂವೇದನಶೀಲ ಚರ್ಮವಿರುವ ಜನರಿಗೆ ಹಾನಿಗೊಂಡ ನರಗಳ ಕಾರಣ ಸಮಸ್ಯೆ ಉಂಟುಮಾಡುತ್ತವೆ (ಉದಾ. ಮಧುಮೇಹವಿರುವ ಜನರಲ್ಲಿ). ಮೃದು ಕಲ್ಲೊತ್ತುಗಳ ಸ್ಥಳ ಗಟ್ಟಿ ಕಲ್ಲೊತ್ತುಗಳ ಸ್ಥಳಗಳಿಂದ ಬೇರೆಯಾಗಿರುವ ಪ್ರವೃತ್ತಿ ಹೊಂದಿರುತ್ತವೆ. ಗಟ್ಟಿ ಕಲ್ಲೊತ್ತುಗಳು ಚರ್ಮದ ಒಣ, ಚಪ್ಪಟೆ ಮೇಲ್ಮೈಗಳ ಮೇಲೆ ಉಂಟಾಗುತ್ತವೆ. (ಆಗಾಗ್ಗೆ ಅಕ್ಕಪಕ್ಕದ ಬೆಟ್ಟುಗಳ ಮಧ್ಯೆ ಕಂಡುಬರುವ) ಮೃದು ಕಲ್ಲೊತ್ತುಗಳು ತೇವವಾಗಿರುತ್ತವೆ ಮತ್ತು ಸುತ್ತಲಿನ ಚರ್ಮವನ್ನು ಮೃದುವಾಗಿ ಇಡುತ್ತವೆ. ಆದರೆ, ಕಲ್ಲೊತ್ತಿನ ಕೇಂದ್ರ ಮೃದುವಾಗಿರುವುದಿಲ್ಲ, ಬದಲಾಗಿ ಗಟ್ಟಿಯಾಗಿರುತ್ತದೆ.

ಇತರ ಭಿನ್ನ ರೋಗನಿರ್ಣಯಗಳನ್ನು ಪ್ರತ್ಯೇಕಿಸಲು, ಚರ್ಮದ ಬಾಯಾಪ್ಸಿಯನ್ನು ತೆಗೆದುಕೊಳ್ಳಲಾಗಬಹುದು. ಮೇಲಿನ ಚರ್ಮದ ಮೇಲೆ ಅಸಹಜ ಒತ್ತಡವನ್ನು ಉಂಟುಮಾಡುವ ಯಾವುದೇ ಆಧಾರವಾಗಿರುವ ಮೂಳೆಯಂಥ ಅಸಹಜತೆಗಳನ್ನು ಪತ್ತೆಹಚ್ಚಲು ಚಿತ್ರಣ ಅಧ್ಯಯನಗಳನ್ನು ಬಳಸಬಹುದು. ಈ ಉದ್ದೇಶಕ್ಕಾಗಿ, ಸಾಮಾನ್ಯವಾಗಿ ಸರಳ ರೇಡಿಯೋಚಿತ್ರ ಸಾಕಾಗುತ್ತದೆ, ಆದರೆ, ಸಾಂದರ್ಭಿಕವಾಗಿ, ಸಿಟಿ ಸ್ಕ್ಯಾನಿಂಗ್‍ನ್ನು ಬಳಸಲಾಗುತ್ತದೆ.

ಕಲ್ಲೊತ್ತುಗಳ ಚಿಕಿತ್ಸೆಗಳಲ್ಲಿ ಗಾಯಗಳ ತುದಿ ಕತ್ತರಿಸುವುದು ಸೇರಿವೆ. ಇದು ತಕ್ಷಣ ನೋವನ್ನು ಕಡಿಮೆಮಾಡುತ್ತದೆ. ಕಲ್ಲೊತ್ತು ಪಟ್ಟಿಯನ್ನು ಬಳಸುವುದು ಮತ್ತೊಂದು ಜನಪ್ರಿಯ ವಿಧಾನವಾಗಿದೆ. ಇದು ಸ್ಯಾಲಿಸಿಲಿಕ್ ಆಮ್ಲದ ಕೇಂದ್ರಭಾಗವನ್ನು ಹೊಂದಿರುವ ದಪ್ಪ ಬಟ್ಟೆಯ ಒಂದು ದುಂಡುಪಟ್ಟಿಯಾಗಿರುತ್ತದೆ. ಇದು ಒತ್ತಡವನ್ನು ನಿವಾರಿಸಿ ಗಟ್ಟಿ ಚರ್ಮವನ್ನು ಸವೆಸುತ್ತದೆ.

ಉಲ್ಲೇಖಗಳು

ಪಾದದ ರೋಗಗಳು
ಮೊಳೆ

ಮರಗೆಲಸ ಮತ್ತು ಕಟ್ಟಡನಿರ್ಮಾಣದಲ್ಲಿ, ಮೊಳೆ ಎಂದರೆ ಬಂಧನಿಯಾಗಿ, ಏನನ್ನಾದರೂ ನೇತುಹಾಕಲು ಗೂಟವಾಗಿ, ಅಥವಾ ಕೆಲವೊಮ್ಮೆ ಅಲಂಕಾರಕ್ಕಾಗಿ ಬಳಸಲಾಗುವ, ಲೋಹದ (ಅಥವಾ ಕಟ್ಟಿಗೆ, ಇದನ್ನು ಮರದ ಬೆಣೆ ಎಂದು ಕರೆಯಲಾಗುತ್ತದೆ) ಒಂದು ಪಿನ್ ಆಕಾರದ ವಸ್ತು. ಸಾಮಾನ್ಯವಾಗಿ, ಮೊಳೆಗಳು ಒಂದು ತುದಿಯಲ್ಲಿ ಚೂಪಾದ ಬಿಂದು ಮತ್ತು ಇನ್ನೊಂದು ತುದಿಯಲ್ಲಿ ಚಪ್ಪಟೆಯ ಶಿರವನ್ನು ಹೊಂದಿರುತ್ತವೆ, ಆದರೆ ಶಿರವಿಲ್ಲದ ಮೊಳೆಗಳು ಲಭ್ಯವಿವೆ. ಮೊಳೆಗಳನ್ನು ವಿಶೇಷ ಉದ್ದೇಶಗಳಿಗಾಗಿ ವಿವಿಧ ರೂಪಗಳಲ್ಲಿ ತಯಾರಿಸಲಾಗುತ್ತದೆ. ತಂತಿ ಮೊಳೆಯು ಅತ್ಯಂತ ಸಾಮಾನ್ಯವಾದುದು. ಮೊಳೆಗಳ ಇತರ ಬಗೆಗಳಲ್ಲಿ ಪಿನ್ನುಗಳು, ತಟ್ಟುಮೊಳೆಗಳು, ಬ್ರ್ಯಾಡ್ ಮೊಳೆಗಳು ಮತ್ತು ಚಾಚುಗೂಟಗಳು ಸೇರಿವೆ.

ಸಾಮಾನ್ಯವಾಗಿ ಕಾರ್ಯವಸ್ತುವಿನೊಳಗೆ ಮೊಳೆಗಳನ್ನು ಸುತ್ತಿಗೆ, ವಾಯುಒತ್ತಡದ ನೇಲ್ ಗನ್, ಅಥವಾ ಚಿಕ್ಕ ಸ್ಫೋಟಕ ಪ್ರವಾಹ ಅಥವಾ ಸಲಕರಣೆಯಿಂದ ಒಳಹಾಕಲಾಗುತ್ತದೆ. ಮೊಳೆಯು ಅಕ್ಷೀಯ ದಿಕ್ಕಿನಲ್ಲಿ ಘರ್ಷಣೆ ಮೂಲಕ ಮತ್ತು ಪಾರ್ಶ್ವವಾಗಿ ಭಾರಸ್ತರ ಬಲದ ಮೂಲಕ ವಸ್ತುಗಳನ್ನು ಒಟ್ಟಾಗಿ ಹಿಡಿದಿಡುತ್ತದೆ. ಹೊರಗೆಳೆಯಲು ಆಗದಂತೆ ಜಡಿದ ನಂತರ ಮೊಳೆಯ ಬಿಂದುವನ್ನೂ ಕೆಲವೊಮ್ಮೆ ಬಾಗಿಸಲಾಗುತ್ತದೆ.

ಮೊದಲ ಮೊಳೆಗಳನ್ನು ಮೆತು ಕಬ್ಬಿಣದಿಂದ ತಯಾರಿಸಲಾಗಿತ್ತು. ಮೊಳೆಗಳ ಕಾಲ ಕನಿಷ್ಠಪಕ್ಷ ಪ್ರಾಚೀನ ಈಜಿಪ್ಟ್‌ನಷ್ಟು ಹಿಂದಿನದು ಎಂದು ನಿರ್ಧರಿಸಲಾಗಿದೆ — ಈಜಿಪ್ಟ್‌ನಲ್ಲಿ ಕಂಡುಹಿಡಿಯಲಾದ ಕಂಚಿನ ಮೊಳೆಗಳು ಕ್ರಿ.ಪೂ. ೩೪೦೦ ರ ಕಾಲದ್ದು ಎಂದು ನಿರ್ಧರಿಸಲಾಗಿದೆ. ಜೇಲ್‍ನ ನ್ಯಾಯಾಧೀಶರ ಕಥೆ, ಸಾಲೊಮನ್ ದೇವಾಲಯಕ್ಕೆ ರಾಜ ಡೇವಿಡ್‍ನು ಮೊಳೆಗಳಿಗಾಗಿ ಕಬ್ಬಿಣವನ್ನು ಒದಗಿಸಿದ್ದು, ಮತ್ತು ಏಸು ಕ್ರಿಸ್ತನನ್ನು ಶಿಲುಬೆಗೇರಿಸಿದ್ದು ಸೇರಿದಂತೆ, ಬೈಬಲ್ ಮೊಳೆಗಳ ಅನೇಕ ಉಲ್ಲೇಖಗಳನ್ನು ಒದಗಿಸುತ್ತದೆ.

ಹೆಸರೇ ಸೂಚಿಸುವಂತೆ, ತಂತಿ ಮೊಳೆಗಳನ್ನು ತಂತಿಗಳಿಂದ ರೂಪಿಸಲಾಗುತ್ತದೆ. ಒಂದು ನಿರ್ದಿಷ್ಟ ವ್ಯಾಸವನ್ನು ಮುಟ್ಟುವವರೆಗೆ ಸಾಮಾನ್ಯವಾಗಿ ತಂತಿಯ ಸುರುಳಿಗಳನ್ನು ಸರಣಿ ಅಚ್ಚುಗಳ ಮೂಲಕ ಎಳೆಯಲಾಗುತ್ತದೆ, ನಂತರ ಚಿಕ್ಕ ಕಡ್ಡಿಗಳಾಗಿ ಕತ್ತರಿಸಿ ಮೊಳೆಗಳಾಗಿ ರೂಪಿಸಲಾಗುತ್ತದೆ. ಮೊಳೆಯ ತುದಿಯನ್ನು ಸಾಮಾನ್ಯವಾಗಿ ಅಲಗಿನಿಂದ ಕತ್ತರಿಸಲಾಗುತ್ತದೆ; ಕಡ್ಡಿಯ ಮತ್ತೊಂದು ತುದಿಯನ್ನು ಅಧಿಕ ಒತ್ತಡದಲ್ಲಿ ಮರುರೂಪಿಸಿ ಶಿರವನ್ನು ರೂಪಿಸಲಾಗುತ್ತದೆ. ತೋಡುಗಳು ಮತ್ತು ಏಣುಗಳನ್ನು ಕತ್ತರಿಸಲು ಇತರ ಅಚ್ಚುಗಳನ್ನು ಬಳಸಲಾಗುತ್ತದೆ. ಅವುಗಳ ಮೂಲದ ದೇಶದ ಹೆಸರಿನಿಂದ ತಂತಿ ಮೊಳೆಗಳನ್ನು ಫ಼್ರೆಂ‍ಚ್ ಮೊಳೆಗಳು ಎಂದೂ ಕರೆಯಲಾಗುತ್ತಿತ್ತು. ಈಗ ಮೊಳೆ ತಯಾರಿಕಾ ಪ್ರಕ್ರಿಯೆಯೂ ಬಹುತೇಕ ಸಂಪೂರ್ಣವಾಗಿ ಸ್ವಯಂಚಾಲಿತವಾಗಿದೆ.

ಅಗ್ಗದ ತಂತಿ ಮೊಳೆಗಳ ಪರಿಚಯದಿಂದ, ಮೊಳೆತಯಾರಿಕೆಗೆ ಮೆತು ಕಬ್ಬಿಣದ ಬಳಕೆ ಬೇಗನೇ ಇಳಿತಗೊಂಡಿತು. ೧೯೧೩ರ ವೇಳೆಗೆ, ತಯಾರಿಸಲಾದ ಮೊಳೆಗಳಲ್ಲಿ ಶೇಕಡ ೯೦ರಷ್ಟು ತಂತಿ ಮೊಳೆಗಳಾಗಿದ್ದವು. ಅಲ್ಲಿಯವರೆಗೆ ವಿರಳ ಮತ್ತು ಅಮೂಲ್ಯವಾಗಿದ್ದ ಮೊಳೆಗಳು ಅಗ್ಗದ ರಾಶಿ ಉತ್ಪಾದನೆಯ ಸರಕಾದವು.

ಉಲ್ಲೇಖಗಳು

ಬಂಧನಿಗಳು
ಇರುವಂತಿಗೆ(ಸಸ್ಯ)

ಇರುವಂತಿಗೆ - ಮಲ್ಲಿಗೆ (ಓಲಿಯೇಸಿ) ಕುಟುಂಬದ ಒಂದು ಸಸ್ಯ. ಭಾರತ ದೇಶದ ತೋಟಗಳಲ್ಲಿ ಬಹುಪುರಾತನ ಕಾಲದಿಂದಲೂ ಇದನ್ನು ಬೆಳೆಸುತ್ತಿದ್ದಾರೆ. ಅಧಿಕ ಸುವಾಸನೆಯ ಹೂಗಳಿಂದ ಈ ಗಿಡಕ್ಕೆ ಪ್ರಾಶಸ್ತ್ಯ ಬಂದಿದೆ. ಪ್ರಪಂಚದ ಉಷ್ಣ ಪ್ರದೇಶಗಳಲ್ಲೆಲ್ಲ ಬೆಳೆಸುತ್ತಿದ್ದರೂ ಇದರ ಮೂಲಸ್ಥಾನ ಭಾರತದ ಪಶ್ಚಿಮ ದಿಕ್ಕಿನ ಯಾವುದೋ ಪ್ರದೇಶವಾಗಿರಬೇಕೆಂದು ಬಹುಜನರ ಅಭಿಮತ. ಪೊದೆಯಂತೆ ಹರಡಿಕೊಂಡು ಅಥವಾ ಯಾವುದಾದರೂ ಆಸರೆಯನ್ನು ಅಪ್ಪಿಕೊಂಡು ಬೆಳೆಯುವ ಈ ಗಿಡದ ಶಾಸ್ತ್ರೀಯ ಹೆಸರು ಜಾಸ್ಮಿನಮ್ ಸಂಬಕ್. ಎಲೆಗಳು ಆಭಿಮುಖಿ ಆಥವಾ ತ್ರಿಪರ್ಣಕವಾಗಿ ಜೋಡಣೆಗೊಂಡಿದ್ದು ಅಂಡಾಕೃತಿಯಲ್ಲಿವೆ. ಹೂಗಳು ಬಿಡಿಬಿಡಿಯಾಗಿಯೋ ಇಲ್ಲವೇ ಮೂರು ಮೂರರಂತೆ ಒಟ್ಟಾಗಿ ಗೊಂಚಲುಗಳಲ್ಲೋ ಇರುತ್ತದೆ. ಬಣ್ಣ ಅಚ್ಚ ಬಿಳಿ. ದಳಗಳ ತುದಿ ಚೂಪಾಗಿರಬಹುದು ಅಥವಾ ಮೊಂಡಾಗಿರಬಹುದು. ಕಾಯಿಗಳು ಹಣ್ಣಾದಾಗ ಕಪ್ಪುಬಣ್ಣ ತಾಳುವುವು.

ವಿಧಗಳು 
ಭಾರತದ ಇರುವಂತಿಗೆಯಲ್ಲಿ ಮುಖ್ಯವಾಗಿ ನಾಲ್ಕು ವಿಧಗಳಿವೆ: 1 ಇರುವಂತಿಗೆ : ಇದರಲ್ಲಿ ಎರಡು ಸುತ್ತಿನ ಹೂಗಳಿದ್ದು ಮೊಗ್ಗುಗಳು ಗುಂಡಾಗಿವೆ. 2 ಕೋಲುಮಲ್ಲಿಗೆ : ಇದರಲ್ಲೂ ಎರಡು ಸುತ್ತಿನ ಹೂಗಳಿದ್ದು ದಳಗಳು ಉದ್ದವಾಗಿವೆ. 3 ಸೂಜಿಮಲ್ಲಿಗೆ : ಇದರಲ್ಲಿ ಒಂದೇ ಸುತ್ತಿನ ಹೂಗಳಿವೆ. 4 ಏಳು ಸುತ್ತಿನ ಮಲ್ಲಿಗೆ: ಇದರಲ್ಲಿ ಸುಮಾರು ಒಂದು ಅಂಗುಲ ದಪ್ಪದ ಮೊಗ್ಗುಗಳಿವೆ. ಹೂವಿನಲ್ಲಿರುವ ಸುತ್ತುಗಳು ಹಲವಾರು. ಇವುಗಳಲ್ಲೆಲ್ಲ ಎರಡು ಸುತ್ತಿನ ಹೂವುಳ್ಳ ಗಿಡಗಳು ಹೆಚ್ಚು ಜನಪ್ರಿಯ. ಇವನ್ನು ಉತ್ತರ ಪ್ರದೇಶ, ತಮಿಳುನಾಡು, ಮೈಸೂರುಗಳಲ್ಲಿ ಹೆಚ್ಚಾಗಿ ಬೆಳೆಸುತ್ತಾರೆ. ಒಂದು ಎಕರೆಗೆ ಸರಾಸರಿ 600ಕಿ.ಗ್ರಾಂ. ಹೂಗಳನ್ನು ಪಡೆಯಬಹುದು.

ಒಣಹವೆಯ ಪ್ರದೇಶಗಳಲ್ಲಿ ಕಾಂಡದ ತುಂಡನ್ನು ನೆಟ್ಟು ಗಿಡ ಬೆಳೆಸುತ್ತಾರೆ. ಹೂ ಬಿಡುವ ಋತುಗಳು ಬೇಸಗೆ ಮತ್ತು ಮಳೆಗಾಲಗಳು. ಚೆನ್ನಾಗಿ ಬಿಸಿಲು ಬೀಳುವ ಪ್ರದೇಶದಲ್ಲಿ ಬೆಳೆಸಿ ಹೂ ಬಿಡುವುದಕ್ಕೆ ಮುಂಚೆ ಎಲೆಗಳನ್ನು ಕಿತ್ತು ಹಾಕಿದರೆ ವಿಪುಲವಾಗಿ ಹೂ ದೊರೆಯುತ್ತದೆ.

ಉಪಯೋಗಗಳು 
ಹಾರ ತುರಾಯಿಗಳನ್ನು ಕಟ್ಟಲು, ಸುಗಂಧ ದ್ರವ್ಯಗಳನ್ನು ತಯಾರಿಸಲು ಇರುವಂತಿಗೆಯ ಉಪಯೋಗವಿದೆ. ವರ್ಷಕ್ಕೆ ಸುಮಾರು 700ರ ಮಣಗಳಷ್ಟು ಹೂ ಸುಗಂಧದ್ರವ್ಯ ಮತ್ತು ಆತ್ತರು ತಯಾರಿಕೆಗಳಲ್ಲಿ ಬಳಕೆಯಾಗುವುದು. ಉತ್ತಮ ದರ್ಜೆಯ ಸಾಬೂನು, ಎಣ್ಣೆ ಮತ್ತು ಇತರ ಹಲವಾರು ಸೌಂದರ್ಯ ಸಾಧನಗಳ ತಯಾರಿಕೆಯಲ್ಲಿ ಇದರ ಸುಗಂಧದ್ರವ್ಯವನ್ನು ಬಳಸುತ್ತಾರೆ. ಚೀನ ದೇಶದಲ್ಲಿ ಟೀ ಸೊಪ್ಪಿಗೆ ಕಂಪುಕೊಡಲು ಇದರ ಉಪಯೋಗವಿದೆ. ಔಷಧಿಯಾಗಿಯೂ ಇರುವಂತಿಗೆಯ ಪ್ರಯೋಜನ ಉಂಟು. ಮಲಯದಲ್ಲಿ ಒಂದು ಬಗೆಯ ತಲೆನೋವಿನ ನಿವಾರಣೆಗೆ ಇದರ ಹೂಗಳನ್ನು ಬಳಸುತ್ತಾರೆ. ಎಲೆಗಳಿಂದ ತಯಾರಿಸಿದ ಕಷಾಯ ಜ್ವರನಿವಾರಕ ಔಷಧಿ. ಹಲವಾರು ಬಗೆಯ ಚರ್ಮರೋಗಗಳಿಗೆ, ಹುಣ್ಣುಗಳಿಗೆ ಇದರ ಎಲೆಯನ್ನು ಚಚ್ಚಾರವಾಗಿ ಕಟ್ಟುತ್ತಾರೆ. ಇರುವಂತಿಗೆಗೆ ಹಲವು ಬಗೆಯ ಕೀಟಗಳೂ ಒಂದು ವಿಶಿಷ್ಟ ರೀತಿಯ ನೊಣವೂ ಹತ್ತಿಕೊಂಡು ಎಲೆ ಮತ್ತು ಮೊಗ್ಗುಗಳನ್ನು ನಾಶಪಡಿಸುತ್ತವೆ. ಪ್ಯಾರಾಥಿಯೋನ್ ಎಂಬ ಔಷಧಿಯನ್ನು ಸಿಂಪಡಿಸುವುದರ ಮೂಲಕ ಅವನ್ನು ನಿವಾರಿಸಬಹುದು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಆಣೆ (ಚಲಾವಣೆ)

ಆಣೆ ಹಿಂದೆ ಭಾರತ ಮತ್ತು ಪಾಕಿಸ್ತಾನದಲ್ಲಿ ಬಳಸಲಾಗುತ್ತಿದ್ದ ಒಂದು ಚಲಾವಣಾ ಏಕಮಾನವಾಗಿತ್ತು, ಮತ್ತು 1/16 ರೂಪಾಯಿಗೆ ಸಮವಾಗಿತ್ತು. ಇದನ್ನು ೪ ಪೈಸೆ ಅಥವಾ ೧೨ ಪಾಯಿಗಳಾಗಿ ವಿಭಜಿಸಲಾಗಿತ್ತು (ಹಾಗಾಗಿ ಒಂದು ರೂಪಾಯಿಯಲ್ಲಿ ೬೪ ಪೈಸೆ ಮತ್ತು ೧೯೨ ಪಾಯಿಗಳಿದ್ದವು). ಈ ಪದ ಮುಸ್ಲಿಮ್ ವಿತ್ತೀಯ ವ್ಯವಸ್ಥೆಗೆ ಸೇರಿತ್ತು. ಭಾರತ ತನ್ನ ಚಲಾವಣೆಯನ್ನು ೧೯೫೭ರಲ್ಲಿ ದಶಮಾಂಶೀಕರಿಸಿದಾಗ, ಒಂದು ಚಲಾವಣಾ ಏಕಮಾನವಾಗಿ ಆಣೆಯನ್ನು ರದ್ದು ಮಾಡಲಾಯಿತು, ನಂತರ ೧೯೬೧ರಲ್ಲಿ ಪಾಕಿಸ್ತಾನ ಭಾರತವನ್ನು ಅನುಸರಿಸಿತು. ಇದರ ಬದಲಿಗೆ ೫ ಪೈಸೆ ನಾಣ್ಯ ಬಂದಿತು, ಇದನ್ನು ಕೂಡ ೧೯೯೪ರಲ್ಲಿ ನಿಲ್ಲಿಸಲಾಯಿತು ಮತ್ತು ೨೦೧೧ ರಲ್ಲಿ ರದ್ದು ಮಾಡಲಾಯಿತು. ಆದರೆ ಇಂದು ಕೂಡ, ಕೆಲವೊಮ್ಮೆ ಆಡುಮಾತಿನಲ್ಲಿ ೫೦ ಪೈಸೆ ನಾಣ್ಯವನ್ನು ೮ ಆಣೆ ಎಂದು ಮತ್ತು ೨೫ ಪೈಸೆ ನಾಣ್ಯವನ್ನು ೪ ಆಣೆ ಎಂದು ಸೂಚಿಸಲಾಗುತ್ತದೆ.

ಒಂದು ಆಣೆಯ ನಾಣ್ಯವಿತ್ತು, ಮತ್ತು ತಾಮ್ರದ ಅರ್ಧ ಆಣೆಯ ಮತ್ತು ಬೆಳ್ಳಿಯ ಎರಡಾಣೆ ನಾಣ್ಯಗಳೂ ಇದ್ದವು. ಆಗಾಗ್ಗೆ ಆಣೆ ಪದವನ್ನು 1/16ರ ಭಿನ್ನರಾಶಿಯನ್ನು ವ್ಯಕ್ತಪಡಿಸಲು ಬಳಸಲಾಗುತ್ತದೆ. ಜೊತೆಗೆ, ಆಣೆಯ ಹೆಸರಿನ ಅಂಚೆ ಚೀಟಿಗಳು ಬ್ರಿಟಿಷ್ ಭಾರತದ ಅವಧಿಯಲ್ಲಿ ಬಳಸಲ್ಪಡುತ್ತಿತ್ತು.

ನಾಣ್ಯಗಳು

ಉಲ್ಲೇಖಗಳು

ಭಾರತದ ನಾಣ್ಯಗಳು
ಚಿಂತೆ

ಚಿಂತೆ ಎಂದರೆ ಪುನರಾವರ್ತಿತ, ನಿಯಂತ್ರಿಸಲಾಗದ ರೀತಿಯಲ್ಲಿರುವ ನಕಾರಾತ್ಮಕ ಸ್ವರೂಪದ ಯೋಚನೆಗಳು, ಚಿತ್ರಗಳು ಮತ್ತು ಭಾವನೆಗಳು. ಇದು ನಿರೀಕ್ಷಿತ ಸಂಭಾವ್ಯ ಬೆದರಿಕೆಗಳು ಮತ್ತು ಅವುಗಳ ಸಂಭಾವ್ಯ ಪರಿಣಾಮಗಳನ್ನು ತಪ್ಪಿಸಲು ಅಥವಾ ಬಗೆಹರಿಸಲು ಮಾಡಲಾದ ಪೂರ್ವಭಾವಿ ಅರಿವು ಸಂಬಂಧಿ ಅಪಾಯ ವಿಶ್ಲೇಷಣೆಯಿಂದ ಉಂಟಾಗುತ್ತದೆ. ವ್ಯಕ್ತಿಯು ಅಪರ್ಯಾಪ್ತ ಕೌಶಲಗಳನ್ನು ಹೊಂದಿದಾಗ ಮಧ್ಯಮಬಲದ ಸವಾಲಿಗೆ ಒಂದು ಪ್ರತಿಕ್ರಿಯೆ ಎಂದು ಚಿಂತೆಯನ್ನು ವಿವರಿಸಲಾಗುತ್ತದೆ. ಕನಿಷ್ಠಪಕ್ಷ ಆರು ತಿಂಗಳು ಒಬ್ಬರು ಹೆಚ್ಚಿನ ದಿನಗಳು ವಿಪರೀತವಾಗಿ ಭಯಭೀತರಾಗಿದ್ದರೆ ಚಿಂತೆಯು ಸಮಸ್ಯಾತ್ಮಕವಾಗುತ್ತದೆ.

ಚಿಂತೆಯ ಕುರಿತು ಪ್ರಾಚೀನವಾದ ಶ್ಲೋಕವೊಂದು ಹೀಗಿದೆ.
ಚಿಂತಾಯಾಶ್ಚ ಚಿತಾಯಾಶ್ಚ ಬಿಂದುರೇಕೋ ವಿಶಿಷ್ಯತೇ|
ಚಿತಾ ದಹತಿ ನಿರ್ಜೀವಂ ಚಿಂತಾ ತು ಸಜೀವಕಂ||
ಅಂದರೆ ಚಿಂತೆಗೂ ಚಿತೆಗೂ ಒಂದು ಸೊನ್ನೆ ಮಾತ್ರ ವ್ಯತ್ಯಾಸ. ಚಿತೆ ನಿರ್ಜೀವವಾದುದನ್ನು ಸುಟ್ಟರೆ, ಚಿಂತೆ ಸಜೀವವಾದುದನ್ನೇ ಸುಡುತ್ತದೆ.

ಒಂದು ಭಾವನೆಯಾಗಿ, ಒಂದು ವಾಸ್ತವಿಕ ಅಥವಾ ಕಲ್ಪನೆಯ ವಿಷಯದ ಬಗ್ಗೆ (ಹಲವುವೇಳೆ ಆರೋಗ್ಯ ಅಥವಾ ಹಣಕಾಸಿನಂತಹ ವೈಯಕ್ತಿಕ ವಿಷಯಗಳು, ಅಥವಾ ಪರಿಸರ ಮಾಲಿನ್ಯ, ಸಾಮಾಜಿಕ ರಚನೆ ಅಥವಾ ತಂತ್ರಜ್ಞಾನ ಬದಲಾವಣೆಯಂತಹ ವಿಶಾಲವಾದ ಬಾಹ್ಯ ವಿಷಯಗಳು) ಆತಂಕ ಅಥವಾ ಕಾಳಜಿಯಿಂದ ಚಿಂತೆಯನ್ನು ಅನುಭವಿಸಲಾಗುತ್ತದೆ. ಇದು ಭವಿಷ್ಯದ ನಿರೀಕ್ಷಿತ ಸಮಸ್ಯೆಗಳಿಗೆ ಒಂದು ಸಹಜ ಪ್ರತಿಕ್ರಿಯೆಯಾಗಿರುತ್ತದೆ. ವಿಪರೀತ ಚಿಂತೆಯು ಸಾಮಾನ್ಯೀಕೃತ ಆತಂಕ ಕಾಯಿಲೆಯ ಮುಖ್ಯ ರೋಗನಿದಾನ ಲಕ್ಷಣವಾಗಿದೆ. ಬಹುತೇಕ ಜನರು ತಮ್ಮ ಬದುಕಿನಲ್ಲಿ ಯಾವುದೇ ಘಟನೆಯಿಲ್ಲದ ಚಿಂತಿತರಾಗಿರುವ ಅಲ್ಪಕಾಲೀನ ಅವಧಿಗಳನ್ನು ಅನುಭವಿಸುತ್ತಾರೆ; ವಾಸ್ತವವಾಗಿ, ಚಿಂತೆಯು ಜನರನ್ನು ಮುನ್ನೆಚ್ಚರಿಕೆಗಳನ್ನು ತೆಗೆದುಕೊಳ್ಳುವಂತೆ ಪ್ರೇರಿಸಿದರೆ (ಉದಾ. ಸೀಟ್ ಬೆಲ್ಟ್‌ನ್ನು ಬಿಗಿಮಾಡಿಕೊಳ್ಳುವುದು ಅಥವಾ ವಿಮೆಯನ್ನು ಖರೀದಿಸುವುದು) ಅಥವಾ ಅಪಾಯಭರಿತ ವರ್ತನೆಗಳನ್ನು ತಪ್ಪಿಸುವಂತೆ ಪ್ರೇರಿಸಿದರೆ (ಉದಾ. ಅಪಾಯದ ಪ್ರಾಣಿಗಳಿಗೆ ಸಿಟ್ಟುಬರಿಸುವುದು, ಅನಿಯಂತ್ರಿತ ಮದ್ಯಪಾನ), ಸೌಮ್ಯ ಪ್ರಮಾಣದ ಚಿಂತೆಯು ಸಕಾರಾತ್ಮಕ ಪರಿಣಾಮಗಳನ್ನು ಹೊಂದಿರುತ್ತದೆ. ಆದರೆ ಜನರು ವಿಪರೀತವಾಗಿ ಚಿಂತಿತರಾದರೆ ತಮ್ಮ ಮೌಲ್ಯಮಾಪನಗಳಲ್ಲಿ ಭವಿಷ್ಯದ ಅಪಾಯಗಳಿಗೆ ಅತಿ ಮಹತ್ವ ಕೊಡುತ್ತಾರೆ ಮತ್ತು ಅದರ ವಿಪರೀತ ಪ್ರಮಾಣಗಳಲ್ಲಿ ಪರಿಸ್ಥಿತಿಯನ್ನು ಕುರುಡುತುದಿಯೆಂದು ಉತ್ಪ್ರೇಕ್ಷಿಸುವ ಪ್ರವೃತ್ತಿ ಹೊಂದಿರುತ್ತಾರೆ. ಇದು ಒತ್ತಡವಾಗಿ ಪರಿಣಮಿಸುತ್ತದೆ. ವಿಶ್ಲೇಷಣಾತ್ಮಕ ಸಂಪನ್ಮೂಲಗಳು ಬಾಹ್ಯ ನಿಯಂತ್ರಣ ಕೇಂದ್ರ, ವೈಯಕ್ತಿಕ ಅನುಭವ ಮತ್ತು ನಂಬಿಕೆಯಲ್ಲಿನ ತರ್ಕದೋಷಗಳ ಸಂಯೋಜನೆಯಾಗಿರುತ್ತವೆ, ಮತ್ತು ಹಾಗಾಗಿ ಅತಿ ಅಂದಾಜು ಮಾಡಲಾಗುತ್ತದೆ. ದೀರ್ಘಕಾಲದಿಂದ ಚಿಂತೆಗೊಂಡ ವ್ಯಕ್ತಿಗಳು ತಮ್ಮ ಸಮಸ್ಯೆ ಬಗೆಹರಿಕೆ ಸಾಮರ್ಥ್ಯದಲ್ಲಿ ಆತ್ಮವಿಶ್ವಾಸದ ಕೊರತೆ ಹೊಂದಿರುವ, ಸಮಸ್ಯೆಗಳನ್ನು ಬೆದರಿಕೆಗಳಾಗಿ ನೋಡುವ, ಒಂದು ಸಮಸ್ಯೆಯನ್ನು ನಿಭಾಯಿಸುವಾಗ ಸುಲಭವಾಗಿ ನಿರಾಶರಾಗುವ, ಮತ್ತು ಸಮಸ್ಯಾ ಬಗೆಹರಿಕೆ ಪ್ರಯತ್ನಗಳ ಫಲಿತಾಂಶಗಳ ಬಗ್ಗೆ ನಿರಾಶಾವಾದಿಗಳಾಗಿರುವ ಸಾಧ್ಯತೆಯೂ ಹೆಚ್ಚಿರುತ್ತದೆ.

ಗಂಭೀರವಾಗಿ ಆತಂಕಗೊಂಡ ಜನರಿಗೆ ತಮ್ಮ ಚಿಂತೆಯನ್ನು ನಿಯಂತ್ರಿಸುವುದು ಕಷ್ಟವೆನಿಸುತ್ತದೆ ಮತ್ತು ವಿಶಿಷ್ಟವಾಗಿ ಚಡಪಡಿಕೆ, ಆಯಾಸ, ಗಮನವನ್ನು ಕೇಂದ್ರೀಕರಿಸುವುದರಲ್ಲಿ ತೊಂದರೆ, ಕಿರಿಕಿರಿ, ಸ್ನಾಯು ಸೆಳೆತ ಮತ್ತು ನಿದ್ರಾ ಭಂಗದಂತಹ ಲಕ್ಷಣಗಳನ್ನು ಅನುಭವಿಸುತ್ತಾರೆ. ಅತಿಯಾದ ಚಿಂತೆಯನ್ನು ತಡೆಯುವಲ್ಲಿ ವಿಶ್ರಾಂತಿ, ಅಪಾಯದ ಮೌಲ್ಯಮಾಪನ, ಚಿಂತೆಗೆ ಒಡ್ಡಿಕೆ ಮತ್ತು ವರ್ತನ ತಡೆಗಟ್ಟುವಿಕೆಗಳು ಪರಿಣಾಮಕಾರಿಯೆಂದು ಸಾಬೀತಾಗಿದೆ.

ಉಲ್ಲೇಖಗಳು

ಭಾವನೆಗಳು
ನ್ಯೂಜಿಲೆಂಡ್ ನ ಧ್ವಜ

ನ್ಯೂಜಿಲೆಂಡ್ನ ಧ್ವಜವು ಕ್ಯಾಂಟನ್ ನಲ್ಲಿನ ಯೂನಿಯನ್ ಫ್ಲಾಗ್ನೊಂದಿಗೆ ಒಂದು ಡೀಫಾಲ್ಟ್ ಬ್ಲೂ ಎನ್ಸೈನ್ ಆಗಿದ್ದು, ಮತ್ತು ಬಿಳಿ ಕೆಂಪು ಗಡಿಗಳೊಂದಿಗೆ ಬಲಕ್ಕೆ ನಾಲ್ಕು ಕೆಂಪು ನಕ್ಷತ್ರಗಳು. ನಕ್ಷತ್ರಗಳ ಮಾದರಿಯು ಕ್ರುಕ್ಸ್, ಸದರನ್ ಕ್ರಾಸ್ನ ಸಮೂಹದಲ್ಲಿ ಆಸ್ಟರಿಸಮ್ ಅನ್ನು ಪ್ರತಿನಿಧಿಸುತ್ತದೆ.

ನ್ಯೂಜಿಲ್ಯಾಂಡ್ನ ಮೊದಲ ಧ್ವಜ, ನ್ಯೂಜಿಲೆಂಡ್ನ ಯುನೈಟೆಡ್ ಟ್ರೈಬ್ಸ್ನ ಧ್ವಜವನ್ನು ೧೮೩೪ ರಲ್ಲಿ ಅಳವಡಿಸಿಕೊಳ್ಳಲಾಯಿತು. ೧೮೪೦ ರಲ್ಲಿ ವಸಾಹತಿನ ರಚನೆಯ ನಂತರ ಬ್ರಿಟಿಷ್ ಸಾಮಗ್ರಿಗಳನ್ನು ಬಳಸಲಾರಂಭಿಸಿದರು. ಪ್ರಸ್ತುತ ಧ್ವಜವು ೧೮೬೯ ರಲ್ಲಿ ವಸಾಹತು ಹಡಗುಗಳ ಬಳಕೆಗಾಗಿ ವಿನ್ಯಾಸಗೊಳಿಸಲ್ಪಟ್ಟಿತು ಮತ್ತು ಅಳವಡಿಸಲ್ಪಟ್ಟಿತು, ಇದನ್ನು ನ್ಯೂಜಿಲೆಂಡ್ನ ರಾಷ್ಟ್ರೀಯ ಧ್ವಜವೆಂದು ತ್ವರಿತವಾಗಿ ಅಳವಡಿಸಲಾಯಿತು ಮತ್ತು ೧೯೦೨ ರಲ್ಲಿ ಕಾನೂನುಬದ್ಧ ಮಾನ್ಯತೆ ನೀಡಿತು.

ಹಲವಾರು ದಶಕಗಳಿಂದ ಧ್ವಜವನ್ನು ಬದಲಾಯಿಸುವ ಬಗ್ಗೆ ಚರ್ಚೆ ನಡೆಯುತ್ತಿದೆ. ೨೦೧೬ ರಲ್ಲಿ, ಧ್ವಜ ಬದಲಾವಣೆಯ ಮೇಲೆ ಎರಡು ಹಂತದ ಬಂಧಿಸುವ ಜನಾಭಿಪ್ರಾಯ ಸಂಗ್ರಹವು ಮಾರ್ಚ್ ೨೪ ರಂದು ಎರಡನೇ ಅಂತಿಮ ಹಂತದ ಮುಕ್ತಾಯದ ಮೇಲೆ ಮತದಾನ ಮಾಡುವ ಮೂಲಕ ನಡೆಯಿತು. ಈ ಜನಾಭಿಪ್ರಾಯ ಸಂಗ್ರಹದಲ್ಲಿ, ಅಸ್ತಿತ್ವದಲ್ಲಿರುವ ಧ್ವಜವನ್ನು ೫೭% ರಿಂದ ೪೩% ರಷ್ಟಕ್ಕೆ ಇಡಲು ರಾಷ್ಟ್ರವು ಮತ ಹಾಕಿದೆ.

References 

ನ್ಯೂ ಜೀಲ್ಯಾಂಡ್
ಪಾಕಿಸ್ತಾನದ ಚಳುವಳಿ

ಪಾಕಿಸ್ತಾನದ ಚಳುವಳಿ ಅಥವಾ ಟೆಹರಿಕ್-ಎ-ಪಾಕಿಸ್ತಾನ (ಉರ್ದು: تحریک پاکستان - ತಾಹ್ರಿಕ್-ಐ ಪಾಕಿಸ್ತಾನ್) ಎಂಬುದು 1940 ರ ದಶಕದಲ್ಲಿ ಧಾರ್ಮಿಕ ರಾಜಕೀಯ ಚಳವಳಿಯಾಗಿದ್ದು, ಬ್ರಿಟಿಷ್ ಇಂಡಿಯನ್ ಸಾಮ್ರಾಜ್ಯದ ಮುಸ್ಲಿಂ-ಬಹುಪಾಲು ಪ್ರದೇಶಗಳಿಂದ ಪಾಕಿಸ್ತಾನದ ಸೃಷ್ಟಿಗೆ ಗುರಿಯನ್ನು ಸಾಧಿಸಿತ್ತು.

ಈ ಚಳವಳಿಯು ಭಾರತದ ಸ್ವಾತಂತ್ರ್ಯ ಚಳವಳಿಯೊಂದಿಗೆ ಭಾರತದೊಳಗೆ ಪ್ರಗತಿ ಸಾಧಿಸಿತು, ಆದರೆ ದಕ್ಷಿಣ ಏಷ್ಯಾದ ಮುಸ್ಲಿಮರ ಧಾರ್ಮಿಕ ಗುರುತು ಮತ್ತು ರಾಜಕೀಯ ಹಿತಾಸಕ್ತಿಗಳನ್ನು ರಕ್ಷಿಸುವ ಪಾಕಿಸ್ತಾನದ ಚಳವಳಿ ಹೊಸ ರಾಷ್ಟ್ರ-ರಾಜ್ಯವನ್ನು ಸ್ಥಾಪಿಸಲು ಪ್ರಯತ್ನಿಸಿತು. ಮೊದಲ ಸಂಘಟಿತ ರಾಜಕೀಯ ಚಳುವಳಿಗಳು ಆಲಿಘಢ್ನಲ್ಲಿದ್ದವು, ಅಲ್ಲಿ ಸರ್ ಸಯ್ಯದ್ ಅಹ್ಮದ್ ಖಾನ್ ನೇತೃತ್ವದ ಮತ್ತೊಂದು ಸಾಹಿತ್ಯ ಚಳವಳಿಯು ಪಾಕಿಸ್ತಾನ ಚಳವಳಿಯ ಹುಟ್ಟನ್ನು ನಿರ್ಮಿಸಿತು. ೧೯೦೬ ರಲ್ಲಿ ಸೈಯದ್ ಅಹ್ಮದ್ ಖಾನ್ ಮತ್ತು ವಿಕರ್-ಉಲ್-ಹಕ್ ಜಂಟಿಯಾಗಿ ನಡೆಸಿದ ಶೈಕ್ಷಣಿಕ ಸಮಾವೇಶವು ಮುಸ್ಲಿಂ ಸುಧಾರಕರು ಮುಖ್ಯವಾಹಿನಿ ಮತ್ತು ನಂತರ ಹೊಸದಾಗಿ ರೂಪುಗೊಂಡ ಅಖಿಲ ಭಾರತ ಮುಸ್ಲಿಂ ಲೀಗ್ (ಎಐಎಂಎಲ್)ನ್ನು ಸ್ಥಾಪಿಸುವ ರೂಪದಲ್ಲಿ ರಾಜಕೀಯ ಹಂತಕ್ಕೆ ಚಳುವಳಿ ನಡೆಸಿದರು. ಬ್ರಿಟಿಷ್ ರಾಜ್ಯದಲ್ಲಿ ಮುಸ್ಲಿಮರ ಮೂಲಭೂತ ಹಕ್ಕುಗಳನ್ನು ಕಾಪಾಡಿಕೊಳ್ಳಲು ಬಯಸುತ್ತಿರುವ ಪ್ರಮುಖ ಮಧ್ಯಮ ನಾಯಕರು. ಚಳವಳಿಯ ಆರಂಭಿಕ ಹಂತಗಳಲ್ಲಿ, AIML ನ ವಾರ್ಷಿಕ ಅಧಿವೇಶನದ ಸಮಾವೇಶದಲ್ಲಿ ಮಾತನಾಡಿದ ನಂತರ ತತ್ವಜ್ಞಾನಿ ಇಕ್ಬಾಲ್ನ ದೃಷ್ಟಿ ಅದನ್ನು ಅಳವಡಿಸಿಕೊಂಡಿದೆ. ಮುಹಮ್ಮದ್ ಅಲಿ ಜಿನ್ನಾ ಅವರ ಸಾಂವಿಧಾನಿಕ ಹೋರಾಟವು ನಾಲ್ಕು ಪ್ರಾಂತ್ಯಗಳಲ್ಲಿನ ಚಳವಳಿಗೆ ಸಾರ್ವಜನಿಕ ಬೆಂಬಲವನ್ನು ಪಡೆಯುವುದಕ್ಕೆ ಇನ್ನಷ್ಟು ಸಹಾಯ ಮಾಡಿತು. ಇಕ್ಬಾಲ್ ಮತ್ತು ಫೈಜ್ನಂತಹ ಉರ್ದು ಕವಿಗಳು ಸಾಹಿತ್ಯ, ಕವಿತೆ ಮತ್ತು ಭಾಷಣವನ್ನು ರಾಜಕೀಯ ಜಾಗೃತಿಗೆ ಪ್ರಬಲ ಸಾಧನವಾಗಿ ಬಳಸಿಕೊಂಡರು. ಶೀಲಾ ಪಂತ್ ಮತ್ತು ಫಾತಿಮಾ ಜಿನ್ನಾಳಂತಹ ಸ್ತ್ರೀವಾದಿಗಳು ಪಾಕಿಸ್ತಾನದ ಮಹಿಳೆಯರ ವಿಮೋಚನೆಗೆ ಮತ್ತು ರಾಷ್ಟ್ರೀಯ ರಾಜಕೀಯದಲ್ಲಿ ಅವರ ಭಾಗವಹಿಸುವಿಕೆಯನ್ನು ಗೆದ್ದುಕೊಂಡರು.

ಪಾಕಿಸ್ತಾನದ ಚಳವಳಿಯು ಒಂದು ಸಣ್ಣ ಮತ್ತು ವಿಭಿನ್ನ ಗುಂಪುಗಳ ನೇತೃತ್ವ ವಹಿಸಿತ್ತು, ಅವರ ಹೋರಾಟ ಅಂತಿಮವಾಗಿ ಬ್ರಿಟಿಷ್ ಸಾಮ್ರಾಜ್ಯದಲ್ಲಿ ೧೯೪೭ ರ ಭಾರತದ ಸ್ವಾತಂತ್ರ ಕಾಯಿದೆಯನ್ನು ಘೋಷಿಸಿತು, ಇದು ಭಾರತ ಮತ್ತು ಪಾಕಿಸ್ತಾನದ ಸ್ವತಂತ್ರ ಪ್ರಾಬಲ್ಯಗಳನ್ನು ಸೃಷ್ಟಿಸಿತು. ಪಾಕಿಸ್ತಾನಿ ಸಮಾಜ, ಸರ್ಕಾರ, ಮತ್ತು ಚಿಂತನೆಯ ಮಾರ್ಗಗಳಲ್ಲಿ ಸಾಮಾಜಿಕ, ರಾಜಕೀಯ ಮತ್ತು ಬೌದ್ಧಿಕ ರೂಪಾಂತರಗಳ ಸರಣಿಯ ಪರಿಣಾಮವಾಗಿ ಪಾಕಿಸ್ತಾನದ ಚಳುವಳಿಯು ಉಂಟಾಯಿತು. ಫೌಂಡಿಂಗ್ ಫಾದರ್ಸ್ನ ಪ್ರಯತ್ನಗಳು ಮತ್ತು ಹೋರಾಟಗಳು ಪ್ರಜಾಪ್ರಭುತ್ವ ಮತ್ತು ಸ್ವತಂತ್ರ ಸರ್ಕಾರ ರಚನೆಗೆ ಕಾರಣವಾಯಿತು. ಮುಂದಿನ ವರ್ಷಗಳಲ್ಲಿ, ಮತ್ತೊಂದು ರಾಷ್ಟ್ರೀಯ ಮನಸ್ಸಿನ ಉಪವಿಭಾಗವು ಬಲವಾದ ಸರ್ಕಾರವನ್ನು ಸ್ಥಾಪಿಸಲು ಪ್ರಾರಂಭಿಸಿತು, ನಂತರ ೧೯೫೮ ರಲ್ಲಿ ಮಿಲಿಟರಿ ಹಸ್ತಕ್ಷೇಪ ಮಾಡಿತು. ದಮನ ಮತ್ತು ಅಸಮತೋಲಿತ ಆರ್ಥಿಕತೆಯು ಪೂರ್ವ ಪಾಕಿಸ್ತಾನವು ೧೯೭೧ ರಲ್ಲಿ ಪೀಪಲ್ಸ್ ರಿಪಬ್ಲಿಕ್ ಆಫ್ ಬಾಂಗ್ಲಾದೇಶವಾಗಿ ಸ್ವಾತಂತ್ರ್ಯವನ್ನು ಘೋಷಿಸಲು ಕಾರಣವಾದ ಒಂದು ಬಂಡಾಯವನ್ನು ಉಂಟುಮಾಡಿತು. ಅನೇಕ ರಿಯಾಯಿತಿಗಳ ನಂತರ, 1973 ರಲ್ಲಿ ಹೊಸ ಸಂವಿಧಾನವು ಒಂದು ಬಲವಾದ ಸರ್ಕಾರ, ಸಂಸ್ಥೆಗಳು, ರಾಷ್ಟ್ರೀಯ ನ್ಯಾಯಾಲಯಗಳು, ನ್ಯಾಶನಲ್ ಅಸೆಂಬ್ಲಿಯಲ್ಲಿ ಸೆನೆಟ್ ಮತ್ತು ಜನಸಂಖ್ಯೆಯಲ್ಲಿ ಎರಡೂ ರಾಜ್ಯಗಳನ್ನು ಪ್ರತಿನಿಧಿಸಿದ ಶಾಸಕಾಂಗವನ್ನು ಸ್ಥಾಪಿಸಿತು. ಪ್ರಜಾಪ್ರಭುತ್ವಕ್ಕೆ ಪಾಕಿಸ್ತಾನದ ಹಂತದ ಬದಲಾವಣೆ ಮತ್ತು ಕ್ರಮೇಣ ಹೆಚ್ಚುತ್ತಿರುವ ಪ್ರಜಾಪ್ರಭುತ್ವ, ಸಾಂಪ್ರದಾಯಿಕ ಸಾಮಾಜಿಕ ಕ್ರಮಾನುಗತವನ್ನು ಉಲ್ಬಣಗೊಳಿಸಿತು ಮತ್ತು ಪಾಕಿಸ್ತಾನದಲ್ಲಿ ರಾಜಕೀಯ ಮೌಲ್ಯಗಳ ಒಂದು ಮೂಲವನ್ನು ರೂಪಿಸಿದ ನೀತಿಗೆ ಜನ್ಮ ನೀಡಿತು.

References 

ಪಾಕಿಸ್ತಾನ
ಕಡಲೂರು

ಕಡಲೂರು ಎಂಬುದು ದಕ್ಷಿಣ ಭಾರತದ ತಮಿಳುನಾಡಿನ ಕಡಲೂರು ಜಿಲ್ಲೆಯ ಪ್ರಧಾನ ಕಛೇರಿಯಾಗಿದೆ. ತಮಿಳುನಾಡಿನ ಸಂಗಮ ಅಂದರೆ ಕಡಲೂರು ಎಂಬ ಹೆಸರನ್ನು ಕೂಡಲೂರು ಎಂಬ ಹೆಸರಿನಲ್ಲಿ ಪಡೆದಿದೆ ಎಂದು ವಿದ್ವಾಂಸರು ನಂಬಿದ್ದಾರೆ. ಕಡಲೂರಿನ ಆರಂಭಿಕ ಇತಿಹಾಸ ಅಸ್ಪಷ್ಟವಾಗಿಯೇ ಇದ್ದಾಗ, ಪಲ್ಲವರು ಮತ್ತು ಮಧ್ಯಯುಗದ ಚೋಳರ ಆಳ್ವಿಕೆಯಲ್ಲಿ ಪಟ್ಟಣವು ಮೊದಲು ಪ್ರಾಮುಖ್ಯತೆಯನ್ನು ಗಳಿಸಿತು. ಚೋಳರ ಪತನದ ನಂತರ, ಪಟ್ಟಣವು ಪಾಂಡ್ಯರು, ವಿಜಯನಗರ ಸಾಮ್ರಾಜ್ಯ, ಮಧುರೈ ನಾಯಕರು, ತಂಜಾವೂರು ನಾಯಕರು, ತಜವೂರ್ ಮರಾಠರು, ಟಿಪ್ಪು ಸುಲ್ತಾನ್, ಫ್ರೆಂಚ್ ಮತ್ತು ಬ್ರಿಟಿಷ್ ಸಾಮ್ರಾಜ್ಯದಂತಹ ವಿವಿಧ ರಾಜವಂಶಗಳಿಂದ ಆಳಲ್ಪಟ್ಟಿದೆ. ಕಡಲೂರು ಸೆವೆನ್ ಇಯರ್ಸ್ ವಾರ್ ಮತ್ತು 1758 ರಲ್ಲಿ ಫ್ರೆಂಚ್ ಮತ್ತು ಬ್ರಿಟಿಷರ ನಡುವೆ ಕಡಲೂರಿನ ಕದನವಾಗಿತ್ತು. ಇದು 1947 ರಿಂದ ಸ್ವತಂತ್ರ ಭಾರತದಲ್ಲಿ ಒಂದು ಭಾಗವಾಗಿದೆ. 2004 ಹಿಂದೂ ಮಹಾಸಾಗರದ ಭೂಕಂಪನದಲ್ಲಿ, 572 ಜನರು ಸಾವನ್ನಪ್ಪಿದ ಪಟ್ಟಣಗಳಲ್ಲಿ ಕಡಲೂರು ಒಂದು.

ಮೀನುಗಾರಿಕೆ ಮತ್ತು ಬಂದರು ಸಂಬಂಧಿತ ಕೈಗಾರಿಕೆಗಳ ಹೊರತಾಗಿ, ಕಡಲೂರು ನಗರವು ರಾಸಾಯನಿಕ, ಔಷಧ ಮತ್ತು ಇಂಧನ ಕೈಗಾರಿಕೆಗಳನ್ನು SIPCOT ನಲ್ಲಿ ಹೊಂದಿದೆ, ಇದು ರಾಜ್ಯ ಸರ್ಕಾರವು ಸ್ಥಾಪಿಸಿರುವ ಕೈಗಾರಿಕಾ ಎಸ್ಟೇಟ್. ಪಟ್ಟಣವು 27.69 ಚದರ ಕಿಲೋಮೀಟರ್ (10.69 ಚದರ ಮೈಲಿ) ಪ್ರದೇಶವನ್ನು ಒಳಗೊಂಡ ಒಂದು ವಿಶೇಷ-ದರ್ಜೆಯ ಪುರಸಭೆಯ ಆಡಳಿತದಲ್ಲಿದೆ ಮತ್ತು 2011 ರಲ್ಲಿ 173,676 ಜನಸಂಖ್ಯೆಯನ್ನು ಹೊಂದಿದೆ. ಕಡಲೂರು ಕಡಲೂರು ಲೋಕಸಭೆಯ ಭಾಗವಾಗಿರುವ ಕಡಲೂರು ಶಾಸನಸಭಾ ಕ್ಷೇತ್ರದ ಒಂದು ಭಾಗವಾಗಿದೆ. ಕ್ಷೇತ್ರ. ಪಟ್ಟಣದಲ್ಲಿ ಒಂಭತ್ತು ಶಾಲೆಗಳು, ಎರಡು ಕಲಾ ಮತ್ತು ವಿಜ್ಞಾನ ಕಾಲೇಜುಗಳು ಮತ್ತು ಎರಡು ಎಂಜಿನಿಯರಿಂಗ್ ಕಾಲೇಜುಗಳಿವೆ. ಒಂದು ಸರ್ಕಾರಿ ಆಸ್ಪತ್ರೆ, ಆರು ಪುರಸಭೆಯ ಮಾತೃತ್ವ ಮನೆಗಳು ಮತ್ತು 37 ಇತರ ಖಾಸಗಿ ಆಸ್ಪತ್ರೆಗಳು ನಾಗರಿಕರ ಆರೋಗ್ಯದ ಅಗತ್ಯಗಳನ್ನು ನೋಡಿಕೊಳ್ಳುತ್ತವೆ. ರಸ್ತೆಮಾರ್ಗಗಳು ಸಾರಿಗೆಯ ಪ್ರಮುಖ ಮಾರ್ಗವಾಗಿದೆ, ಆದರೆ ಪಟ್ಟಣವು ರೈಲು ಸಂಪರ್ಕವನ್ನು ಹೊಂದಿದೆ. ನಗರದಿಂದ 200 ಕಿಲೋಮೀಟರ್ (120 ಮೈಲಿ) ದೂರದಲ್ಲಿರುವ ಚೆನ್ನೈ ಅಂತಾರಾಷ್ಟ್ರೀಯ ವಿಮಾನ ನಿಲ್ದಾಣವು ಹತ್ತಿರದ ವಿಮಾನ ನಿಲ್ದಾಣವಾಗಿದೆ. ಹತ್ತಿರದ ಪ್ರಮುಖ ಬಂದರು ಪಟ್ಟಣದಿಂದ 100 ಕಿಲೋಮೀಟರ್ (62 ಮೈಲಿ) ದೂರದಲ್ಲಿರುವ ಕಾರೈಕಾಲ್ ಬಂದರು.

Notes
ನೈಜಿರಿಯಾದ ಧ್ವಜ (೧೯೧೪-೧೩೬೦)

೧೯೧೪ ಮತ್ತು ೧೯೬೦ ರ ನಡುವಿನ ನೈಜೀರಿಯಾದ ಧ್ವಜವು ಟ್ಯೂಡರ್ ಕ್ರೌನ್ ಸುತ್ತಲೂ (ನಂತರ ೧೯೫೩ ರಲ್ಲಿ ಸೇಂಟ್ ಎಡ್ವರ್ಡ್ಸ್ ಕ್ರೌನ್ ಆಗಿ ಬದಲಾಯಿತು) ಹಸಿರು ಬಣ್ಣದ ಸ್ಟಾರ್ ಆಫ್ ಡೇವಿಡ್ನೊಂದಿಗೆ ಕೆಂಪು ಬಣ್ಣದ ಡಿಸ್ಕ್ನಲ್ಲಿ "ನೈಜೀರಿಯಾ" ಎಂಬ ಬಿಳಿ ಪದದೊಂದಿಗೆ ಬ್ರಿಟಿಷ್ ನೀಲಿ ಬಣ್ಣವನ್ನು ಹೊಂದಿತ್ತು. ದಕ್ಷಿಣ ನೈಜೀರಿಯಾ ಪ್ರೊಟೆಕ್ಟರೇಟ್ ಮತ್ತು ಉತ್ತರ ನೈಜೀರಿಯಾ ಪ್ರೊಟೆಕ್ಟರೇಟ್ನ ಮಿಶ್ರಣವನ್ನು ಅನುಸರಿಸಿ ನೈಜೀರಿಯಾದ ವಸಾಹತು ಮತ್ತು ಪ್ರೊಟೆಕ್ಟರೇಟ್ ಇದನ್ನು ಅಳವಡಿಸಿಕೊಂಡಿದೆ.

ಇತಿಹಾಸ 
ದಕ್ಷಿಣ ನೈಜೀರಿಯಾ ಮತ್ತು ಉತ್ತರ ನೈಜೀರಿಯಾದ ಮಿಶ್ರಣವನ್ನು ಅನುಸರಿಸಿ ೧೯೧೪ ರಲ್ಲಿ ನೈಜೀರಿಯಾದ ವಸಾಹತು ಧ್ವಜವನ್ನು ಅಳವಡಿಸಲಾಯಿತು. ನೈಜೀರಿಯಾದ ಮೊದಲ ಗವರ್ನರ್-ಜನರಲ್, ಸರ್ ಫ್ರೆಡೆರಿಕ್ ಲ್ಯೂಗಾರ್ಡ್ ನೈಜೀರಿಯಾದ ಏಕೀಕರಣದ ಸಂಕೇತವಾಗಿ ಮತ್ತು ಸ್ಥಳೀಯ ಇಗ್ಬೊ ಯಹೂದಿಗಳೊಂದಿಗೆ ಸಂಬಂಧ ಹೊಂದಿದ್ದ ಸೊಲೊಮನ್ನ ಸೀಲ್ನ ಕಾರಣದಿಂದ ಇದನ್ನು ಮೊದಲಿಗೆ ಸೂಚಿಸಲಾಯಿತು. ಇಗ್ಬೊ ಯಹೂದಿಗಳ ಕಾರಣ ಬ್ರಿಟಿಷ್ ಆಳ್ವಿಕೆಯ ಸಮಯದಲ್ಲಿ ನೈಜೀರಿಯಾದಲ್ಲಿ ಡೇವಿಡ್ನ ಸ್ಟಾರ್ ಈಗಾಗಲೇ ಬಳಕೆಯಲ್ಲಿತ್ತು ಮತ್ತು ವಾಸ್ತವವಾಗಿ ಬ್ರಿಟಿಷ್ ಪಶ್ಚಿಮ ಆಫ್ರಿಕನ್ ಪೌಂಡ್ನ ನಾಣ್ಯಗಳಲ್ಲಿ ಕಾಣಿಸಿಕೊಂಡಿದೆ. ೧೩೧೭ ರಲ್ಲಿ ಅಗುಲೆರಿಯಲ್ಲಿನ ಇಗ್ಬೊ ಯಹೂದಿಗಳಿಗೆ ಒಂದು ಕಂಚಿನ ಸ್ಟಾರ್ ಆಫ್ ಡೇವಿಡ್ ಪತ್ತೆಯಾಯಿತು ಎಂದು ದೃಢಪಡಿಸಲಾಯಿತು. ಧ್ವಜದ ಮೇಲಿನ ಚಿಹ್ನೆಯನ್ನು ನೈಜೀರಿಯಾದ ಗವರ್ನರ್ ಜನರಲ್ನ ಧ್ವಜದಲ್ಲಿಯೂ ಸಹ ಬಳಸಲಾಯಿತು.

ಧ್ವಜವನ್ನು ಸಾರ್ವತ್ರಿಕವಾಗಿ ಸ್ವೀಕರಿಸಲಾಗಲಿಲ್ಲ. ಫೆಲಾ ಕುಟಿ ಸೇರಿದಂತೆ ಕೆಲವು ಸ್ಥಳೀಯ ನೈಜೀರಿಯರು ಶಾಲೆಗಳಲ್ಲಿ ಕಡ್ಡಾಯ ಮಾಡಿದ್ದರೂ ಸಹ ಧ್ವಜವನ್ನು ಸ್ವಾಗತಿಸಲು ನಿರಾಕರಿಸಿದರು. ೧೯೫೬ ರಲ್ಲಿ, ಕೆಲವು ನೈಜೀರಿಯನ್ ಮುಸ್ಲಿಮರು ಸೌದಿ ಅರೇಬಿಯದ ಮೆಕ್ಕಾದಲ್ಲಿ ನೈಜೀರಿಯನ್ ನೀಲಿ ಬಣ್ಣವನ್ನು ಸುಟ್ಟುಹಾಕಿದರು, ಏಕೆಂದರೆ ಅದರ ಮೇಲೆ ಡೇವಿಡ್ನ ಯಹೂದಿ ಸ್ಟಾರ್. ೧೯೫೯ ರಲ್ಲಿ, ನೈಜೀರಿಯನ್ ಸ್ವಾತಂತ್ರ್ಯಕ್ಕೆ ಮುಂಚಿತವಾಗಿ ನೈಜೀರಿಯಾದ ಹೊಸ ಧ್ವಜವನ್ನು ವಿನ್ಯಾಸಗೊಳಿಸುವುದರೊಂದಿಗೆ ತೈವಾವೊ ಅಕಿಂಕ್ನಿಮಿಯೊಡನೆ ಹೊಸ ಧ್ವಜವನ್ನು ವಿನ್ಯಾಸಗೊಳಿಸಲು ಒಂದು ಸ್ಪರ್ಧೆಯನ್ನು ಆಯೋಜಿಸಲಾಯಿತು, ಇದು ೧೯೬೦ ರಲ್ಲಿ ನೈಜೀರಿಯಾದ ನೀಲಿ ಬಣ್ಣವನ್ನು ಬದಲಿಸಿತು.

ಉಲ್ಲೇಖಗಳು 

ನೈಜೀರಿಯ
ಬಂಡಜೆ ಜಲಪಾತ



ಜಲಪಾತದ ಬಗ್ಗೆ
ಈ ಜಲಪಾತವು ಕರ್ನಾಟಕದ ದಕ್ಷಿಣ ಕನ್ನಡ ಜಿಲ್ಲೆಯ ಬೆಲ್ತಂಗಡಿ ತಾಲ್ಲೂಕಿನಲ್ಲಿರುವ ಪಶ್ಚಿಮ ಘಟ್ಟಗಳ ಚಾರ್ಮಾಡಿ ಘಾಟ್ ವಿಭಾಗದಲ್ಲಿ ಬಂಡಜೆ ಅರ್ಬಿ ಜಲಪಾತ ಎಂದು ಕರೆಯಲ್ಪಡುತ್ತಾರೆ. ಜಲಪಾತವು ದಟ್ಟ ಕಾಡಿನಲ್ಲಿ ಮತ್ತು ಹುಲ್ಲಿನ ಪ್ರದೇಶಗಳಲ್ಲಿ ಸ್ಥಳೀಯ ಮಾರ್ಗದ ನೋಡುವುದಕ್ಕೆ ಒಂದು ಸು೦ದರವಾದ ಜಲಪಾತ.
ಬ೦ಡಜೆ ಜಲಪಾತವು ನೇತ್ರಾವತಿ ನದಿಯ ಉಪನದಿಯಾಗಿ ರೂಪುಗೊಂಡಿದೆ ಮತ್ತು ಇದು ---ಪಶ್ಚಿಮ ಘಟ್ಟ---ಗಳ ದೂರದ ಪ್ರದೇಶದಲ್ಲಿದೆ, ಇದು ಮಾರ್ಗದರ್ಶಿಗಳ ಸಹಾಯದಿಂದ ಟ್ರೆಕ್ಕಿಂಗ್ ಮೂಲಕ ತಲುಪಬಹುದು.  ಜಲಪಾತಗಳ ಎತ್ತರ ಸುಮಾರು 200 ಅಡಿಗಳು. ಜಲಪಾತ ಸಮುದ್ರ ಮಟ್ಟದಿಂದ 700 ಮೀಟರ್ ಎತ್ತರದಲ್ಲಿದೆ. ವಲಂಬ್ರಾದಿಂದ ಬಂದ ಬಂಡಜೆ ಜಲಪಾತವು ಹುಲ್ಲುಗಾವಲು ಪ್ರದೇಶಗಳಲ್ಲಿ ಕೊನೆಗೊಳ್ಳುವ ದಟ್ಟವಾದ ಹಸಿರು ಕಾಡಿನ ಮೂಲಕ ಹರಿದು ಹೋಗುತ್ತದೆ ಮತ್ತು ಮಾರ್ಗದರ್ಶಿ ಇಲ್ಲದೆ ಚಾರಣ ಮಾಡುವವರನ್ನು ಅರಣ್ಯದಲ್ಲಿ ಕಳೆದುಕೊಳ್ಳಬಹುದು. ಬಂಡಜೆ ಜಲಪಾತವನ್ನು ಭೇಟಿ ಮಾಡಲು, ಎರಡು ವಿಭಿನ್ನ ಮಾದ 10 ಕಿ.ಮೀ ದೂರದಲ್ಲಿ ಜಲಪಾತ ತಲುಪಲು ಬಹುದು. ಸ್ಥಳೀಯವಾಗಿ ಈ ಜಲಪಾತವನ್ನು ಬಂಡಜೆ ಅರ್ಬಿ ಎಂದು ಕರೆಯಲಾಗುತ್ತದೆ, ಇಲ್ಲಿ ಅರ್ಬಿಯು ತುಳು ಭಾಷೆಯಲ್ಲಿ ಬರುತ್ತದೆ. ಈ ಜಲಪಾತವನ್ನು ನೋಡುವುದಕ್ಕೆ ಒಂದು ಅತಿವಾಸ್ತವಿಕ ದೃಶ್ಯವಾಗಿದೆ.

ಜಲಪಾತದ ಸೂರ್ಯಸ್ತ
ಸೂರ್ಯಾಸ್ತದ ಸಮಯದಲ್ಲಿ ಜಲಪಾತದ ದೃಶ್ಯ  ತೀವ್ರಗೊಳ್ಳುತ್ತದೆ. ಆಕಾಶವು ವಿವಿಧ ಬಣ್ಣಗಳಿಂದ ತುಂಬಿರುತ್ತದೆ ಮತ್ತು ಸೂರ್ಯನ ಸನ್ನಿವೇಶವು ಜಲಪಾತವು ಇನ್ನಷ್ಟು ಅದ್ಭುತವಾದಂತೆ ಕಾಣುತ್ತದೆ.

ಬ೦ಡಜೆ ಆರ್ಬಿ ಟ್ರೆಕಿಂಗ್ ಅನುಮತಿ, ಶುಲ್ಕಗಳು & ಸಂಪರ್ಕ 
ಈ ಚಾರಣಕ್ಕೆ ಅನುಕ್ಕೆ ರೂ 1000 ಮತ್ತು ವ್ಯಕ್ತಿಯ ಪ್ರವೇಶ ಶುಲ್ಕಗಳು ಪ್ರತಿ ವ್ಯಕ್ತಿಗೆ 200 ರೂಪಾಯಿಗಳಾಗಿವೆಮತಿ ಅಗತ್ಯವಿದೆ. ಕೇವಲ ಅನುಮತಿ ಮಾತ್ರವಲ್ಲ, ಅರಣ್ಯ ಇಲಾಖೆಯ ಮಾರ್ಗದರ್ಶಿಯನ್ನು ಸಹ ನೀಡಲಾಗುವುದು,  ಗೈಡ್ ಶುಲ್ಕಗಳು ರೂ 1000 ಮತ್ತು ವ್ಯಕ್ತಿಯ ಪ್ರವೇಶ ಶುಲ್ಕಗಳು ಪ್ರತಿ ವ್ಯಕ್ತಿಗೆ ೨೦೦ ರೂಪಾಯಿಗಳು.

ಉಲ್ಲೇಖ

ಜಲಪಾತಗಳು
ಇಸಿಲ

ಇಸಿಲ
ಇಂದು ವಾಸ್ತವವಾಗಿ ಕಣ್ಮರೆಯಾಗಿರುವುದಾದರೂ ಭಾರತದ ಪ್ರಾಕ್ತನ ಭೂಪಟದಲ್ಲಿ ಶಾಶ್ವತವಾಗಿ ಉಳಿದಿರುವ ನಗರವೊಂದರ ಹೆಸರು. ಚಿತ್ರದುರ್ಗ ಜಿಲ್ಲೆಯ ಮೊಳಕಾಲ್ಮುರು ತಾಲ್ಲೂಕಿನ ಬ್ರಹ್ಮಗಿರಿಯಲ್ಲಿ ಸಿಕ್ಕಿರುವ ಅಶೋಕಕಾಲದ ಶಾಸನಗಳಲ್ಲಿ ಈ ನಗರದ ಉಲ್ಲೇಖವಿದೆ (ನೋಡಿ- ಬ್ರಹ್ಮಗಿರಿ-1).

ಸ್ಥಳ
ಮೌರ್ಯ ಸಾಮ್ರಾಜ್ಯದ ದಕ್ಷಿಣದ ರಾಜಧಾನಿಯಾಗಿದ್ದ ಸುವರ್ಣಗಿರಿಯಿಂದ ಈ ನಗರಕ್ಕೆ ರಾಜಶಾಸನ ತರಲಾಯಿತೆಂದು ಇವುಗಳಲ್ಲಿ ಹೇಳಿರುವುದರಿಂದ ಈ ಪ್ರದೇಶದಲ್ಲೆ ಇಸಿಲವಿದ್ದಿರಬೇಕೆಂದು ಊಹೆ. ಜನಗಹಳ್ಳ ಅಥವಾ ಸಣ್ಣ ಹಗರಿ ನದಿಯ ಆಚೀಚೆ ದಡಗಳ ಮೇಲೆ, ತ್ರಿಭುಜದ ಮುಮ್ಮೂಲೆಗಳಂತಿರುವ ಈ ಶಾಸನಗಳು ಇರುವ ಸುತ್ತಮುತ್ತಲಿನಲ್ಲಿ ಈ ನಗರವಿತ್ತೆಂಬುದು ಇಲ್ಲಿನ ನೆಲದ ಪರಿಶೀಲನೆಯಿಂದ ವ್ಯಕ್ತವಾಗಿದೆ

ಇತಿಹಾಸ
ಈ ಪ್ರದೇಶದ ಇತಿಹಾಸದಲ್ಲಿ ಏಳುಬೀಳುಗಳಿದ್ದಿರಬೇಕು. 1190ರ ಸುಮಾರಿನಲ್ಲಿ ಈ ಬೆಟ್ಟದ ಪಶ್ಚಿಮಕ್ಕೆ ಹನೆಯವೆಂಬ ನಗರ ಉಚ್ಛ್ರಾಯ ಸ್ಥಿತಿಯಲ್ಲಿತ್ತು. ಆದರೆ ಇಸಿಲ ಇದಕ್ಕಿಂತ ಪುರಾತನ, ಪ್ರತ್ಯೇಕ. ಇದರ ಪೂರ್ವಕ್ಕೆ ಚೌಡೇಶ್ವರಿ ಕೆರೆ ಮತ್ತು ಕೊಪ್ಪ ಗುಡ್ಡ, ಉತ್ತರಕ್ಕೆ ಹಗರಿ ಹೊಳೆ, ಪಶ್ಚಿಮಕ್ಕೆ ಎಮ್ಮೆತಮ್ಮನ ಗುಂಡು ಮತ್ತು ಅಕ್ಕತಂಗಿ ಕೆರೆ, ದಕ್ಷಿಣಕ್ಕೆ ಬ್ರಹ್ಮಗಿರಿ ಬೆಟ್ಟ (ಈ ಬೆಟ್ಟದಲ್ಲಿರುವ ಗುಹೆಗಳಲ್ಲಿ ಚರಿತ್ರಪೂರ್ವಕಾಲದ ಮಾನವನಿದ್ದುದರ ಕುರುಹುಗಳಿವೆ).

ಹಿಂದೆ ಒಂದು ಸಾಮಾನ್ಯ ಊರಾಗಿದ್ದ ಇಸಿಲ ಅಶೋಕನ ಕಾಲಕ್ಕಾಗಲೆ ಪ್ರಾಂತೀಯ ಮುಖ್ಯ ಪಟ್ಟಣವಾಗಿ ಬೆಳೆದಿರಬೇಕು; ಅನಂತರವೂ ಶಾತವಾಹನರ ಕಾಲದಲ್ಲಿ ಚೆನ್ನಾಗಿ ಅಭಿವೃದ್ಧಿ ಹೊಂದಿರಬೇಕು. ಆದರೆ ಬ್ರಹ್ಮಗಿರಿಯ ಮೇಲಿದ್ದ ಚೈತ್ಯಾಲಯದ ಇಟ್ಟಿಗೆಯ ತಳಪಾಯವೊಂದನ್ನು ಬಿಟ್ಟರೆ ಆ ಕಾಲದ ಅವಶೇಷಗಳು ಯಾವುವೂ ದೊರೆತಿಲ್ಲ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಉಲೇಮಾ

ಉಲೇಮಾ-
ಇಸ್ಲಾಮೀ ಪಂಡಿತರು: ಅಪಾರ ಜ್ಞಾನ(ಇಲ್ಮ್) ಹೊಂದಿರುವವರು: ದೈವಜ್ಞರು, ಧರ್ಮಸೂತ್ರಗಳನ್ನೆಲ್ಲ ಚೆನ್ನಾಗಿ ತಿಳಿದವರು, ನ್ಯಾಯವಿದರು; ತತ್ತ್ವಪ್ರಯೋಗಗಳೆರಡರಲ್ಲೂ ಪರಿಣತರು; ಬೋಧಕರು.

ಮುಸ್ಲಿಂ ಜಗತ್ತಿನಲ್ಲಿ ಪಂಡಿತರದೇ ಪರಮಸ್ಥಾನ. ಕುರಾನಿನಲ್ಲಿ ಹೇಳಿರುವ ವಿಧಿಗಳನ್ನೂ ಕಾಲಾನುಗುಣವಾಗಿ ಈ ಗ್ರಂಥದಿಂದ ಹೊಮ್ಮಿ ಬೆಳೆದು ಶಾಸ್ತ್ರಜ್ಞರಿಂದ ಸೃಷ್ಟಿಯಾಗಿ ಪಂಡಿತವರೇಣ್ಯರಿಂದ ಅಂಗೀಕೃತವಾಗಿರುವ ಎಲ್ಲ ಸೂತ್ರಗಳನ್ನೂ ಬಲ್ಲವರಾದ ಇವರದೇ ಈ ವಿಚಾರಗಳಲ್ಲಿ ಕೊನೆಯ ಮಾತು. ಎಲ್ಲ ಜ್ಞಾನಿಗಳನ್ನೂ ಉಲೇಮಾ ಎನ್ನುವರಾದರೂ ನೀತಿ ನಡೆವಳಿಕೆ ನ್ಯಾಯವಿಚಾರಗಳಲ್ಲಿ ನಿರ್ಣಯ ನೀಡುವ ಅಧಿಕಾರ ಹೊಂದಿರುವವರನ್ನೇ ಹೀಗೆ ಸಂಬೋಧಿಸುವುದು ವಾಡಿಕೆ.

ಮುಸ್ಲಿಂ ರಾಜ್ಯಗಳಲ್ಲಿ ಈ ವಿಚಾರಗಳಿಗಾಗಿ ಪಂಡಿತಾಧಿಕಾರಿಗಳ ಮಂಡಲಿಗಳಿರುತ್ತವೆ. ಈ ಮಂಡಲಿಯನ್ನು ಉಲೇಮಾ ಎನ್ನುವರು. ಈಜಿಪ್ಟಿನಲ್ಲಿ ನಾಲ್ಕು ನ್ಯಾಯಪಂಥಗಳ ಮುಖ್ಯರೂ ಮುಖ್ಯ ನ್ಯಾಯಾಧೀಶನೂ ಷರೀಫರ ಮುಖ್ಯಸ್ಥನೂ ಇತರರೂ ಉಲೇಮಾ ಮಂಡಲಿಯ ಸದಸ್ಯರಾಗಿರುತ್ತಿದ್ದರು.

ಉಲೇಮಾ ಬಹುವಚನ ಶಬ್ದ. ಇದರ ಏಕವಚನ ಅಲೀಂ, ಅರೀಫ್ ಎನಿಸಿಕೊಳ್ಳುವವನು ಅಲೀಂಗಿಂತ ಭಿನ್ನ. ಅಲೀಮನ ಜ್ಞಾನಕ್ಕೆ ಸಂಪ್ರದಾಯವೂ ತರ್ಕವೂ ಆಧಾರ; ಅರೀಫ್ ದ್ರಷ್ಟಾರ, ಮುಮುಕ್ಷು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಇನ್ವಾವ್ಯಾಪ್ಪಿಲ್ ಮಣಿ ವಿಜಯನ್



ಜೀವನದ
ವಿಜಯನ್ ರವರು ೨೫ ಏಪ್ರಿಲ್ ೧೯೬೯ ರಂದು ಕೇರಳದ ತ್ರಿಶೂರ್ ನಗರದಲ್ಲಿ ಜನಿಸಿದರು.ಇವರ ಪೂರ್ಣ ಹೆಸರು ಇನ್ವಾವ್ಯಾಪ್ಪಿಲ್ ಮಣಿ ವಿಜಯನ್ ಅವರು ತಮ್ಮ ಜೀವನವನ್ನು ಗಂಭೀರವಾಗಿ ಪ್ರಾರಂಭಿಸಿದರು ಮತ್ತು ಅವರ ಕುಟುಂಬಕ್ಕೆ ಸಹಾಯ ಮಾಡಲು ತ್ರಿಶೂರ್ ಮುನ್ಸಿಪಲ್ ಕಾರ್ಪೋರೇಷನ್ ಕ್ರೀಡಾಂಗಣದಲ್ಲಿ ಸೋಡಾ ಬಾಟಲಿಗಳನ್ನು ಮಾರಾಟ ಮಾಡುತಿದ್ದರು. ಅವರು ತ್ರಿಶೂರ್ನ ಚರ್ಚ್ ಮಿಷನ್ ಸೊಸೈಟಿ ಪ್ರೌಢಶಾಲೆಯಲ್ಲಿ ಅಧ್ಯಯನ ಮಾಡಿದರು. ಅವರು ಫುಟ್ಬಾಲ್ ಆಟದಲ್ಲಿ ಉತ್ಸಾಹ ಹೊಂದಿದ್ದರು, ಮತ್ತು ಕೇರಳದ ಎಂ.ಕೆ. ಜೋಸೆಫ್ ಅವರು ೧೭ ವರ್ಷ ವಯಸ್ಸಿನಲ್ಲಿ ಕೇರಳ ಪೊಲೀಸ್ ಫುಟ್ಬಾಲ್ ಕ್ಲಬ್ಗೆ ಆಯ್ಕೆಯಾದರು. ಕ್ವಿಲಾನ್ ನ್ಯಾಷನಲ್ಸ್ರ೧೯೮೭ ಲ್ಲಿ ಕೇರಳ ಪೊಲೀಸರಿಗೆ ವಿಜಯನ್ ಅದ್ಭುತ ಪ್ರದರ್ಶನ ನೀಡಿದರು, ಮತ್ತು ಅವರ ನಿಷ್ಪಾಪ ಕೌಶಲ್ಯ ಮತ್ತು ಆಡುವ ಅತ್ಯಂತ ಆಕ್ರಮಣಶೀಲ ಶೈಲಿಯೊಂದಿಗೆ ಶೀಘ್ರದಲ್ಲೇ ರಾಷ್ಟ್ರೀಯ ಫುಟ್ಬಾಲ್ ಸೋದರತ್ವದ ಪ್ರಭಾವವನ್ನು ಸಾಧಿಸಲು ಸಾಧ್ಯವಾಯಿತು. ಅವರು ಮೊಹನ್ ಬಗಾನ್ಗೆ ಬಂದಾಗ ೧೯೯೧ ರವರೆಗೆ ಅವರು ಕೇರಳ ಪೊಲೀಸರಿಗೆ ಆಡಲು ಮುಂದುವರಿಸಿದರು. ಅವರು ೧೯೯೨ ರಲ್ಲಿ ಕೇರಳ ಪೊಲೀಸರಿಗೆ ಮರಳಿದರು ಮತ್ತು ಮುಂದಿನ ವರ್ಷ ಮೋಹನ್ ಬಗಾನ್ಗೆ ಮರಳಿದರು. ಮುಂದಿನ ವರ್ಷ ೧೯೯೪ರಲ್ಲಿ ಅವರು ಜೆ.ಸಿ.ಟಿ ಮಿಲ್ಸ್ ಫಾಗ್ವಾರಾ ಸೇರಿದರು ಮತ್ತು ೧೯೯೭ ರ ವರೆಗೆ ೩ ವರ್ಷಗಳ ಕಾಲ ಇವರು ಜೆ.ಸಿ.ಟಿಯನ್ನು ಎಫ್ಸಿ ಕೋಚಿನ್ಗೆ ಸೇರ್ಪಡೆ ಮಾಡಿದರು. ಕ್ಲಬ್ನೊಂದಿಗೆ ಒಂದು ವರ್ಷದ ಅಧಿಕಾರಾವಧಿಯನ್ನು ಕಳೆದ ನಂತರ, ಅವರು ಮತ್ತೊಮ್ಮೆ ೧೯೯೮ ರಲ್ಲಿ ಮೋಹನ್ ಬಗಾನ್ಗೆ ತೆರಳಿದರು ಮತ್ತು 1999 ರಲ್ಲಿ ಎಫ್ಸಿ ಕೊಚಿನ್ಗೆ ಮರಳಿದರು.

ವಿಜಯನ್ ೨೦೦೧ ರಲ್ಲಿ ಎಫ್ಸಿ ಕೊಚ್ಚಿನ್ ತೊರೆದರು ಮತ್ತು ಈಸ್ಟ್ ಬಂಗಾಳ ಕ್ಲಬ್ಗೆ ಸೇರಿಕೊಂಡರು, ಇದು ೨೦೦೨ ರಲ್ಲಿ ಜೆಸಿಟಿ ಮಿಲ್ಸ್ ಫಾಗ್ವಾರಾವನ್ನು ಮತ್ತೊಮ್ಮೆ ಸೇರಲು ಬಿಟ್ಟುಕೊಟ್ಟಿತು. ಕ್ಲಬ್ನಲ್ಲಿ ಎರಡು ವರ್ಷಗಳ ಅವಧಿಯನ್ನು ಪೂರ್ಣಗೊಳಿಸಿದ ನಂತರ, ಅವರು 2004 ರಲ್ಲಿ ಜೆಸಿಟಿಯನ್ನು ಬಿಟ್ಟು ಚರ್ಚಿಲ್ ಬ್ರದರ್ಸ್ ಎಸ್.ಸಿ.ಗೆ ಸೇರಿದರು. ಅವರು ಒಂದು ವರ್ಷದ ನಂತರ ಕ್ಲಬ್ ಅನ್ನು ತೊರೆದರು ಮತ್ತು ೨೦೦೫ ರಲ್ಲಿ ಈಸ್ಟ್ ಬೆಂಗಾಲ್ ಕ್ಲಬ್ಗೆ ತೆರಳಿದರು, ಇದು ಸಕ್ರಿಯ ಫುಟ್ಬಾಲ್ ಆಟಗಾರನಾಗಿದ್ದ ತನ್ನ ಕೊನೆಯ ವೃತ್ತಿಪರ ಫುಟ್ಬಾಲ್ ಕ್ಲಬ್ ಆಗಿತ್ತು. ಅವರು ೨೦೦೬ ರಲ್ಲಿ ಈಸ್ಟ್ ಬಂಗಾಳವನ್ನು ತೊರೆದರು.

ಪ್ರಶಸ್ತಿಗಳ
೨೦೦೩ ರಲ್ಲಿ ಅರ್ಜುನ ಪ್ರಶಸ್ತಿಯನ್ನು ಪಡೆದರು. ೧೯೩೩, ೧೯೭೭ ಮತ್ತು ೧೯೯೯ ರಲ್ಲಿ  ಇಂಡಿಯನ್ ಪ್ಲೇಯರ್ ಆಫ್ ದಿ ಇಯರ್ ಪ್ರಶಸ್ತಿಯನ್ನು ಗೆದ್ದರು.

ನಟನೆ
ವಿಜಯನ್ ನಿವೃತ್ತರಾದ ನಂತರ, ವಿಜಯನ್ ತಮ್ಮ ನಟನಾ ವೃತ್ತಿಯನ್ನು ಪ್ರಾರಂಭಿಸಿದರು. ಜಯರಾಜ್ ನಿರ್ದೇಶಿಸಿದ ಶಂಟಮ್ ಚಿತ್ರದಲ್ಲಿ ಪ್ರಮುಖ ಪಾತ್ರದಲ್ಲಿ ನಟಿಸುವುದರ ಮೂಲಕ ಅವರ ಚೊಚ್ಚಲ ಪ್ರವೇಶವಾಗಿತ್ತು. ನಂತರ, ಅವರು ಮಲಯಾಳಂನಲ್ಲಿ ಸುಮಾರು 15 ಚಿತ್ರಗಳಲ್ಲಿ ನಟಿಸಲು ಹೋಗಿದ್ದರು.

ಶಂತಮ್
ಅಕಸ್ತೆರಿ ಪರವಾಕಲ್
ಅಸುರವಿತ್
ಬ್ರಹ್ಮಚಾರಿಗಳ ಔತಣಕೂಟ
ಉದ್ಧರಣ
ಶ್ಯಾಮಮ್
ಮಹಾಸಮುದ್ರಂ
ಕಿಸಾನ್
ಗೆತು
ಕೊಂಬನ್
ಗ್ರೇಟ್ ಫಾದರ್
ಬೆನ್ ಜಾನ್ಸನ್

ಕುಟುಂಬ
೧೯೯೭ ರಲ್ಲಿ ರಾಜಿ ಅವರನ್ನು ಮದುವೆಯಾದರು. ದಂಪತಿಗೆ ಮೂವರು ಮಕ್ಕಳು - ಅರ್ಚನಾ, ಅರೋಮಲ್ ಮತ್ತು ಅಭಿರಾಮಿ. 
ಚಿತ್ರ:Https://en.wikipedia.org/wiki/I. M. Vijayan

ಉಲ್ಲೇಖ
Jump up ↑ https://en.wikipedia.org/wiki/I._M._Vijayan#Early_Life_&_Domestic_Career
Jump up ↑ https://en.wikipedia.org/wiki/I._M._Vijayan#Acting_career

ಫುಟ್‌ಬಾಲ್
ಕ್ರೀಡಾಪಟುಗಳು
ಕನ್ಯಾದಾನ (ಹಿಂದೂ ಪದ್ಧತಿ)

ಕನ್ಯಾದಾನ : ಹಿಂದೂ ವಿವಾಹ ಸಂಸ್ಕಾರಗಳಲ್ಲಿ ಅತಿಮುಖ್ಯವಾದ ಸಂಸ್ಕಾರ. 

ಕನ್ಯೆಯನ್ನು ದಾನ ಮಾಡುವುದು ಕೇವಲ ಒಂದು ಹೊಣೆಗಾರಿಕೆಯನ್ನು ಕಳೆದುಕೊಳ್ಳುವ ಉದ್ದೇಶದಿಂದಲ್ಲ. ಕನ್ಯೆಯ ಪೋಷಕ ಅವಳನ್ನು ದಾನ ಮಾಡುವಾಗ ಅರ್ಥಗರ್ಭಿತವಾದ ಮಂತ್ರೋಚ್ಚಾರಣೆಯ ಮೂಲಕ ಧರ್ಮ, ಅರ್ಥ, ಕಾಮಗಳ ಪುರೈಕೆಗಾಗಿ ಈ ದಾನವನ್ನು ಮಾಡುತ್ತಿರುವುದಾಗಿ ತಿಳಿಸಿ ಅವಳನ್ನು ಧರ್ಮ ಅರ್ಥ ಕಾಮಗಳ ಸಾಧನೆಯಲ್ಲಿ ತನ್ನ ಸಹಧರ್ಮಿಣಿಯಾಗಿರಲು ನಾನು ಸ್ವೀಕರಿಸುತ್ತಿದ್ದೇನೆಂದು ವರನಿಂದ ಮೂರು ಬಾರಿ ವಚನ ತೆಗೆದುಕೊಳ್ಳುತ್ತಾನೆ.

ಶಾಸ್ತ್ರಗಳಲ್ಲಿ 
ಕನ್ಯೆ ಎಂದರೆ ಎಂಟು ಹತ್ತು ವರ್ಷಗಳ ಬಾಲಕಿ. ಮನುಧರ್ಮಶಾಸ್ತ್ರ ಹಿಂದೂ ಸಮಾಜದಲ್ಲಿ ಪ್ರಚಲಿತವಾಗುವ ಹೊತ್ತಿಗೆ ಬಾಲ್ಯವಿವಾಹ ಪದ್ದತಿ ರೂಢಿಯಲ್ಲಿತ್ತು. ಮನುವಿನ ಪ್ರಕಾರ ಸ್ತ್ರೀ ಬಾಲ್ಯದಲ್ಲಿ ತಂದೆಯ ವಶದಲ್ಲಿಯೂ ವಿವಾಹಾನಂತರ ಪತಿಯ ಅಧೀನದಲ್ಲಿಯೂ ವೃದ್ಧಾಪ್ಯದಲ್ಲಿ ಪುತ್ರನ ವಶದಲ್ಲಿಯೂ ಪೋಷಿಸಲ್ಪಡತಕ್ಕವಳು. ಬಾಲ್ಯದಲ್ಲಿ ಅವಳು ಮಾತಾಪಿತೃಗಳಿಗೆ ಸೇರಿದವಳಾದ್ದರಿಂದ ಪ್ರಾಪ್ತ ವಯಸ್ಕಳಾದಾಗ ಸಕಾಲದಲ್ಲಿ ಅವಳನ್ನು ಯೋಗ್ಯ ವರನಿಗೆ ದಾನ ಮಾಡಬೇಕಾದದ್ದು ಅವರ ಕರ್ತವ್ಯವೆಂದು ಧರ್ಮಶಾಸ್ತ್ರಕಾರರು ವಿಧಿಸಿದರು. ವಿವಾಹಕಾಲದಲ್ಲಿ ಕನ್ಯಾದಾನವನ್ನು ಮಾಡಲಾಗುತ್ತದೆ.

ಪಿತನೇ ಕನ್ಯಾದಾನ ಮಾಡಲು ಅಧಿಕಾರವುಳ್ಳವನೆಂದು ಗೃಹ್ಯಸೂತ್ರ ಹೇಳುತ್ತದೆ. ಸ್ಮೃತಿಗಳು ಈ ಅಧಿಕಾರವನ್ನು ತಂದೆಯ ಅನಂತರ ಪಿತಾಮಹನಿಗೆ, ಅಣ್ಣನಿಗೆ, ಮಾತೆಗೆ ಕ್ರಮವಾಗಿ ಕೊಟ್ಟಿವೆ. ನಾರದನಾದರೋ ಪಿತಾಮಹನಿಗೆ ಅಧಿಕಾರವನ್ನು ಕೊಡದೆ ಮಾತಾಮಹನಿಗೂ ರಾಜ್ಯಕ್ಕೂ ಕೊಟ್ಟಿದ್ದಾನೆ.

ಸಂಪ್ರದಾಯ 
ಕನ್ಯೆಯನ್ನು ಸಾಲಂಕೃತಳಾಗಿ ದಾನ ಮಾಡಬೇಕೆಂಬ ಸಂಪ್ರದಾಯ, ಹಿಂದೂ ಸಮಾಜದಲ್ಲಿ ರೂಢಿಗೆ ಬಂತು. ವಿವಾಹಸಂಸ್ಕಾರವನ್ನು ಇತರ ಸಂಸ್ಕಾರಗಳಂತೆ ಒಂದು ಯಜ್ಞವೆಂದು ಭಾವಿಸಲಾಗಿತ್ತು. ಯಜ್ಞಕಾಲದಲ್ಲಿ ಮಾಡುವ ದಕ್ಷಿಣಾಸಹಿತವಾದ ದಾನವನ್ನು ಮಾತ್ರ ಶ್ರೇಷ್ಠವೆಂದು ಪರಿಗಣಿಸಲಾಗಿದ್ದುದರಿಂದ, ಕನ್ಯಾದಾನದಲ್ಲಿ ದಕ್ಷಿಣೆಗೆ ಬದಲಾಗಿ ಆಭರಣಾದಿಗಳನ್ನು ಕನ್ಯೆಯೊಂದಿಗೆ ನೀಡುವ ಪದ್ಧತಿಯನ್ನು ಸ್ಥಾಪಿಸಲಾಯಿತು. ಅಲ್ಲದೆ ಸ್ತ್ರೀಯ ಸ್ಥಾನಮಾನಗಳು ಭದ್ರಪಡಿಸುವ ಉದ್ದೇಶದಿಂದಲೂ ಅವಳಿಗೆ ಆಭರಣಗಳನ್ನು ಆಸ್ತಿಯಂತೆ ಪಡೆಯುವ ಹಕ್ಕನ್ನು ಕೊಡಲಾಯಿತು. ಅದನ್ನು ಸ್ತ್ರೀಧನವೆಂದು ಕರೆಯಲಾಯಿತು.

ದಾನಗಳೆಲ್ಲೆಲ್ಲ ಕನ್ಯಾದಾನ ಅತಿಶ್ರೇಷ್ಠವಾದುದೆಂಬ ದೃಢವಾದ ನಂಬಿಕೆ ಹಿಂದೂ ಸಮಾಜದಲ್ಲಿ ಬೆಳೆದು ಬಂತು. ಸತ್ಕುಲಪ್ರಸೂತಳಾದ ಕನ್ಯೆಯನ್ನು ಸತ್ಕುಲ ಪ್ರಸೂತನಾದ ವರನಿಗೆ ದಾನ ಮಾಡಿದರೆ ಅವಳು ಸತ್ಪುತ್ರನನ್ನು ಪಡೆದು, ಹುಟ್ಟಿದ ಕುಲವನ್ನೂ ಸೇರಿದ ಕುಲವನ್ನೂ ಉದ್ಧಾರ ಮಾಡುವಳೆಂಬ ನಂಬಿಕೆ ಇದೆ. ಆದ್ದರಿಂದ ಅವಳನ್ನು ದಾನ ಮಾಡುವಾಗ ವಧೂವರರ ಪ್ರವರ ಮತ್ತು ಗೋತ್ರಗಳನ್ನು ಪಠಿಸಿದ ಅನಂತರ ದಾನ ಮಾಡಲಾಗುತ್ತದೆ. ಹೆಣ್ಣು ಶಿಶುವನ್ನು ಪಡೆಯುವುದು ಒಂದು ಭಾಗ್ಯವೆಂದು ಎಣಿಸಿ, ಅದಕ್ಕಾಗಿ ಯಜ್ಞವನ್ನು ಸಹ ಮಾಡುತ್ತಿದ್ದರೆಂದು ಧರ್ಮಶಾಸ್ತ್ರಗಳಿಂದ ತಿಳಿದುಬಂದಿದೆ. ಆ ಶಿಶುವಿನಿಂದ ಎರಡು ಕುಲಗಳು ಉದ್ಧಾರವಾಗುವುದೆಂಬುದೇ ಇದರ ಮಹತ್ತ್ವಕ್ಕೆ ಕಾರಣವೆನ್ನಬಹುದು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಹಿಂದೂ ಕ್ರಿಯಾವಿಧಿಗಳು
ಕನ್ಯಾಶುಲ್ಕ

ಕನ್ಯಾಶುಲ್ಕ : ಮದುವೆಯ ಕಾಲದಲ್ಲಿ ಗಂಡು ಹೆಣ್ಣಿನ ಕಡೆಯವರಿಗೆ ತೆರುವ ಶುಲ್ಕ.

ಭಾರತೀಯ ಪರಂಪರೆಯಲ್ಲಿ
ಸಮಾಜಶಾಸ್ತ್ರಕಾರನಾದ ಮನು ಸಮಾಜಸಮ್ಮತವಾದ ನಾಲ್ಕು ವಿವಾಹಪದ್ದತಿಗಳನ್ನು; ನಿರೂಪಿಸಿದ್ದಾನೆ. ಅವು ಪ್ರಾಜಾಪತ್ಯ. ಆರ್ಪ, ದೈವ ಮತ್ತು ಬ್ರಾಹ್ಮ ವಿವಾಹಗಳು. ಆರ್ಪವಿವಾಹದಲ್ಲಿ ಕನ್ಯಾಪಿತೃ ವರನ ಕಡೆಯಿಂದ ಒಂದು ಜೊತೆ ಗೋವುಗಳನ್ನು ತೆಗೆದುಕೊಂಡು ಅವಳನ್ನು ಅವನಿಗೆ ಒಪ್ಪಿಸುತ್ತಾನೆ. ಹೀಗೆ ತೆಗೆದುಕೊಳ್ಳುವುದನ್ನು ಕನ್ಯಾಶುಲ್ಕವೆಂದು ಕರೆಯಲಾಗಿದೆ. ಇದರಲ್ಲಿ ಕನ್ಯೆಯನ್ನು ವಿಕ್ರಯಮಾಡುವ ಉದ್ದೇಶವಿದ್ದಂತೆ ಕಾಣುವುದಿಲ್ಲ. ಏಕೆಂದರೆ ಗೋವುಗಳನ್ನು ಯಜ್ಞಕ್ಕಾಗಿ ತೆಗೆದುಕೊಳ್ಳಲಾಗುತ್ತಿತ್ತೇ ಹೊರತು ಲಾಭಕ್ಕಾಗಿ ಅಲ್ಲ. ಮತ್ತು ಅದು ಕನ್ಯೆಯ ಬೆಲೆಯೂ ಅಲ್ಲ. ಅವನ್ನು ಪುನಃ ಕನ್ಯೆಯೊಂದಿಗೆ ದಾನಮಾಡಲಾಗುತ್ತಿತ್ತು. ಆಶ್ವಲಾಯನ, ಬೌಧಾಯನ ಮತ್ತು ಆಪಸ್ತಂಬ ಸ್ಮೃತಿಗಳೂ ಕನ್ಯಾಶುಲ್ಕವನ್ನು ಪ್ರಸ್ತಾಪಿಸಿವೆ.

ಕನ್ಯಾಶುಲ್ಕವನ್ನು ತೆಗೆದುಕೊಳ್ಳುವ ಪದ್ದತಿ ಯಜ್ಞಯಾಗಾದಿಗಳ ಪ್ರಾಬಲ್ಯ ಕಡಿಮೆಯಾದ ಮೇಲೆ ಕ್ರಮೇಣ ನಿಂತುಹೋದಂತೆ ತೋರುತ್ತದೆ. ದಾನವನ್ನು ಕೊಡುವಾಗ ಯಾವ ನಿಬಂಧನೆಯೂ ಇರಕೂಡದೆಂಬ ಭಾವನೆ ಬಂದದೂ ಇದು ನಿಂತುಹೋಗುವುದಕ್ಕೆ ಕಾರಣವೆನ್ನಬಹುದು. ತ್ರಿವರ್ಣಗಳಲ್ಲಿ ಕಾಣಬರದಿದ್ದರೂ ಶೂದ್ರವರ್ಣದಲ್ಲಿ ಇದು ಈಗ ವಾಡಿಕೆಯಲ್ಲಿದೆ ಎನ್ನಬಹುದು.

ವಿದೇಶಗಳಲ್ಲಿ
ಉತ್ತರ ಅಮೆರಿಕದ ಅನೇಕ ಪ್ರಾಚೀನ ಜನರಲ್ಲಿ ವಿವಾಹದ ಎರಡು ಕುಲಗಳೂ ಸಮಾನಬೆಲೆಯುಳ್ಳ ವಸ್ತ್ರಾಭರಣಗಳನ್ನು ವಿನಿಮಯ ಮಾಡಿಕೊಳ್ಳುತ್ತವೆ. ಕನ್ಯಾಶುಲ್ಕವನ್ನೂ ವರದಕ್ಷಿಣೆಯನ್ನೂ ಸರಿಹೊಂದಿಸುವ ಈ ಪದ್ಧತಿಯನ್ನು ಕನ್ಯಾವಿಕ್ರಯವೆನ್ನಲಾಗುವುದಿಲ್ಲ. ಕನ್ಯಾಶುಲ್ಕಕ್ಕೆ ಬದಲಾಗಿ ಏನನ್ನೂ ಪಡೆಯದಿದ್ದಲ್ಲಿ, ಪತಿಗೆ ಕೆಲವು ವಿಶೇಷ ಹಕ್ಕುಗಳು ದೊರೆಯುತ್ತವೆ. ನ್ಯೂ ಗಿನಿಯಲ್ಲಿ, ಪತ್ನಿ ದ್ರೋಹ ಮಾಡಿದರೆ ಪತಿ ಕನ್ಯಾಶುಲ್ಕವನ್ನು ಹಿಂದಕ್ಕೆ ಪಡೆಯುತ್ತಾನೆ. ಆದರೆ ಅವಳಿಗೆ ಸೇರಿದ ಆಸ್ತಿ ಮತ್ತು ಮಕ್ಕಳ ಮೇಲೆ ಅವನಿಗೆ ಯಾವ ಅಧಿಕಾರವೂ ಇಲ್ಲ.

ಉತ್ತರ ನೈಲ್ ಪ್ರದೇಶದಲ್ಲಿ, ಮಕ್ಕಳನ್ನು ಪಡೆಯುವವರೆಗೂ ವಧುವನ್ನು ಪತ್ನಿಯೆಂದು ಪರಿಗಣಿಸಲಾಗುವುದಿಲ್ಲ. ಅನಂತರ ಅವಳಿಗೆ ಕೊಡಬೇಕಾದ ಶುಲ್ಕವನ್ನು ಅವಳ ತಾಯಿಗೆ ಕೊಡಲಾಗುತ್ತದೆ. ಅದನ್ನು ಅವಳ ಸಹೋದರ ಕ್ರಮವಾಗಿ ತನ್ನ ವಧುವಿಗೆ ಕೊಡಬೇಕಾಗುತ್ತದೆ. ಸ್ತ್ರೀ ಪತಿವಂಚಕಳಾದರೆ ಅವಳ ಶುಲ್ಕವನ್ನು ಹಿಂತಿರುಗಿಸಬೇಕಾಗುತ್ತದೆ. ಅಥವಾ ಅವಳ ಸಹೋದರನ ಮಕ್ಕಳನ್ನೋ ಮಕ್ಕಳಿಲ್ಲದ ಪಕ್ಷದಲ್ಲಿ ಅವನ ಪತ್ನಿಯನ್ನೋ ಒಪ್ಪಿಸಬೇಕಾಗುತ್ತದೆ. ಕನ್ಯಾವಿಕ್ರಯ ಸ್ತ್ರೀಯ ಸ್ಥಾನಮಾನಗಳಿಗೆ ಅವಹೇಳನ ಮಾಡಿದಂತಾಗಿರದೆ ಒಂದು ವಿಧದಲ್ಲಿ ಗೌರವಾರ್ಹವೆಂದೆಣಿಸಲಾಗಿದೆ. ಮಂಟಾನ ಪಂಗಡದಲ್ಲಿ ಕನ್ಯಾಶುಲ್ಕವನ್ನು ನೀಡುವುದು ಅವಳ ಸೌಶೀಲ್ಯಕ್ಕೆ ಪ್ರಶಸ್ತಿಪತ್ರದಂತೆ ಎಂದು ಪರಿಗಣಿಸಲಾಗಿದೆ.

ಆಫ್ರಿಕದಲ್ಲಿ ಕನ್ಯಾಶುಲ್ಕವನ್ನು ಕೊಡುವಷ್ಟು ಹಣವಂತರಾದವರು ಮಾತ್ರ ಅನೇಕ ಪತ್ನಿಯರನ್ನು ಪಡೆಯುವರು. 

ಇಸ್ಲಾಂಧರ್ಮದಂತೆ ಸೈಬೀರಿಯದ ತುರ್ಕಿಯವ ತನ್ನ ಪತ್ನಿಯನ್ನು ಇಚ್ಚೆ ಬಂದಾಗ ವಿಚ್ಚೇದ ಮಾಡಬಲ್ಲನಾದರೂ ತನ್ನಿಂದ ಅವಳ ಕಡೆಯವರು ಪಡೆದ ಅನೇಕ ಪಶುಪ್ರಾಣಿಗಳಿಗಾಗಿ ಹೀಗೆ ಮಾಡಲು ಆತ ಹಿಂತೆಗೆಯುತ್ತಾನೆ. ಮತ್ತೊಂದು ಪಂಗಡದಲ್ಲಿ ಕನ್ಯೆಗಾಗಿ ಅನೇಕ ಕುದುರೆಗಳನ್ನು ನೀಡುವ ಪದ್ದತಿಯೂ ಇದೆ.

ಅಚರಣೆಯಲ್ಲಿ 
ಕೆಲವು ವೇಳೆ ಕನ್ಯಾಶುಲ್ಕ ವಿವಾಹಕ್ಕೆ ಅಡ್ಡಬರುವಷ್ಟು ಅಧಿಕವಾಗಿರಬಹುದು. ಅದನ್ನು ಕೊಡುವುದು ಕಷ್ಟಸಾಧ್ಯವಾಗಿರುವಲ್ಲಿ ವಿವಾಹವಾಗುವವರ ವಯಸ್ಸು ಮೀರಬಹುದು. ಕೆಲವು ಸಮಾಜಗಳಲ್ಲಿ ವರದಕ್ಷಿಣೆಯಂತೆಯೇ ಇದೂ ಎಷ್ಟೋ ಮಂದಿ ಅವಿವಾಹಿತ ರಾಗಿರುವುದಕ್ಕೆ ಕಾರಣವಾಗಬಹುದು. ಕನ್ಯಾಶುಲ್ಕವನ್ನು ಒಟ್ಟಿಗೆ ಕೊಡಲು ಕಷ್ಟಸಾಧ್ಯ ವಾಗಿರುವುದರಿಂದ ಕೆಲವು ಪಂಗಡಗಳಲ್ಲಿ ಅದನ್ನು ವಿಭಾಗಿಸಿ, ವಿವಾಹಕಾಲದಲ್ಲಿ ಮತ್ತೆ ಸಂತಾನ ಪಡೆದಾಗ ಕೊಟ್ಟು ತೀರಿಸಲಾಗುತ್ತದೆ. ಕನ್ಯಾಶುಲ್ಕವನ್ನು ಕೊಡಲಾಗದಿದ್ದವರು ಸಮೀಪಬಂಧುಗಳಲ್ಲಿಯೇ ವಿವಾಹವಾಗುವುದೂ ಉಂಟು.

ಭಾರತದಲ್ಲಿ ಮತ್ತು ಯುರೋಪಿನಲ್ಲಿ ಕನ್ಯಾಶುಲ್ಕಕ್ಕಿಂತಲೂ ವರದಕ್ಷಿಣೆಯೇ ಹೆಚ್ಚು ರೂಢಿಯಲ್ಲಿದೆ.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪೊನ್ನೇರಿ

ಪೊನ್ನೇರಿ ಎಂಬುದು ಭಾರತದ ತಮಿಳುನಾಡಿನ ತಿರುವಲ್ಲೂರು ಜಿಲ್ಲೆಯ ಉತ್ತರ ಚೆನ್ನೈನಲ್ಲಿದೆ. ಇದು ಪೊನ್ನೇರಿ ತಾಲ್ಲೂಕಿನಲ್ಲಿದೆ. ನೆರೆಹೊರೆಯು ಚೆನ್ನೈ ಸಬರ್ಬನ್ ರೈಲ್ವೇ ನೆಟ್ವರ್ಕ್ನ ಪೊನ್ನೇರಿ ರೈಲು ನಿಲ್ದಾಣದಿಂದ ಸೇವೆಯನ್ನು ಒದಗಿಸುತ್ತದೆ. ಸ್ಮಾರ್ಟ್ ಸಿಟಿ ಅಭಿವೃದ್ಧಿಗೆ ೧೦೦ ನಗರಗಳಲ್ಲಿ ಪೊನ್ನೇರಿಯನ್ನು ಆಯ್ಕೆ ಮಾಡಲಾಗಿದೆ. ಇದು ಚೆನ್ನೈ ಮೆಟ್ರೋಪಾಲಿಟನ್ ಸಿಟಿ ನ ನಿಧಾನವಾಗಿ ಬೆಳೆಯುತ್ತಿರುವ ಉಪನಗರಗಳಲ್ಲಿ ಒಂದಾಗಿದೆ.

ಪ್ರಸ್ತಾವಿತ ನಗರವು ನಾಲ್ಕು ಸಾವಿರ ಜನಸಂಖ್ಯೆಯನ್ನು ಹೊಂದಿದೆ ಮತ್ತು ಮಾಸ್ಟರ್ ಪ್ಲ್ಯಾನ್ ಡಾಕ್ಯುಮೆಂಟ್ ಪ್ರಕಾರ, ೨೦೨೫ ರ ಹೊತ್ತಿಗೆ ೧ ಲಕ್ಷ ಜನಸಂಖ್ಯೆಯನ್ನು ಹೊಂದಿದೆ. ಇದನ್ನು ಮೂರು ಹಂತಗಳಲ್ಲಿ ಅಭಿವೃದ್ಧಿಪಡಿಸಲಾಗುವುದು. ಮೊದಲ ಹಂತದಲ್ಲಿ ಸರ್ಕಾರಿ ಏಜೆನ್ಸಿಗಳೊಂದಿಗೆ ೪,೪೪೮ ಎಕರೆ ಭೂಮಿಯನ್ನು ಒಳಗೊಳ್ಳಲಾಗಿದ್ದು, ಎರಡನೆಯ ಹಂತದಲ್ಲಿ ೨,೭೧೮ ಎಕರೆಗಳಷ್ಟು ಬಂದರು ಪ್ರದೇಶವಿದೆ. ಮೂರನೇ ಹಂತದಲ್ಲಿ ೫,೬೬೭ ಎಕರೆ ಭೂಮಿಯನ್ನು ಕರಾವಳಿ ನಿಯಂತ್ರಣ ವಲಯದಲ್ಲಿ ಅಸ್ತಿತ್ವದಲ್ಲಿರುವ ಅಭಿವೃದ್ಧಿಯೊಂದಿಗೆ ಒಳಗೊಂಡಿರುತ್ತದೆ. ಯೋಜಿತ ಪ್ರದೇಶದ ೯,೧೩೩ ಎಕರೆ ಭೂಮಿ ಇನ್ನೂ ಸ್ವಾಧೀನಪಡಿಸಿಕೊಂಡಿಲ್ಲ. ಆಂಧ್ರಪ್ರದೇಶದ ಜನರಿಗೆ ಸರಕುಗಳನ್ನು ಖರೀದಿಸಲು ಪೊನ್ನೇರಿ ಪ್ರಮುಖ ಸ್ಥಳವಾಗಿದೆ.

ಬ್ಯಾಂಕ್ ಮತ್ತು ಎಟಿಎಮ್ 
ಪೊನ್ನೇರಿಗೆ ಕೆಳಗಿನ ಬ್ಯಾಂಕುಗಳು ಮತ್ತು ಎಟಿಎಂಗಳಿವೆ.

ಭೌಗೋಳಿಕ 
ಪೊನ್ನೇರಿ ೧೩.೩೨ ° ಎನ್ ೮೦.೨ ° ಇ ನಲ್ಲಿ ಇದೆ. ಇದು ಸರಾಸರಿ ೧೬ ಮೀಟರ್ (೫೨ ಅಡಿ) ಎತ್ತರದಲ್ಲಿದೆ.

ಇವುಗಳನ್ನು ಸಹ ನೋಡಿ 
 ಆನೇಕಲ್
 ಮಾಯಸಂದ್ರ
 ಹೊಸರಾಮನಹಳ್ಳಿ
 ಯಲಹಂಕ
 ಅಕ್ಕಿಹೆಬ್ಬಾಳು
ಅಜ್ಟೆಕ್ ಸಾಮ್ರಾಜ್ಯ

ಅಜ್‌ಟೆಕ್ ಸಾಮ್ರಾಜ್ಯವು ಸುಮಾರು ಕ್ರಿ.ಶ 1345 ಮತ್ತು 1521 ರ ನಡುವೆ  ಮಧ್ಯ ಅಮೆರಿಕಾದಲ್ಲಿ ಅಸ್ತಿತ್ವದಲ್ಲಿದ್ದ ಒಂದು ದೊಡ್ಡ ಸಾಮ್ರಾಜ್ಯ.

ಆ ಸಮಯದಲ್ಲಿ , ಅಜ್‌ಟೆಕ್ ಸಮಾಜವು ವಿಶ್ವದ ಮುಂದುವರಿದ ಸಮಾಜ ಎಂದು ಹೆಸರು ಮಾಡಿತ್ತು. ಅಜ್‌ಟೆಕ್ ಸಾಮ್ರಾಜ್ಯವು ಅತ್ಯಂತ ಶಕ್ತಿಶಾಲಿಯಾಗಿತ್ತು. ಅವರ ಯೋಧರು ಅನೇಕ ಹತ್ತಿರದ ರಾಜ್ಯಗಳನ್ನು ವಶಪಡಿಸಿಕೊ೦ಡು ಮಧ್ಯ ಅಮೆರಿಕದಲ್ಲಿ ಅಜ್‌ಟೆಕ್ ಸಂಸ್ಕೃತಿ ಮತ್ತು ಧರ್ಮವನ್ನು ಹರಡಲು ನೆರವಾದರು. 

೧೫೧೯ರಲ್ಲಿ ಹೆರ್ನಾನ್ ಕಾರ್ಟೆಸ್ ನೇತೃತ್ವದಲ್ಲಿ ಸ್ಪೇನ್ ಜನರು ಅಲ್ಲಿಗೆ ಬಂದರು. ಅಜ್‌ಟೆಕ್‌ನ ಶತ್ರುಗಳ ಸಹಾಯದಿಂದ, ಸ್ಪ್ಯಾನಿಷ್ ಜನರು ಅಜ್ಟೆಕ್ ವಿರುದ್ಧ ಹೋರಾಡಿ ಸಾಮ್ರಾಜ್ಯವನ್ನು ತಮ್ಮ ನಿಯಂತ್ರಣಕ್ಕೆ ತಂದುಕೊಂಡರು. 1521ರ ಆಗಸ್ಟ್ 13 ರಂದು, ಅಜ್ಟೆಕ್ ಸಾಮ್ರಾಜ್ಯವು ಪತನವಾಗುವುದರ ಮೂಲಕ ಸ್ಪೈನ್  ಸ್ವಾಧೀನಪಡಿಸಿಕೊಂಡಿತು.

ಉಲ್ಲೇಖಗಳು 

ಸಾಮ್ರಾಜ್ಯಗಳು
ಬೆಲೇಕೇರಿ

ಬೆಲೇಕೇರಿ ಎಂಬುದು ಕರ್ನಾಟಕದ ಉತ್ತರ ಕನ್ನಡ ಜಿಲ್ಲೆಯ ಅಂಕೊಲಾದಲ್ಲಿರುವ ಒಂದು ಗ್ರಾಮವಾಗಿದ್ದು, ಮೀನುಗಳಿಗೆ ಹೆಸರುವಾಸಿಯಾಗಿದೆ. ಇದು ಅಂಕೋಲಾದಿಂದ ಸುಮಾರು ೬ ಕಿಮೀ ದೂರದಲ್ಲಿದೆ. ಇದರ ಕೈಗಾರಿಕಾ ಬಂದರನ್ನು ಚೀನಾ ಸೇರಿದಂತೆ ವಿವಿಧ ಸ್ಥಳಗಳಿಗೆ ಕಬ್ಬಿಣದ ಅದಿರು ಮತ್ತು ಮ್ಯಾಂಗನೀಸ್ ಅನ್ನು ಸಾಗಿಸಲು ಬಳಸಲಾಗುತ್ತದೆ. ಬೆಲೆಕೆರಿ ಪೋರ್ಟ್ ಹಗರಣದ ಕಾರಣದಿಂದಾಗಿ ಈ ಬಂದರು ವಿಶಾಲ ಮಾಧ್ಯಮದ ಗಮನಕ್ಕೆ ಬಂದಿತು.

ಇತಿಹಾಸ 
ಐತಿಹಾಸಿಕವಾಗಿ, ಬಂದರನ್ನು ಬ್ರಿಟಿಷರು ಬಳಸಿದರು. ಈ ಗ್ರಾಮವು ಪ್ರಾಚೀನ ಐತಿಹಾಸಿಕ ಪ್ರಾಮುಖ್ಯತೆಯನ್ನು ಹೊಂದಿದೆ, ಇದು ೫೦೦ ಕ್ಕಿಂತಲೂ ಹೆಚ್ಚು ಹಳೆಯದಾದ ಶಾಸನವನ್ನು ಹೊಂದಿದೆ. ಇದು ಜೈನಬೀರಾ ದೇವಸ್ಥಾನವನ್ನು ಹೊಂದಿದೆ, ಇದು ಗ್ರಾಮಸ್ಥರಿಗೆ ಮಹತ್ವದ್ದಾಗಿದೆ.

ಬೆಲೇಕೇರಿ ಬಂದರು 
ಮಧ್ಯಮ ಹವಾಮಾನಕ್ಕಾಗಿ ಬಂದರು ಸೂಕ್ತವಾಗಿದೆ. ಸರಿಯಾದ ಸುಧಾರಣೆಗಳನ್ನು ತಂದಾಗ, ಅದು ಅದರ ಸಾಮರ್ಥ್ಯವನ್ನು ಹೆಚ್ಚಿಸುತ್ತದೆ. ಕರ್ನಾಟಕ ಸರ್ಕಾರ ಸಾರ್ವಜನಿಕ-ಖಾಸಗಿ ಪಾಲುದಾರಿಕೆಯಡಿಯಲ್ಲಿ ಅದನ್ನು ಸುಧಾರಿಸಲು ಯೋಜಿಸಿದೆ. ಅಂದಿನ ಲೋಕಾಯುಕ್ತ ಕರ್ನಾಟಕದ ನ್ಯಾಯಮೂರ್ತಿ ಸಂತೋಷ್ ಹೆಗ್ಡೆ ಅವರು ಕಾನೂನುಬಾಹಿರ ಚಟುವಟಿಕೆಗಳ ಬಗ್ಗೆ ತಮ್ಮ ಕಳವಳ ವ್ಯಕ್ತಪಡಿಸಿದ್ದಾರೆಂದು ವರದಿಯಾಗಿದೆ.

ಇವುಗಳನ್ನು ಸಹ ನೋಡಿ 
 ಬಳ್ಳಾರಿ

ಉಲ್ಲೇಖಗಳು 

ಉಲ್ಲೇಖಗಳ ಅಗತ್ಯ ಇರುವ ಲೇಖನಗಳು
ಉತ್ತರ ಕನ್ನಡ ಜಿಲ್ಲೆ
ಬಂದರುಗಳು
ದಿ ಕಮ್ಯೂನಿಸ್ಟ್

ದಿ ಕಮ್ಯೂನಿಸ್ಟ್‌ : ಮಾರ್ಕ್ಸ್ ವಾದ, ಲೆನಿನ್ ವಾದದ ತಾತ್ತ್ವಿಕ ಪ್ರತಿಪಾದನೆಯೇ ಮುಖ್ಯ ಉದ್ದೇಶವೆಂದು ಘೋಷಿಸಿಕೊಂಡು ಕೆ.ದಾಮೋದರನ್ ಸಂಪಾದಕತ್ವದಲ್ಲಿ 1945ರಲ್ಲಿ ಆರಂಭವಾದ ಕೇರಳದ ಪತ್ರಿಕೆ. 

ಇದರ ಪ್ರಾರಂಭದ ಕೆಲವು ಸಂಚಿಕೆಗಳಲ್ಲಿ ಕೆ.ದಾಮೋದರನ್, ಇ.ಎಂ.ಎಸ್. ನಂಬೂದರಿಪಾದ್, ಎಂ.ಎಸ್.ದೇವದಾಸ್, ಸಿ.ಉನ್ನಿರಾಜ ಮೊದಲಾದವರ ಲೇಖನಗಳು ಪ್ರಕಟವಾದವು. ಪತ್ರಿಕೆಯಲ್ಲಿ ದಿನವಹಿ ವಿಚಾರ ವ್ಯವಹಾರಗಳಲ್ಲದೆ ಕಮ್ಯೂನಿಸ್ಟ್‌ ಪಕ್ಷದ ತಾತ್ತ್ವಿಕ ಸಮಸ್ಯೆಗಳ ಬಗ್ಗೆ ಪಕ್ಷದ ಸದಸ್ಯರ ದೀರ್ಘ ಚರ್ಚೆಗಳು ಬರುತ್ತಿದ್ದವು. 1946ರ ಹೊತ್ತಿಗೆ ಎಲ್ಲಾ ಕಮ್ಯೂನಿಸ್ಟ್‌ ಮುಖಂಡರು ಭೂ ಮಾಲೀಕರಿಂದ ಬತ್ತ ವಶಪಡಿಸಿಕೊಳ್ಳುವ ಹೋರಾಟದ ಸಂಬಂಧದಲ್ಲಿ ಬಂಧನಕ್ಕೊಳಗಾಗಿದ್ದರು. 1947 ಆಗಸ್ಟ್‌ನಲ್ಲಿ ಅವರೆಲ್ಲ ಸೆರೆಯಿಂದ ಬಿಡುಗಡೆ ಹೊಂದಿದರಾದರೂ 1948 ಮಾರ್ಚ್ನಲ್ಲಿ ಬಿ.ಟಿ.ರಣದೇವೆಯಿಂದ ಸಂಘಟಿತವಾದ ಕಾನೂನುಬಾಹಿರ ಕಾರ್ಯಕ್ರಮಗಳ ಸಂಬಂಧವಾಗಿ ಅವರಲ್ಲಿ ಅನೇಕರು ಭೂಗತರಾದರು; ಉಳಿದವರು ಬಂಧಿತರಾದರು. ಏತನ್ಮಧ್ಯೆ ಕಮ್ಯೂನಿಸ್ಟ್‌ ಪತ್ರಿಕೆ ಅವಸಾನ ಹೊಂದಿತು. ಪತ್ರಿಕೆಯನ್ನು ಪೋಷಿಸುವವರೇ ಇಲ್ಲವಾದದ್ದು ಕಮ್ಯೂನಿಸ್ಟ್‌ ಪಕ್ಷದವರು ಕೋಲ್ಕೊತ್ತದಲ್ಲಿ ಸ್ವೀಕರಿಸಿದ ಉಗ್ರ ನೀತಿಯೂ ಇದರ ಅವನತಿಗೆ ಕಾರಣ.              

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಪತ್ರಿಕೆ
ಕಯಾದು

ಕಯಾದು : ಭಕ್ತ ಪ್ರಹ್ಲಾದನ ತಾಯಿ, ಹಿರಣ್ಯಕಶಿಪುವಿನ ಹೆಂಡತಿ, ಜಂಭಾಸುರನ ಮಗಳು. 

ಗರ್ಭಧರಿಸಿದ್ದ ಈಕೆಯನ್ನು ಸಮಯ ಕಾದು ಹಿರಣ್ಯ ಕಶ್ಶಪ್ಪು ತಪಸ್ಸಿಗೆ ಹೋಗಿದ್ದಾಗ ಇಂದ್ರ ಸೆರೆಹಿಡಿಯುತ್ತಾನಾದರೂ ನಾರದನ ಸಲಹೆಯಂತೆ, ಪೀಡಿಸದೆ ಅವನ ಬಳಿಯೇ ಬಿಡುತ್ತಾನೆ. ನಾರದ ಆಕೆಗಾಗಿ ಗಂಗಾತೀರದ ಬಳಿ ಒಂದು ಆಶ್ರಮವನ್ನು ನಿರ್ಮಿಸಿ ಅಲ್ಲಿ ಈಕೆಗೆ ಮಂತ್ರೋಪದೇಶ ಮಾಡುತ್ತಾನೆ. ಮಂತ್ರೋಪದೇಶ ಪಡೆದ ಈಕೆ ಮಹಾವಿಷ್ಣುವಿನ ಧ್ಯಾನದಲ್ಲಿ ನಿರತಳಾಗುತ್ತಾಳೆ. ಅಷ್ಟರಲ್ಲಿ ಹಿರಣ್ಯಕಶ್ಶಪ್ಪು ತಪಸ್ಸಿನಿಂದ ಹಿಂತಿರುಗುತ್ತಾನಾಗಿ ನಾರದ ಕಯಾಧುವನ್ನು ಒಪ್ಪಿಸುತ್ತಾನೆ. ಇವರ ಮಗ ಪ್ರಹ್ಲಾದ ನಾರದನ ಮಂತ್ರೋಪದೇಶದಿಂದಾಗಿ ಮುಂದೆ ಮಹಾವಿಷ್ಣುಭಕ್ತನಾಗುತ್ತಾನೆ.     

ಪುರಾಣ ಪುರುಷ
ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಥೈಲ್ಯಾಂಡ್ ನ ರಾಷ್ಟ್ರಧ್ವಜ

ಥೈಲ್ಯಾಂಡ್ ಸಾಮ್ರಾಜ್ಯದ ಧ್ವಜ (ಥಾಯ್: ธง ไตรรงค์, ಥೊಂಗ್ ಟ್ರೈರಾಂಗ್, "ತ್ರಿವರ್ಣ ಧ್ವಜ") ಕೆಂಪು, ಬಿಳಿ, ನೀಲಿ, ಬಿಳಿ ಮತ್ತು ಕೆಂಪು ಬಣ್ಣದ ಐದು ಸಮತಲ ಪಟ್ಟೆಗಳನ್ನು ತೋರಿಸುತ್ತದೆ. ಅದೇ ನಾಲ್ಕು ವರ್ಷಗಳಲ್ಲಿ ರಾಮ VI ರವರು ನೀಡಿದ ರಾಯಲ್ ಡಿಕ್ರೀಯ ಪ್ರಕಾರ, ೧೯೧೭ ರ ಸೆಪ್ಟೆಂಬರ್ ೨೮ ರಂದು ಈ ವಿನ್ಯಾಸವನ್ನು ಅಳವಡಿಸಲಾಯಿತು.ಆ ದಿನವು ೨೦೧೬ ರಿಂದ ರಾಷ್ಟ್ರದ ಧ್ವಜವನ್ನು ಆಚರಿಸುವ ಥೈಲ್ಯಾಂಡ್ನಲ್ಲಿ ರಾಷ್ಟ್ರೀಯ ರಜಾದಿನವಾಗಿದೆ.

ಬಣ್ಣಗಳು ರಾಷ್ಟ್ರ-ಧರ್ಮ-ಅರಸ ಇವುಗಳನ್ನು ಸೂಚಿಸುತ್ತದೆ, ಇದು ಥೈಲ್ಯಾಂಡ್ನ ಅನಧಿಕೃತ ಧ್ಯೇಯ, ಭೂಮಿ ಮತ್ತು ಜನರಿಗೆ ಕೆಂಪು, ಧರ್ಮಗಳಿಗೆ ಬಿಳಿ ಮತ್ತು ರಾಜಪ್ರಭುತ್ವಕ್ಕೆ ನೀಲಿ, ಕೊನೆಯದಾಗಿ ರಾಮ VI ನ ಮಂಗಳಕರ ಬಣ್ಣವನ್ನು ಹೊಂದಲಾಗಿದೆ. ರಾಜ ಜರ್ಮನಿಯ ಮೇಲೆ ಜುಲೈ ಘೋಷಿಸಿದಂತೆ, ಕೆಲವು ಧ್ವಜವು ಬ್ರಿಟನ್, ಫ್ರಾನ್ಸ್, ರಷ್ಯಾ ಮತ್ತು ಯುನೈಟೆಡ್ ಸ್ಟೇಟ್ಸ್ನಂತೆಯೇ ಅದೇ ಬಣ್ಣದ ಬಣ್ಣವನ್ನು ಹೊಂದಿದೆ.

ಇವುಗಳನ್ನು ಸಹ ನೋಡಿ 
 ಭಾರತದ ರಾಷ್ಟ್ರಧ್ವಜ
 ನ್ಯೂಜಿಲೆಂಡ್ ನ ಧ್ವಜ
 ಕರ್ನಾಟಕದ ಧ್ವಜ
 ನೈಜಿರಿಯಾದ ಧ್ವಜ
 ಜರ್ಮನಿಯ ರಾಷ್ಟ್ರ ಧ್ವಜ

ಉಲ್ಲೇಖಗಳು
ಬಳ್ಳಾರಿ ವಿಮಾನ ನಿಲ್ದಾಣ

ಬಳ್ಳಾರಿ ವಿಮಾನ ನಿಲ್ದಾಣ (IATA: BEP, ICAO: VOBI) ಭಾರತದ ರಾಜ್ಯ ಕರ್ನಾಟಕದ ಒಂದು ನಗರವಾದ ಬಳ್ಳಾರಿಯಲ್ಲಿ ಸೇವೆ ಸಲ್ಲಿಸುತ್ತಿರುವ ವಿಮಾನ ನಿಲ್ದಾಣವಾಗಿದೆ. ಇಲ್ಲಿ ಒಮ್ಮೆ ಟಾಟಾ ಏರ್ಲೈನ್ಸ್ ಮತ್ತು ವಾಯುದೂತ್ ಸೇವೆ ಮಾಡಿದ್ದವು. ಆದಾಗ್ಯೂ, ಡಿಸೆಂಬರ್ ೨೦೧೭ ರ ಹೊತ್ತಿಗೆ, ವಿಮಾನನಿಲ್ದಾಣವು ವಾಣಿಜ್ಯ ವಿಮಾನ ಸೇವೆಯಿರುವುದಿಲ್ಲ. ಓಡುದಾರಿಯನ್ನು ವಿಸ್ತರಿಸುವಲ್ಲಿ ತೊಂದರೆಗಳಿದ್ದ ಕಾರಣ, ಟೊರನಾಗಲ್ಲುದಲ್ಲಿರುವ ಜಿಂದಾಲ್ ವಿಜಯನಗರ ವಿಮಾನ ನಿಲ್ದಾಣವನ್ನುವನ್ನು ೨೦೦೬ ಮತ್ತು ೨೦೦೯ ರ ನಡುವೆ ಬಳಸಲಾಗುತ್ತಿತ್ತು. ಈಗಬಳ್ಳಾರಿಗೆ ಹೊಸ ವಿಮಾನ ನಿಲ್ದಾಣವನ್ನು ಯೋಜಿಸಲಾಗಿದೆ.

ಏರ್ಫೀಲ್ಡ್ 
ಬಳ್ಳಾರಿ ವಿಮಾನ ನಿಲ್ದಾಣವು ಒಂದು ಓಡುದಾರಿಯನ್ನು ಹೊಂದಿದೆ, ೧೨/೩೦, ಇದು ೧,೧೦೬ ರಷ್ಟು ೧೫ ಮೀಟರ್ (೩,೬೨೯ ಅಡಿ × ೪೯ ಅಡಿ) ಅಳತೆ ಮಾಡುತ್ತದೆ ಮತ್ತು ಅದರ ದಕ್ಷಿಣ ತುದಿಯಲ್ಲಿ ಒಂದೇ ಟ್ಯಾಕ್ಸಿವೇಗೆ ಸಂಪರ್ಕ ಹೊಂದಿದೆ.

ಇವುಗಳನ್ನು ಸಹ ನೋಡಿ 

 ಬೆಂಗಳೂರು ವಿಮಾನ ನಿಲ್ದಾಣ
 ಮೈಸೂರು ವಿಮಾನ ನಿಲ್ದಾಣ

References 

ಕರ್ನಾಟಕದ ವಿಮಾನನಿಲ್ದಾಣಗಳು
ಕಲ್ಯಾಣ್

ಕಲ್ಯಾಣ್ : ಮಹಾರಾಷ್ಟ್ರದ ಠಾಣ ಜಿಲ್ಲೆಯ ಒಂದು ಪಟ್ಟಣ. ಮುಂಬಯಿಯ ಈಶಾನ್ಯಕ್ಕೆ ೫೨ ಕಿಮೀಗಳ ದೂರದಲ್ಲಿ ಉಲ್ಹಾಸ್ ನದಿಯ ದಡದಲ್ಲಿದೆ. ಮಧ್ಯ ರೈಲ್ವೆಯ ಪ್ರಮುಖ ಕೂಡುನಿಲ್ದಾಣ. 

ಇಲ್ಲಿಂದ ಈಶಾನ್ಯಕ್ಕೊಂದು, ಆಗ್ನೇಯಕ್ಕೊಂದು ಮುಖ್ಯ ರೈಲುಮಾರ್ಗಗಳಿವೆ. ಮುಂಬಯಿಗೆ ಸಮೀಪದಲ್ಲಿರುವುದರಿಂದ ಇಲ್ಲೂ ಕೈಗಾರಿಕೆ ಬಹುಬೇಗ ಹಬ್ಬಿತು. ತತ್ಪರಿಣಾಮವಾಗಿ ಜನಸಂಖ್ಯೆ ತ್ರೀವ್ರಗತಿಯಿಂದ ಹೆಚ್ಚಿತು; ರೇಷ್ಮೆ ನೈಲಾನುಗಳ ನೆಯ್ಗೆಗೆ ಈ ಪಟ್ಟಣ ಬಲು ಪ್ರಸಿದ್ಧ. ಬತ್ತದಿಂದ ಅಕ್ಕಿ ತಯಾರಿಕೆ, ಇಟ್ಟಿಗೆ ಮತ್ತು ಹೆಂಚುಗಳ ಕೈಗಾರಿಕೆ ಮುಖ್ಯವಾದವು. ಸುತ್ತಣ ಪ್ರದೇಶದ ಗಣಿಗಳಲ್ಲಿ ಒಳ್ಳೆಯ ಕಲ್ಲು ದೊರಕುತ್ತದೆ. ಕಲ್ಯಾಣದಿಂದ ಸುಮಾರು ೨ ಕಿಮೀ ದೂರದಲ್ಲಿ ನಿರಾಶ್ರಿತರಿಗಾಗಿ ಉಲ್ಹಾಸ್ ನಗರವನ್ನು ಸ್ಥಾಪಿಸಲಾಗಿದೆ.

ಇತಿಹಾಸ 
ಪ್ರಸಕ್ತಶಕದ ಆರಂಭಕಾಲದಲ್ಲಿ ಕಲ್ಯಾಣ್ ಒಂದು ರಾಜ್ಯದ ರಾಜಧಾನಿಯಾಗಿದ್ದು ಸಮುದ್ರವ್ಯಾಪಾರಕೇಂದ್ರವಾಗಿತ್ತು. ಇಲ್ಲಿ ದೊರಕಿದ ೧-೨ನೆಯ ಶತಮಾನಕ್ಕೆ ಸೇರಿದ ಶಾಸನಗಳಿಂದ ಈ ಅಂಶ ವ್ಯಕ್ತವಾಗುತ್ತದೆ. ೧೪ನೆಯ ಶತಮಾನದಲ್ಲಿ ಈ ಪಟ್ಟಣ ಮುಸಲ್ಮಾನರ ಕೈಗೆ ಸೇರಿತ್ತು. ೧೫೩೬ರಲ್ಲಿ ಇದನ್ನು ಫ್ರೆಂಚರು ವಶಪಡಿಸಿಕೊಂಡರು. ಮುಂದೆ ಇದು ೧೬೬೨ರಲ್ಲಿ ಮರಾಠರಿಗೂ ೧೭೮೦ರಲ್ಲಿ ಇಂಗ್ಲಿಷರಿಗೂ ಸೇರಿತ್ತು. 

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಮಹಾರಾಷ್ಟ್ರದ ಪಟ್ಟಣಗಳು
ಕಲ್ಯಾಣ(ಪತ್ರಿಕೆ)

ಕಲ್ಯಾಣ- ಬಿಜಾಪುರದಿಂದ ಪ್ರಕಟವಾಗುತ್ತಿದ್ದ ಕನ್ನಡ ಮಾಸಿಕೆ, ಸಾರ ಸಂಗ್ರಹ (ಡೈಜೆಸ್ಟ್). ಆರ್. ಬಿ. ಕುಲಕರ್ಣಿ ವ್ಯವಸ್ಥಾಪಕ ಸಂಪಾದಕ; ಸತ್ಯಕಾಮ ಮತ್ತು ಗುರುರಾಜ ಸಂಪಾದಕರು. ೧೯೬೦ರ ಅಕ್ಟೋಬರಿನಲ್ಲಿ ಪ್ರಾರಂಭವಾಗಿ ಎರಡು ವರ್ಷ ನಡೆದು ನಿಂತಿತು. ಬಿಡಿ ಸಂಚಿಕೆಯ ಬೆಲೆ ೪೦ ಪೈ. ವಾರ್ಷಿಕ ಚಂದಾ ರೂ ೪-೫೦. ಎರಡು ವರ್ಷಗಳ ಅವಧಿಯಲ್ಲಿ ಇದರ ಪ್ರಸಾರ ಸುಮಾರು ೬,೦೦೦ವನ್ನು ಮುಟ್ಟಿತ್ತು.

ಕಥೆ, ಪ್ರಬಂಧ, ರಾವಬಹಾದ್ದೂರರ (ಆರ್.ಬಿ.ಕುಲಕರ್ಣಿ) ಗುರುಪಾದಪ್ಪನ ಹರಟೆ ಇವುಗಳೊಂದಿಗೆ ವಿಜ್ಞಾನ, ಆರೋಗ್ಯ, ಅಧ್ಯಾತ್ಮ, ಕ್ರೀಡಾರಂಗ, ಚಿತ್ರವಿಚಿತ್ರ ಘಟನೆಗಳು, ಐತಿಹಾಸಿಕ ಪ್ರಸಂಗಗಳು, ಸೋಜಿಗಗಳು_ಹೀಗೆ ವಿವಿಧ ವಿಷಯಗಳನ್ನೂ ಕಾಣಬಹುದು. ಕೊನೆಯಲ್ಲಿದ್ದ ಪುಸ್ತಕಸಂಗ್ರಹವಿಭಾಗದಲ್ಲಿ ವಿವಿಧ ಭಾಷೆಗಳ ಉತ್ತಮವಾದ ಮತ್ತು ಜನಪ್ರಿಯ ಗ್ರಂಥಗಳನ್ನು ಸಂಗ್ರಹಿಸಿ ಕೊಡಲಾಗುತ್ತಿತ್ತು. ಕಿರಿದಾದ ಮತ್ತು ರಂಜಕ ಲೇಖನಗಳೇ ಈ ಪತ್ರಿಕೆಯಲ್ಲಿ ಅಧಿಕವಾಗಿದ್ದುವು.

ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಕನ್ನಡ ಮಾಸಪತ್ರಿಕೆಗಳು
ಕೊಲೆ

ಕೊಲೆ ಎಂದರೆ ಸಮರ್ಥನೆ ಅಥವಾ ಸರಿಯಾದ ಕಾರಣವಿಲ್ಲದೆ ಕಾನೂನುಬಾಹಿರವಾಗಿ ಮತ್ತೊಬ್ಬ ಮನುಷ್ಯನ ಪ್ರಾಣ ತೆಗೆಯುವುದು, ವಿಶೇಷವಾಗಿ ಪೂರ್ವನಿಯೋಜಿತ ದುರುದ್ದೇಶದಿಂದ ಕಾನೂನುಬಾಹಿರವಾಗಿ ಮತ್ತೊಬ್ಬ ಮಾನವನ ಪ್ರಾಣ ತೆಗೆಯುವುದು. ನ್ಯಾಯವ್ಯಾಪ್ತಿಯನ್ನು ಆಧರಿಸಿ, ಈ ಮನಃಸ್ಥಿತಿಯು ಕೊಲೆಯನ್ನು ಕಾನೂನುಬಾಹಿರ ನರಹತ್ಯೆಯ ಇತರ ರೂಪಗಳಿಂದ ವ್ಯತ್ಯಾಸ ಮಾಡಬಹುದು. ನರಹತ್ಯೆ ಎಂದರೆ ದುರುದ್ದೇಶವಿಲ್ಲದೆ ಪ್ರಾಣ ತೆಗೆಯುವುದು, ಸಮಂಜಸವಾದ ಪ್ರಚೋದನೆ, ಅಥವಾ ಕುಗ್ಗಿದ ಸಾಮರ್ಥ್ಯದಿಂದ ಉಂಟಾದುದು. ಎಲ್ಲಿ ಗುರುತಿಸಲ್ಪಡುತ್ತದೆಯೊ ಅಲ್ಲಿ, ಅನೈಚ್ಛಿಕ ನರಹತ್ಯೆ ಎಂದರೆ ಅತ್ಯಂತ ಕ್ಷೀಣ ತಪ್ಪಿತಸ್ಥ ಉದ್ದೇಶವಾದ ಅಜಾಗರೂಕತೆಯಿಂದ ಪ್ರಾಣ ತೆಗೆಯುವುದು.

ಬಹುತೇಕ ಸಮಾಜಗಳು ಕೊಲೆಯನ್ನು ಅತ್ಯಂತ ಗಂಭೀರ ಅಪರಾಧವೆಂದು ಪರಿಗಣಿಸುತ್ತವೆ, ಮತ್ತು ಹಾಗಾಗಿ ಪಾಪ/ತಪ್ಪಿನ, ನಿರೋಧ, ಪುನರ್ವಸತಿ, ಅಥವಾ ಅಸಮರ್ಥಗೊಳಿಸುವಿಕೆಯ ಉದ್ದೇಶಗಳಿಗಾಗಿ ಆರೋಪಿತ ವ್ಯಕ್ತಿಯು ಕಠಿಣ ಶಿಕ್ಷೆಗಳನ್ನು ಪಡೆಯಬೇಕು ಎಂದು ನಂಬುತ್ತವೆ. ಬಹುತೇಕ ದೇಶಗಳಲ್ಲಿ, ಕೊಲೆಯ ಶಿಕ್ಷೆಗೆ ಒಳಗಾದ ವ್ಯಕ್ತಿಯು ಸಾಮಾನ್ಯವಾಗಿ ದೀರ್ಘಕಾಲದ ಜೈಲು ಶಿಕ್ಷೆಯನ್ನು ಎದುರಿಸುತ್ತಾನೆ, ಸಂಭಾವ್ಯವಾಗಿ ಜೀವಾವಧಿ ಶಿಕ್ಷೆ; ಮತ್ತು ಕೆಲವು ಸಂದರ್ಭಗಳಲ್ಲಿ ಮರಣದಂಡನೆಯನ್ನು ವಿಧಿಸಬಹುದು.

ಸಾಮಾನ್ಯ ಕಾನೂನಿನಲ್ಲಿ ಕೊಲೆಯ ಅಂಶಗಳೆಂದರೆ ಕಾನೂನುಬಾಹಿರವಾದುದು, ಪ್ರಾಣ ತೆಗೆಯುವುದು, ಅಪರಾಧ ಕೃತ್ಯ ಅಥವಾ ಲೋಪ, ಮಾನವನಿಗೆ ಸಂಬಂಧಿಸಿದ್ದು, ಮತ್ತೊಬ್ಬ ಮನುಷ್ಯನಿಂದ ಮಾಡಲ್ಪಟ್ಟದ್ದು, ಮತ್ತು ಪೂರ್ವನಿಯೋಜಿತ ದುರುದ್ದೇಶಪೂರಿತವಾದುದು. ಅನೇಕ ನ್ಯಾಯವ್ಯಾಪ್ತಿಗಳು ಕೊಲೆಗಳನ್ನು ದರ್ಜೆಗಳಾಗಿ ವಿಭಜಿಸುತ್ತವೆ. ಅವೆಂದರೆ ಪ್ರಥಮ ದರ್ಜೆ ಕೊಲೆ, ದ್ವಿತೀಯ ದರ್ಜೆ ಕೊಲೆ ಮತ್ತು ತೃತೀಯ ದರ್ಜೆ ಕೊಲೆ. ಅತ್ಯಂತ ಸಾಮಾನ್ಯ ವಿಭಜನೆ ಪ್ರಥಮ ಮತ್ತು ದ್ವಿತೀಯ ದರ್ಜೆ ಕೊಲೆಗಳ ನಡುವೆ ಇರುತ್ತದೆ. ಸಾಮಾನ್ಯವಾಗಿ ದ್ವಿತೀಯ ದರ್ಜೆ ಕೊಲೆಯು ಸಾಮಾನ್ಯ ಕಾನೂನಿನ ಕೊಲೆಯಾಗಿರುತ್ತದೆ, ಮತ್ತು ಪ್ರಥಮ ದರ್ಜೆ ಕೊಲೆಯು ಗಂಭೀರ ರೂಪದ ಕೊಲೆ. ಪ್ರಥಮ ದರ್ಜೆ ಕೊಲೆಯ ಗಂಭೀರ ಅಂಶಗಳು ನ್ಯಾಯವ್ಯಾಪ್ತಿಯನ್ನು ಅವಲಂಬಿಸಿವೆ, ಆದರೆ ಕೊಲ್ಲುವ ನಿರ್ದಿಷ್ಟ ಉದ್ದೇಶ, ಪೂರ್ವಯೋಜನೆ, ಅಥವಾ ಸಾವಧಾನತೆಯನ್ನು ಒಳಗೊಳ್ಳಬಹುದು. ಕೆಲವು ಸಂದರ್ಭಗಳಲ್ಲಿ, ಉಸಿರು ಕಟ್ಟಿಸುವಿಕೆ, ವಿಷಪ್ರಯೋಗ, ಅಥವಾ ಕಾಯುವ ಕೃತ್ಯಗಳಿಂದ ಮಾಡಲ್ಪಟ್ಟ ಕೊಲೆಗಳು ಕೂಡ ಪ್ರಥಮ ದರ್ಜೆಯ ಕೊಲೆಗಳೆಂದು ಕಾಣಲಾಗುತ್ತದೆ.

ಕೆಲವು ನ್ಯಾಯವ್ಯಾಪ್ತಿಗಳು ಪೂರ್ವನಿಯೋಜಿತ ಕೊಲೆಯನ್ನು ಕೂಡ ವ್ಯತ್ಯಾಸ ಮಾಡುತ್ತವೆ. ಇದು ಯಶಸ್ಸಿನ ಸಾಧ್ಯತೆಯನ್ನು ಹೆಚ್ಚಿಸಲು, ಅಥವಾ ಪತ್ತೆಹಚ್ಚುವಿಕೆ ಅಥವಾ ಬಂಧನ ತಪ್ಪಿಸಿಕೊಳ್ಳಲು, ವಿವೇಚನೆಯಿಂದ ಸಮಯ ಅಥವಾ ವಿಧಾನವನ್ನು ಪರಿಗಣಿಸಿದ ನಂತರ, ಅನ್ಯಾಯವಾಗಿ ಮತ್ತು ಉದ್ದೇಶಪೂರ್ವಕವಾಗಿ ಮತ್ತೊಬ್ಬ ಮನುಷ್ಯನ ಮರಣವನ್ನು ಉಂಟುಮಾಡುವ ಅಪರಾಧ. ಪೂರ್ವನಿಯೋಜಿತ ಕೊಲೆಯು ನರಹತ್ಯೆಯ ಅತ್ಯಂತ ಗಂಭೀರ ರೂಪಗಳಲ್ಲಿ ಒಂದಾಗಿದೆ, ಮತ್ತು ಇದರ ಶಿಕ್ಷೆಯೂ ಉಗ್ರವಾಗಿರುತ್ತದೆ.

ಉಲ್ಲೇಖಗಳು

ಅಪರಾಧಗಳು
ಕಂಜಿಕೋಯಿಲ್

ಕಂಜಿಕೊಯಿಲ್ ಎಂಬುದು ಭಾರತದ ತಮಿಳುನಾಡಿನ ಈರೋಡ್ ಜಿಲ್ಲೆಯ ಪಂಚಾಯತ್ ಪಟ್ಟಣವಾಗಿದೆ. ಪಟ್ಟಣದ ಪ್ರಾಚೀನ ಹೆಸರು "ಕಾಂಜಿ ಕೋವಲ್" ಮತ್ತು ಇದನ್ನು ಕಾಂಜೀ ಕೋಯಿಲ್ ಅಥವಾ ಕಾಂಜಿ ಕೋವಿಲ್ ಎಂದು ಕರೆಯಲಾಗುತ್ತದೆ.

ಜನಸಂಖ್ಯೆ 
೨೦೦೧ ರ ಭಾರತ ಜನಗಣತಿಯ ಪ್ರಕಾರ, ಕಂಜಿಕೋಯಿಲ್ ೧೧,೧೪೮ ಜನಸಂಖ್ಯೆಯನ್ನು ಹೊಂದಿತ್ತು. ಪುರುಷರು ೫೦% ಜನಸಂಖ್ಯೆ ಮತ್ತು ೫೦% ಮಹಿಳೆಯರು. ಕಂಜಿಕೋಯಿಲ್ ಸರಾಸರಿ ಸಾಕ್ಷರತಾ ಪ್ರಮಾಣವನ್ನು ೫೯% ರಷ್ಟಿದೆ, ಇದು ರಾಷ್ಟ್ರೀಯ ಸರಾಸರಿ ೫೯.೫% ಕ್ಕಿಂತ ಕಡಿಮೆಯಾಗಿದೆ: ಪುರುಷ ಸಾಕ್ಷರತೆ ೬೬% ಮತ್ತು ಮಹಿಳೆಯರ ಸಾಕ್ಷರತೆ ೫೨% ಆಗಿದೆ. ಕಂಜಿಕೋಯಿಲ್ನಲ್ಲಿ, ಜನಸಂಖ್ಯೆಯ ೭% ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರು.

ಇವುಗಳನ್ನೂ ಸಹ ನೋಡಿ 
 ಪೊನ್ನೇರಿ
 ಹೊಸರಾಮನಹಳ್ಳಿ
ಚೆಂಗನೂರು

ಚೆಂಗನೂರು ದಕ್ಷಿಣ ಭಾರತದ ಕೇರಳ ರಾಜ್ಯದ ಅಲಪುಳ ಜಿಲ್ಲೆಯ ಅಭಿವೃದ್ಧಿ ಪೌರಸಭೆಯ ಪಟ್ಟಣವಾಗಿದೆ. ಚೆಂಗಣ್ಣೂರ್ (ಚೆಂಗಾನೂರ್, ಚೆಂಗನೂರ್ ಮತ್ತು ಚೆಂಗಣ್ಣೂರ್ ಎಂದು ಸಹ ಉಚ್ಚರಿಸಲಾಗುತ್ತದೆ) ಪಂಬಾ ನದಿಯ ದಂಡೆಯ ಮೇಲಿರುವ ಅಲಪುಳ ಜಿಲ್ಲೆಯ ಪೂರ್ವದ ಪೂರ್ವ ಭಾಗದಲ್ಲಿದೆ. ಇದು ಎಂಸಿ ರಸ್ತೆಯಲ್ಲಿರುವ ರಾಜಧಾನಿ ತಿರುವನಂತಪುರಂನ ಉತ್ತರಕ್ಕೆ 117 ಕಿಲೋಮೀಟರ್ (73 ಮೈಲು) ದೂರದಲ್ಲಿದೆ. ಚೆನ್ನಣ್ಣೂರು, ತಿರುವನಂತಪುರಂ ಮತ್ತು ಎರ್ನಾಕುಲಂ. ಚೆನ್ನಣ್ಣೂರು NH 220 ಮೂಲಕ ಕೊಲ್ಲಂ ಮತ್ತು ಕೊಟ್ಟಾಯಂ ಸಂಪರ್ಕ ಹೊಂದಿದೆ. ಚೆಂಗಣ್ಣೂರ್ ಚೆಂಗಣ್ಣೂರ್ ಮಹಾದೇವ ದೇವಸ್ಥಾನ ಮತ್ತು ಅದರ ಹಳೆಯ ಸಿರಿಯನ್ ಚರ್ಚ್ಗೆ ಹೆಸರುವಾಸಿಯಾಗಿದೆ. ಶೆಗರಿಮಲ ಗೇಟ್ ವೇ ಎಂದು ಕರೆಯಲಾಗುವ ಶಬರಿಮಲ ಯಾತ್ರಾರ್ಥಿಗಳ ಪ್ರಮುಖ ತಾಣ ಕೂಡ ಚೆಂಗನೂರು.

ಕೇರಳ
ಕುರ್ದುವಾಡಿ

ಕುರ್ಡುವಾಡಿ ಮಹಾರಾಷ್ಟ್ರ ರಾಜ್ಯದ ಸೋಲಾಪುರ ಜಿಲ್ಲೆಯ ಒಂದು ಸಣ್ಣ ಪಟ್ಟಣವಾಗಿದೆ. ಇದು ಬಾರ್ಸಿ ಲೈಟ್ ರೈಲ್ವೆಯ ಮೇಲೆ ನೆಲೆಗೊಂಡಿದೆ. ಇದು ಮುಖ್ಯವಾಗಿ ರೈಲ್ವೆ ಜಂಕ್ಷನ್ಗೆ ಎರಡು ವಿಭಿನ್ನ ರೈಲು ಮಾರ್ಗಗಳನ್ನು ಸಂಪರ್ಕಿಸುತ್ತದೆ. ಪರಿವರ್ತನೆ ಅಳೆಯುವ ಮೊದಲು ಇದು ವಿಭಿನ್ನ ಗಾತ್ರದ ಗೇಜ್ ಟ್ರ್ಯಾಕ್ಗಳೊಂದಿಗೆ ಜಂಕ್ಷನ್ ಆಗಿರುತ್ತದೆ.

ಭೌಗೋಳಿಕ 
ಕುರ್ಡುವಾಡಿ ೧೮.೦೮ ° N ೭೫.೪೩ ° ಇ ನಲ್ಲಿ ಇದೆ. ಇದರ ಸರಾಸರಿ ಎತ್ತರ ೫೦೨ ಮೀಟರ್ (೧೬೪೬ ಅಡಿ) ಹೊಂದಿದೆ.

ಜನಸಂಖ್ಯೆ 
೨೦೦೧ ರ ಜನಗಣತಿಯ ಪ್ರಕಾರ, ಕುರುವಾಡಿ ೨೨,೭೭೩ ಜನಸಂಖ್ಯೆಯನ್ನು ಹೊಂದಿತ್ತು. ಜನಸಂಖ್ಯೆಯಲ್ಲಿ ೫೨% ಪುರುಷರು ಮತ್ತು ೪೮% ಮಹಿಳೆಯರು. ಕುರ್ಡುವಾಡಿ ಸರಾಸರಿ ಸಾಕ್ಷರತಾ ಪ್ರಮಾಣ ೭೪% ಆಗಿದೆ, ಇದು ರಾಷ್ಟ್ರೀಯ ಸರಾಸರಿ ೫೯.೫% ಕ್ಕಿಂತ ಹೆಚ್ಚಾಗಿದೆ: ಪುರುಷ ಸಾಕ್ಷರತೆ ೮೦%, ಮತ್ತು ಮಹಿಳಾ ಸಾಕ್ಷರತೆ ೬೭%. ಕುರ್ಡುವಾಡಿಯಲ್ಲಿ, ಜನಸಂಖ್ಯೆಯ ೧೩% ರಷ್ಟು ೬ ವರ್ಷಕ್ಕಿಂತ ಕಡಿಮೆ ವಯಸ್ಸಿನವರಾಗಿದ್ದರು.